
Mirtis ir gedulas 


Spalio 9 dienos ankstų rytmetį Castel Gan- 
dolfo vasarvietėje mirė Katalikų Bažnyčios vy- 
riausias vadas — popiežius Pijus XII. Mirė jis 
už Romos miesto, iš kurio nesijudino nė pavo- 
jingiausiomis karo dienomis. Į Castel Gandolfo 
rezidenciją popiežius buvo nuvykęs poilsio, taip 
reikalingo jo rūpesčių bei senatvės išvargintai 
dvasiai. Bet Visagalis pašaukė jį iš tos mėly- 
nuojančių kalnelių bei ežero tylos persikelti į 
amžino atilsio sritį. Tai čia ir geso brangi mili- 
jonams gyvybė, lydima visuotinio gailesio bei 
visuotinio gedulo. 

Vargu atrastume kitą popiežių, kurio mir- 
tis taip skaudžiai būtų nuaidėjusi tolimiausiuose 
žemės užkampiuose ir sukėlusi tokį liūdesį net 
šalia Katalikų Bažnyčios arba net šalia krikš- 
čionybės stovinčiųjų širdyse. Mirštant Pijui 
XII, pasaulis jautė, kad gęsta šviesus žibintas 
ir to sielvarto nesidrovėjo atviriausiai išreikšti. 
Spauda, radijas, televizija kreipė žmonių dėme- 
sį į kapo angoje stovintį popiežių. 

Katalikams jis reiškė 261-jį šv. Petro įpė- 
dinį, Kristaus atstovą žemėje, augščiausiajį au- 
toritetą tikybos bei dorovės klausimuose. Neka- 
talikai ir nekrikščionys taip pat matė jame ne 
tik suvereninės Vatikano valstybės valdovą, bet 
ir moralinį autoritetą — matė nepaprastą Žmo- 
gų, kuris savo šventu gyvenimu, išmintimi, tie- 
sos meile ir dabartinės epochos supratimu bu- 
vo iškilęs virš kitų išgarsėjusių vardų. Iš tie- 
sų Pijaus XII moralinis autoritetas bene bus 
pats didžiausias ir visuotiniausias iš visų po0- 
piežių. Jis yra labiausiai tuo įdomus, kad spon- 

taniškai pripažįstamas žmonių, kurie Katalikų 
Bažnyčios nelaiko autentiška religinės tiesos 
skelbėja. 

Pijaus XII asmenyje kiekvienas geros va- 
lios žmogus įžvelgė gyvą dvasinio pasaulio sim- 
bolį žemėje ir lenkėsi jo laiminančiai rankai. 
Suprantama tad, jog ir tas šermeninis sujudi- 
mas spaudoje, radijuje bei televizijoje nebuvo 
pagrįstas sensaciniais išskaičiavimais, bet pa- 
garba, meile ir gailesiu. Sklaidant amerikiečių 
periodinę spaudą, gedulo dienomis nekatalikų 
susidarė įspūdis, lyg Pijus XII būtų visų dva- 
sinis vadas, o po jo mirties pasaulis būtų tapęs 
skurdesnis. 

Ką bekalbėti apie katalikus, kuriems šv. 
Tėvas yra Kristaus vietininkas žemėje. Jų gai- 
lesį bei pagarbą labiausiai rodo popiežiaus lai- 
dotuvės. Spalio 10 d. Pijaus XII kūnas buvo 
pervežtas iš Castel Gandolfo į Amžinąjį Mies- 
tą. Kelionė buvo jaudinanti. Minios žmonių pa- 
kelėse laukė praslenkant gedulingo vežimo, ku- 
riame po stiklo uždanga kiekvienas galėjo ma- 
tyti mirusį popiežių. Romos bažnyčių varpai 
nuolat skambėjo. Pijus XII buvo įneštas į šv. 
Petro baziliką, kurioje nežėrėjo šviesos, nešau- 
kė minios — tik skambėjo Miserere psalmės 
liūdna gaida. 

Šv. Petro bazilikoje miręs popiežius išbuvo 
iki spalio 13 d. Čia jį aplankė apie 2 milijonai 
žmonių. Pagaliau spalio 13 d. vakare po gedu- 
lingų pamaldų Pijus XII buvo nulydėtas į ba- 
zilikos požemi, kur ilsisi jo pirmatakai — po- 
piežiai Pijus XI, Benediktas XV ir kard. R. Mer- 
ry del Val. Be to, seniau ten yra palaidota 144 

popiežiai. Nors Pijus XII testamente prašė ne- 
sirūpinti jo paminklu, tačiau manoma, kad jis 
vėliau bus perkeltas viešesnėn vieton. Atsižvel- 
giant į jo nuostabiai asketišką gyvenimą, yra 
pagrindo spėti, kad žmonės pradės į jį šauktis 
maldose ir tuo skinti kelią į kanonizacijos garbę. 

Spalio 19 d. įvyko mirusio popiežiaus iš- 
kilmingos devintinės su gedulingomis pontifika- 
linėmis mišiomis, kuriose oficialiai dalyvavo 53 
valstybių specialios delegacijos. JAV preziden- 
tui atstovavo valstybės sekretorius J. F. Dulles, 
Claire Booth Luce, buvusi ambasadorė Italijoje, 
ir J. McCone, atominės komisijos pirmininkas. 
Po mišių diplomatus priėmė Kardinolų Kolegi- 
ja. 


Gyvenimas Bažnyčios tarnyboje 


Popiežius Pijus XII, prieš tapdamas Ka- 
talikų Bažnyčios galvą — Eugenijus, Juozapas, 
Jonas Pacelli — gimė 1876 m. kovo 2 d. Romo- 
je. Pacellių šeima, priklausanti Romos aristo- 
kratijai, nuo seno pasižymėjo Vatikano tarny- 
boje. Būsimojo popiežiaus senelis, Marcantonio 
Pacelli, buvo Vatikano valstybės vidaus reikalų 
viceministeris ir dienraščio Oscervatore Roma- 
no steigėjas. Iš tos šeimos išėjo ir kard. Petras 
Caterini. Eugenijaus tėvas buvo bažnytinio teis- 
mo, vadinamo Romos Rota, advokatų dekanas. 
Eugenijaus brolis, Pranciškus Pacelli, turėjo 
markizo titulą ir dalyvavo Laterano sutarčių 
sudaryme, kuriomis buvo užbaigtas aštrus gin- 
čas tarp Vatikano ir Italijos. 

Suprantama, tokios šeimos tradicijos iš ma- 
žens veikė jaunuolį, kuris, baigęs gimnazijos 
kursą Guirino Visconti mokykloje, apsisprendė 
už kunigystę ir įstojo i Capranicos kolegiją. Ten 
gyvendamas, lankė Gregorianumo universitetą. 
Paskui savo akiratį plėtė Romos valstybiniame 
universitete, studijuodamas filosofiją bei litera- 
tūrą ir šv. Apolinaro Ateneume — teologiją. 
1899 m. pavasarį Eugenijus Pacelli buvo įšven- 
tintas kunigu ir paskirtas į savo gimtąją para- 
piją vikaru. Ten dirbdamas, jis dar studijavo 
ir isigijo teologijos, filosofijos bei kanonų tei- 
sės doktoratus. Po dviejų metų darbo parapijo- 
je tas jaunas kunigas buvo pašauktas į popiežiaus 
kūrija, kurioje gavo darbo Ypatingųjų Bažny- 
čios Reikalų Kongregacijoje. 

"Šiuo paskyrimu kun. Eugenijui Pacelliui at- 
siverė durys į diplomatirę tarnybą. Romos kū- 
rijoje jis tuojau laimėio Vatikano valstybšs sek- 
retoriaus kard. M. Rampollos pasitikėjimą ir 
didži=is šuoliais kilo į augštas bei atsakingas vie- 
tas. Čia tuojau matome pagerbtą jį Šv. Tėvo 
Rūmų prelato laipsniu ir dalyvaujantį naujo 
kanonų teisės kodekso redakcinėje komisijoje. 
Pagaliau, perėmus valdyti Bažnyčią Benediktui 

XV, prel. E. Pacelli pakeliamas minėtos kongre- 
gacijos sekretoriumi. Tuo būdu jis tapo vienas 
iš pačių artimiausių naujojo popiežiaus talkinin- 
ku, o kiek vėliau — jo taikos planų vykdytojas. 

Popiežius Benediktas XV pirmojo pasauli- 
nio karo metu visomis jėgomis stengėsi sutai- 
kinti kovojančias valstybes. Pasaulis stovėjo di- 
džių įvykių išvakarėse. Komunizmo grėsmė jau 
buvo žymi, kai 1917 m. gegužės 13 d. šis popie- 
žius pakonsekravo prel. Eugenijų Pacellį vysku- 
pu ir pzskyrė nuncijumi Bavarijai, kuri vienin- 
telė iš vokiškų sričių tuomet palaikė diploma- 
tinius ryšius su Vatikanu. Naujasis nuncijus 
apsigyveno Miunchene, kur jam teko patirti re- 
voliucinių pavojų. 

Pastangos sulaikyti įsisiūbavusį pirmąjį 
pasaulinį konfliktą neatnešė lauktų vaisių. Nun- 
cijaus arkivysk. Pacellio vizitas tuo reikalų Vo- 
kietijos kaizeriui Vilhelmui II liko tik primi- 
nimu skaudžių karo pasekmių, kurios skynė ke- 
lią kitai žmonijos tragedijai antrajam pasau- 
liniam karui, visiškai palaužusiam Vokietiją. 
Sulaikyti kariaujančias puses nuo ginklo truk- 
dė laimėjimų geismas, Vatikanui atrodęs visais 
atžvilgiais nepateisinamas. 

Karo sūkuriuose nuncijus pašventė jėgas 
labdarybės darbui, Šv. Sosto vardu šelpdamas 
nuo karo nukentėjusius civilinius gyventojus, 
lankydamzs kareivius ir nelaisvius, taikos bal- 
su malšindamas kerštą bei pagiežą. Jo veiklą 
per 12 metų apvainikavo paskyrimas Vokietijos 
nuncijumi su būstine Berlyne ir 1929 m. pasi- 
rašytas su Prūsija konkordatas. Arkivysk. Eu- 
genijaus Pacellio garsas kaip gabaus diplomato 
augštai pakilo. Popiežius Pijus XI jį atšaukė į 
Vatikaną dar atsakingesnėms pareigoms. Čia jis 
buvo pakeltas kardinolu ir, kard. P. Gasparriui 
dėl senatvės atsistatydinus, paskirtas Vatikano 
valstybės sekretoriumi. 

Dabar jis tapo popiežiaus dešiniąja ranka. 
Jo galią dar labiau padidino 1935 m. pakėlimas 
kamerlingų, kurio pareigos yra, mirus popie- 
žiui, valdyti Bažnyčią ir tvarkyti rinkimus. Kai 
kard. E. Pacelli užėmė valstybės sekretoriaus 
vietą Vatikane, vos tik buvo pasirašyta Laterano 
sutartis, išsprendusi ilgą kivirčą tarp Italijos 
ir Šv. Sosto. Taip pat ir su visa Vokietija 1933 
m. pasirašytasis konkordatas turėjo lemti ramią 
ateitį Bažnyčiai. 5 

Tačiau toji ramybė buvo iliuzinė. Pradėjęs 
kilti Italijoje fašizmas ir Vokietijoje nacional- 
socializmas temdė nusiblaivinusį dangų. Bet vi- 
sų labiausiai komunizmo audra rytuose niaukė 
visą krikščionybės horizontą. Naujojo Vatikano 
valstybės sekretoriaus pareigos buvo itin sun- 
kios, reikalaujančios iš vienos pusės didelio tak- 
to, iš kitos — ryžto veikti laiku ir tiesiai, 


Kard. Eugenijus Pacelli buvo artimiausias 
Pijaus XI patarėjas visuose svarbesniuose Žy- 
giuose. 1937 m. išleista popiežiaus enciklika “Di- 
vini Redemptoris", kuria pasmerkiamas ateisti- 
nis komunizmas bei marksizmas, buvo paruošta 
bendradarbiaujant kard. E. Pacelliui. Joje drą- 
siai pažymima, kad šis piktas sąjūdis “griauna 
žmogaus laisvę ir paneigia jo asmens teises". 
Vokietijos atžvilgiu, tuomet mindžiojant Hitle- 
riui Bažnyčios laisvę, taip pat nebuvo tylima, 
nors kerštas Vatikanui lengvai buvo prama- 
tomas. Bendradarbiaujant kard. E. Pacelliui, Pi- 
jus XI paruošė encikliką, vadinamą “Mit bren- 
nender Sorge" ir įsakė skaityti visose Vokieti- 
jos bažnyčiose. Enciklika lietė valstybės ir Baž- 
nyčios teises, skaudžiai pažeistas nacionalsocia- 
lizmo. Šv. Sostui užteko drąsos pasakyti joje ir 
šiuos žodžius: “Jeigu taika neateis, mes esame 
pasiruošę ginti savo laisvę Augščiausiojo vardu, 
kurio ranka dar nėra nusilpusi". 

Tuo pačiu kritiškų laikotarpiu valstybės 
sekretorius kard. E. Pacelli buvo siunčiamas at- 
stovauti popiežiui didžiausiuose pasauliniuose 
suvažiavimuose. Jis dalyvavo tarptautiniuose 
eucharistiniuose kongresuose Vengrijoje ir Ar- 
gentinoje, lankėsi Prancūzijoje bei Jungtinėse 
Amerikos Valstybėse ir kitur. Ypatingai kard. 
E. Pacellio vizitas šiam kraštui buvo reikšmin- 
gas. Svečias savo asketiška išore, tiesos meile, 


įžvalga į amerikiečių dvasią bei jų gyvenimo: 


problemų supratimu tuojau laimėjo visuomenės 
palankumą ir užmezgė asmenines pažintis su 
žymiais šios šalies žmonėmis. Jis, visą mėnesį 
važinėdamasis daugiausia lėktuvu, pirmoj vie- 
toje, žinoma, kreipė dėmesį į Katalikų Bažny- 
čios padėtį, kuri daugeliu atžvilgiu skiriasi nuo 
Europos. 

Kard. E. Pacelliui ypatingai naudinga bu- 
vo pažintis su prez. F. D. Rooseveltu, pas kurį jis 
viešėjo savo lankymosi Amerikoje metu. Šis 
JAV prezidentas, įvertindamas to svečio dvasi- 
nę įtaką, kai šis tapo popiežiumi, per antrąjį 
pasaulinį karą paskyrė prie Vatikano savo as- 
meninį atstovą Myron C. Taylorą. Tarp Ameri- 
kos ir Vatikano kritiškiausiu laikotarpiu užsi- 
„mezgė glaudus ryšys, turėjęs daug reikšmės 
- tremtinių, nelaisvių ir kitų nuo karo nukentė- 
jusių žmonių labui. Tokio bendradarbiavimo su 
Vatikanu naudą įžvelgė ir prez. H. Trumanas, 
kuris 1951 m. norėjo oficialiai užmegzti diplo- 
matinius ryšius su Vatikanu ir paskyrė amba- 
sadoriumi gen. M. Clarką. Tačiau protestantų 
sukeltas triukšmas neleido šio žygio įvykdyti. 

Vienok tarp Vatikano ir JAV po karo visą 
laiką pasiliko nuoširdus ryšys. Katalikų Bažny- 
čios galvą lankė Amerikos valdžios augšti parei- 
gūnai, senato bei kongreso atstovai ir minios tu- 

ristų, neatsižvelgdamos į savo skirtingus tikybi- 
nius įsitikinimus. O Katalikų Bažnyčia JAV per 
tą laiką stiprėjo, laimėdama vis tvirtesnes po- 
zicijas viešajame gyvenime. 


Šv. Petro soste 


1939 m. vasario 10 d. mirė Pijus XI — pa- 
čiose antrojo pasaulinio karo išvakarėse. Kovo 
1 d. įvykusioje konklavėje popiežiumi buvo iš- 
rinktas kard. Eugenijus Pacelli, jau sulaukęs 63 
m. amžiaus. Prieš šio popiežiaus akis atsivėrė 
neapsakomai atsakingo ir sunkaus darbo laukai. 
Jo popiežiavimo laikotarpis laikomas kebliausiu 
ir skaudžiausiu Bažnyčios istorijoje, nes jis yra 
pažymėtas ir kruvinais krikščionių persekioji- 
mais, ir apostaziniais pralaimėjimais, ir indife- 
rentizmo bei religinio atšalimo negerovėmis. 

Žinoma, negalima tuo paneigti Katalikų 
Bažnyčios laimėjimų Vakarų kultūros kontinen- 
tuose bei misijų srityse. Tačiau suduoti Katali- 
kų Bažnyčiai smūgiai šiame laikotarpyje yra to- 
kie skaudūs, jog tenka stebėtis, kaip Pijus XII, 
sėdėdamas šv. Petro katedroj, juos galėjo tokia 
didvyriška dvasia pakelti. Jo valdymo laikotarpy 
pats krikščionybės centras, Vatikanas, lyg kokia 
mažytė salelė, buvo apsuptas neramių piktybės 
vandenų, kiekvieną valandą galėjusių prasiverž- 
ti pro apsaugas. Tik ypatinga Apvaizdos globa 
išsaugojo Vatikaną nuo nacių keršto ir Šv. Tė- 
vą nuo jų siautulio. Kai kard. Eugenijus Pacelli 
buvo išrinktas popiežiumi, Berlyne nacionalso- 
cialistų laikraštis Morgenpost aiškiai pažymėjo, 
kad “jis nėra palankiai priimamas Vokietijoje, 
kadangi visuomet priešinosi nacizmui ir prieš jį 
nustatė Vatikano politiką". 

Šiam popiežiui Apvaizda lėmė matyti svy- 
ruojančius valdovų sostus, smurtu naikinamas 
valstybes, žudomas tautas, griaunamus miestus, 
kankinamus milijonus krikščionių, neišskiriant 
kunigų, vyskupų bei kardinolų. Vienok ir tokio- 
je padėtyje jis turėjo išlikti tvirtu moraliniu 
vadu į skaidresnį rytojų, išlikti neprigesusiu 
tiesos bei meilės žibintu visoms tautoms. 

Vos tik dviem savaitėm praėjus nuo Pijaus 
XII vainikavimo, Hitleris įsiveržė į Čekoslova- 
kiją. Tų pačių metų vasarą toks pat likimas iš- 
tiko ir Lenkiją. Greit pasijudino Rusija, užgrob- 
dama Pabaltijo tautas. Rusijos ir Vokietijos už- 
simojimai pavergti pasaulį vedė į antrą visuo- 
tinį karą. Ir šį sykį Vatikanas neįveikė įsi- 
liepsnojusių aistrų. Pijus XII turėjo daug kon- 
terencijų su kariauti pasikėlusiais didžiųjų tau- 
tų atstovais, bet jos lauktų vaisių neatnešė. Ka- 
ro šmėkla nepermaldaujamai grasino pasauliui. 
Nepasisekė jam net Italijos sulaikyti nuo įsi- 
painiojimo i ši konfliktą. 


Popiežiaus programinė enciklika “Summi 

Pontiticatus", išleista 1939 m. rudenį, lietė pa- 
čią aktuliausią šių laikų problemą, atseit vals- 
tybės funkcijas moderniame pasaulyje. Tiek na- 
cizmo, tiek komunizmo grėsmės paveiktas, po- 
piežius aštriai pasisakė prieš žmogaus pajungi- 
mą valstybei kaip galutiniam savo tikslui. Ten 
jis gvildė ir tarptautinių sutarčių esmę bei ki- 
tas aktualias valstybines problemas. 

Pijui XII yra teikiamas diplomato titulas, 
kurį jis vertai užsipelnė, per 50 metų būdamas 
nuolatiniame sąlytyje su įvairiomis valstybėmis 
bei jų vadais. Visa šio popiežiaus veikla buvo 
palenkta taikai — deja, nenugalėjusiai jo gy- 
venime sušvisti. Veiklos šūkiu Pijus XII pasi- 
rinko prasmingą savo gimtosios parapijos baž- 
nytėlės įrašą: Opus iustitiae pax — Taika — tei- 
sybės vaisius. kuris tapo jo programinės doktri- 
nos pagrindu. 

Norėdamas prisidėti prie taikos įgyvendini- 
mo, jis, žinoma, ypatingą dėmesį turėjo kreipti 
į nuskriaustuosius. Popiežiaus labdarybinė veik- 
la praėjusio karo laiku neišsitenka šioje suglaus- 
toje pomirtinėje apžvalgoje. Ji, galima tarti, 
norėjo būti proporcinga žmoniją ištikusiai ne- 
laimei. Tolimiausius žemės kraštus pasiekė Pi- 
jaus XII labdaringoji ranka bei paguodos ku- 
pinas žodis. 

Ir lietuviai buvo jam arti širdies. Jų dvasi- 
niams reikalams Pijus XII įsteigė Vokietijoje 
atskirą pastoracinį centrą — delegatūrą, Romo- 
je jo globoje įsikūrė Šv. Kazimiero Kolegija 
naujiems kunigams auklėti. O medžiaginė para- 
ma iš Vatikano mūsų tremtiniams dar nėra iki 
šiol nutrūkusi. 

Pijus XII, būdamas nuncijum Miunchene ir 
Berlyne, turėjo progos stebėti Lietuvos kelią į 
nepriklausomą gyvenimą ir vėliau jos pažangą. 
Miunchene jis yra maloniai priėmęs lietuvių 
veikėjus, o būdamas Vatikano valstybės sekre- 
toriumi, parodęs daug nuolaidžios širdies dėl 
skaudžių sutrikimų bei iškilusių konfliktų tarp 
mūsų valstybės ir Bažnyčios. Laikydamasis tei- 
sybės principų, kuriuos skelbė pasauliui, Pijus 
XII iki mirties nepripažino Lietuvos okupacijos 
ir jos mMinisterį laikė pilnateisiu atstovu. Žinant 
Vatikano moralinį autoritetą pasaulyje, toks Šv. 
Tėvo nusiteikimas yra didžiai reikšmingas mū- 
sų kovai už laisvę. Prieš pat karą, priimdamas 
min. St. Girdvainio kredencialus, Pijus XII pa- 
lankiausiais žodžiais minėjo Lietuvą ir ją vadi- 
no Marijos žeme. Vienoje audiencijoje prieš ke- 
lis metus vysk. V. Padolskiui išsireiškė: “Jūsų 
asmenyje mes priglaudžiame ir laiminame ken- 
čiančią Lietuvą". O 1957 m., priimdamas Itali- 
jos lietuvių delegaciją, šv. Tėvas kalbėjo: “Bū- 
kite vieningi, veikite, dirbkite. Šviesa užtekės 
ir Lietuvai, taip brangiai mūsų širdžiai“. 


Savo taikos idealus šis popiežius labiausiai 
išdėstė kalėdinėse kalbose, prabildamas kasmet 
į pasaulį. Kai kurios jų yra tikros programos, 
kuriomis atsirėmus galima išspręsti sunkias šių 
laikų problemas. Nebuvo tokio aktualaus klau- 
simo, kurio nebūtų palietęs šis popiežius. Pijaus 
XII taikos programa susideda iš penkių pagrin- 
dinių punktų: 1. Visoms tautoms teisė į nepri- 
klausomybę. 2. Apribojantį ginklavimąsi sutar- 
tis, atremta moraliniais pagrindais. 3. Tarptau- 
tinė institucija, prižiūrinti visų tautų taiką bei 
laisvę. 4. Analizavimas bei sutvarkymas reika- 
lų bei teisėtų aspiracijų, išplaukiančių iš tautų 
arba rasinių mažumų. 5. Kilnus bei rimtas tarp- 
tautinių įsipareigojimų aiškinimasis dieviškų 
įstatymų šviesoje, vadovaujantis teisybės ir mei- 
lės dėsniais. Vakarų pasaulio šie principai buvo 
pripažinti idealiais kelyje į naują rytojų, tačiau 
komunizmo veidmainingi planai trukdė juos 
įgyvendinti. Smarkus smūgis komunizmui buvo 
šio popiežiaus mesta ekskomunika katalikams, 
kurie sąmoningai stoja į komunistų gretas. 


Nemažai stebinanti yra Pijaus XII veikla ir 
grynai religinėje plotmėje. Jo, kaip šv. Petro 
įpėdinio, pareiga liečia mokymą. Tą pareigą jis 
labai uoliai atliko. Nė vienas popiežius nėra sa- 
vo gyvenime priėmęs tiek maldininkų ir pasa- 
kęs tiek kalbų religinėmis temomis, kaip Pijus 
XII. Tuo atžvilgiu sunkiausi jam buvo 1950 me- 
tai, paskelbti šventaisiais, kai gausūs žmonių 
būriai užplūdo Romą. 


Šv. Tėvas niekad nešykštėjo savo pamoki- 
nančio žodžio. Būdamas geras oratorius, jis min- 
tinai išsakydavo ilgas pasirašytas kalbas gau- 
siose audiencijose dažnai pačioje šv. Petro ba- 
zilikoje, nes mažesnėse patalpose neišsiteko 
klausytojai. 

Pijaus XII žodis radijo vilnimis pasiekė vi- 
sus kontinentus. Jis mėgdavo prabilti į tautas 
didžiųjų įvykių bei suvažiavimų progomis. Iš tų 
kalbų susidarė apie 20 tomų Pijaus XII raštų. 
Tai eilinis popiežiaus mokymo būdas. 


Bet Pijui XII teko vieną sykį prabilti ir 
ypatingu būdu, atseit iš katedros, kai skelbė 
Marijos į dangų su kūnu paėmimo dogmą. Po 
Pijaus IX, paskelbusio dvi dogmas — Marijos 
nekalto prasidėjimo ir popiežiaus neklaidingu- 
mo, kai šis kalba visiems, kaip vyriausias 
Bažnyčios vadas—tuo nepaprastu būdu neprabilo 
nei Leonas XIII, nei Pijus X, nei Benediktas 
XV, nei Pijus XI, jeigu neskaityti šventųjų 
skelbimo, kuris taip pat yra dogminio pobūdžio. 


Pijui valdant Bažnyčią, Marijos į dangų su 
kūnų paėmimo tiesa, atremta seniausia tradici- 
ja ir visuotiniu tikėjimu, jau buvo prinokusi dog- 

Kaip kiekvienas kitas gyvas organizacinis 
vienetas, savo istoriją turi taip pat ir lietuvių 
bendruomenė. Jos pradžios reikia jieškoti tau- 
tinio mūsų gyvenimo užuomazgose. Skirtingo- 
mis lytimis ji reiškėsi atskiruose kraštuose. Sa- 
vo raidoje ji pergyveno įvairius tarpsnius. Pas- 
kutinis tarpsnis, žymįs pastangas duoti visų 
kraštų lietuvių bendruomenėms tą patį turinį 
ir susieti jas organizaciniu ryšiu, yra prasidė- 
jęs po II pasaulinio karo, kada visu ryškumu 
buvo pamatytas lietuvių tautą ištikęs pavojus: 
Lietuvoje į jos fizinę ir dvasinę gyvybę pasi- 
kėsino okupantas, o svetur atsidūrusią tautos da- 
lį naikina nutautinamoji aplinka. Dabar buvo 
mestas šūkis: lietuvių tautos naikinimui su- 
stabdyti reikia organizuoti galingą ir vieningą 
jėgą. Tai turi būti visų pasaulio lietuvių užda- 
vinys. 

Buvo paskelbta Lietuvių Charta. Jos dės- 
niai turėjo tapti įpareigojimu kiekvieno lietu- 
vio sąžinei: lietuvis lieka lietuviu visur ir 
visada, savo tėvų išlaikytą lietuvių tautos gy- 


vybę lietuvis perduoda ateities kartoms, lietu- 


vių kalba lietuviui yra tautinė garbė, lietuvis 
kuria lietuvišką šeimą, lietuvis sudaro sąly- 
gas tautinei kultūrai, lietuvis darbu, mokslu, 
turtu ir pasiaukojimu kovoja dėl nepriklau- 
somos Lietuvos, lietuvis remia lietuvišką mo- 
kyklą, lietuvis palaiko religines, kultūrines, jau- 
nimo, savišalpos, profesines ir kitas lietuvių 


miniam sankcionavimui. Jis nužengė į istoriją 
kaip dogmos skelbėjas. O palaimintųjų bei šven- 
tųjų iškėlime šis popiežius taip pat pralenkė 
daugelį savo pirmatakų. Čia dar paminėtina yra 
jo 1943 m. išleistoji enciklika “Mistici Corporis 
Christi", kurioje aiškinama, kokiu būdu Bažny- 
čia yra Kristaus dvasinis kūnas. 
Disciplinarinėje srityje Pijus XII taip pat 
padarė nemaža potvarkių, kurių labiausiai ne- 
lauktas buvo griežto eucharistinio pasninko žy- 
mus sušvelninimas. Šis popiežius smarkiai per- 
tvarkė ir liturgijoje kai kuriuos dalykus, ypa- 
tingai Didžiosios Savaitės apeigas, kunigų bre- 
viorių ir kt. Daug atidos skyrė biblinėms studi- 
joms, rūpindamasis nauju Šv. Rašto vertimu. 
Negalima nutylėti ir Pijaus XII dėmesio 
vienuolinėms bendruomenėms. Kai kuriuose 
vyrų ordinuose bei kongregacijose jis siekė di- 
desnės centralizacijos, o moterims vienuolėms 

draugijas, lietuvis remia spausdintą lietuvišką 
žodį, lietuvis brangina savo tautos praeitį ir 
tautinius papročius, lietuvis ugdo tautinį soli- 
darumą ir kt. Lietuvių Charta iškėlė ir išryš- 
kino tuos didžiuosius idealus, kurie visiems lie- 
tuviams yra bendri ir kuriais jie turi savo 
gyvenime bei veikloje atsiremti. 

Lietuvių Chartos dėsniams vykdyti reikėjo 
vieningos valios ir jėgos. Todėl buvo žengtas 
dar vienas žingsnis — žingsnis į organizuotą- 
ją Pasaulio Lietuvių Bendruomenę. Ano meto 
Vlikas, priėmęs ir paskelbęs Lietuvių Chartą, 
kartu priėmė ir paskelbė ir laikinuosius PLB 
santvarkos nuostatus. Šie nuostatai turėjo būti 
pamatas kiekvieno krašto lietuviams pasistatyti 
savosios bendruomenės rūmus ir susidaryti sa- 
vosios bendruomenės organus. Bendruomenės 
rūmai statomi ilgiems laikams. Juk išeivių tu- 
rėsime ir tada, kai Lietuva vėl bus laisva ir 
nepriklausoma. “Tad ir nepriklausomybę atga- 
vus PLB pasiliks. Ji ir kuriama išeiviams lie- 
tuviams, išmėtytiems po platųjį pasaulį, ne 
lietuviams Lietuvoj gyvenantiems. Dėl to ir 
pavadinta Pasaulio Lietuvių  Bendruomene“'' 
(PLB keliu 19). 


Kelias į PLB Seimą 


Laikinuosiuose PLB santvarkos nuostatuo- 
se vyriausiuoju PLB šeimininku buvo numa- 
tytas PLB Seimas. Jis susirinkęs turėjo perim- 


leido savo uniformas prastinti, prisitaikinant 
prie gyvenamo laiko aplinkybių. Be to, 1947 m. 
konstitucija šis popiežius atskleidė naujas gali- 
mybes krikščioniškos tobulybės srityje, patvir- 
tindamas - vadinamus “pasaulinius institutus“, 
kuriuose gyvenantieji neįpareigojami daryti 
įžadų ir būti bendruomenėse. Iki to laiko buvo 
reikalaujama, kad nedarantieji įžadų vienuoliai 
nors bendrai gyventų. Ši naujojo vienuolinio 
gyvenimo rūšis tebėra eksperimentinėje plotmė- 
je. 

Siandien Pijaus XII ilgas ir gausus svarbiais 
žygiais gyvenimas jau nebepriklauso dabarčiai, 
o istorijai, kuri mokės jį tinkamai įvertinti. Nū- 
nai pasaulio dėmesys yra sutelktas į būsimąjį 
popiežių. Naujo šv. Petro įpėdinio rinkimai 
šiuo metu yra žmonijos minčių centre. Tai ne- 
nuostabu, nes su Romos popiežiaus sostu glau- 
džiai siejasi visa Vakarų kultūra ir civilizacija. 


ti į savo rankas PLB bendruosius reikalus. Pa- 
siangų PLB Seimą sušaukti buvo ėmusis Vliko 
Vykdomoji Taryba. Bet jos konkrečių vaisių 
nedavė. Daugiausia dėl to, kad šios pastangos 
ejo iš “pašalio". Reikėjo pačios LB iniciatyvos. 
Ji atsirado 1955 m. JAV LB I Tarybai sudarius 
JAV LB Centro Valdybą. Jau pirmajame 1955 
rugsėjo 3 savo posėdyje JAV LB Centro Valdy- 
ba PLB Seimo reikalu nutarė: 1) tautiniams 
siekimams bei uždaviniams vykdyti seimo šau- 
kimo reikalas yra pribrendęs ir neatidėliotinas, 
2) seimą šaukti Jungtinėse Amerikos Valsty- 
bėse, kur gyvena daugiausia lietuvių, 3) todėl 
natūralų, kad seimo parengimo ir sušaukimo 
darbą pasiimtų JAV Lietuvių Bendruomenė, 
kuri šiam tikslui sudarytų specialų komitetą, 
4) Vliko Vykdomoji Taryba yra prašoma šiuo 
reikalu talkinti: išsiųsti visoms bendruomenėms 
specialią anketą dėl šio JAV LB valdybos siū- 
lymo, kariu atsiklausiant ir dėl pačios seimo 
programos, laiko bei atstovavimo būdo. 

Į ši JAV LB Centro Valdybos nutarimą 
1955 rugsėjo 26 raštu atsiliepė Vliko Vykdo- 
mosios Tarybos pirmininkas ir Lietuvybės Iš- 
laikymo "Tarnybos valdytojas K. Žalkauskas: 
sutinka, kad seimą reikėtų šaukti JAV, būtų 
taip pat natūralų, kad JAV LB Valdyba, bū- 
dama šeimininkė, imtųsi iniciatyvos kartu su 
LIT; turint galvoje šio pirmutinio PLB seimo 
reikšmę tolimesniam PLB vystymuisi, reikia 
jam atitinkamai pasiruošti. Taip pat jis pareiš- 
kė nuomonę, kad Vliko nutarimas sudaryti sei- 
mo organizacinį komitetą iš grupių atstovų yra 
negyvenimiškas ir netikslingas ir dėl to jį rei- 
kėsią pakeisti. Iš tikrųjų naujas Vliko nutari- 
mas priartėjo prie JAV LB Centro Valdybos 
nusistatymo — Vliko sesija, įvykusi 1955 lapkr. 
25 New Yorke, nutarė: “Pasaulio Lietuvių Sei- 
mo šaukimas yra pačių Lietuvių Bendruomenių 
reikalas. Pasaulio Lietuvių Seimui šaukti Vy- 
riausiąjį Loką sudaryti pavedama JAV ir Ka- 
nados Lietuvių Bendruomenių Kraštų Valdy- 
bems"'. 

1956 vasario 18 praplėstos sudėties Kana- 
dos LB Krašto Valdybos posėdyje (JAV LB 
Centro Valdybai jame atstovavo pirm. St. Barz- 
dukas) buvo nutarta: “Išdiskutavus šitą klau- 
simą, prieita prie tokių nutarimų: 1) JAV LB 
Centro Valdyba darbo pradžiai, susitarus su 


"KLB Krašto Valdyba, sudaro Vyr. Loką iš 7 


»smenų vienoje vietoje (New Yorke); 2) Vyr. 
Lokas dirba sutartinai su abiejų kraštų valdy- 
bomis; 3) Vyr. Loko prezidiumas sudaromas 
nedelsiant". 5 . 

JAV LB Centro Valdyba 1956 kovo 2 po- 
sėdyje patvirtino susitarimą su Kanados LB 
Krašto Valdyba ir ėmėsi sudaryti organizacinį 
komitetą New Yorke. JAV LB New Yorko 


Apyg. Valdyba, atsiliepdama į JAV LB Centro 
Valdybos kovo 9 raštą, 1956 kovo 29 raštu pa- 
siūlė org. komitetą tokios sudėties: J. Balkūnas, 
Br. Nemickas, J. Šlepetys, A.S. Trečiokas, V. 
Vaitiekūnas, J. Pakalka ir J. Makauskis. Abie- 
jų kraštų valdybos jį patvirtino. Ėmusis darbo, 
organizacinis komitetas buvo plečiamas ir pa- 
pildomas naujais nariais atskiriems uždaviniams. 
Tuo būdu galutinė jo sudėtis susidarė tokia: 
J. Balkūnas, L. Bieliukienė, C. S. Cheleden, V. 
Dabušis, V. Dilis, S. Dzikas, V.K. Jonynas, 
P. Jurkus, J. Makauskis, K. Motuzas, B. Ne- 
mickas, A. Ošlapas, J. Pakalka, J. Stukas, J. 
Šlepetys, A.S. Trečiokas, V. Vaitiekūnas, A. 
Vakselis, V. Vizgirda. Org. komiteto prezi- 
diumą sudarė: pirm. prel. J. Balkūnas, vice- 
pirmininkai J. Šlepetys ir A. Ošlapas, ižd. A. 
S. Trečiokas, sekr. V. Vaitiekūnas (PLB Seimo 
vadovas 55). 


Ėmusis PLB Seimo parengiamųjų darbų, 
tuoj pat kilo klausimas: ar LB titulu rengia- 
mas seimas turės taip pat ir visuotinumo charak- 
teri? Jei PLB Seimas teapims tik dalį lietuvių, 
tad ar nebūtų tikslu greta šaukti ir Pasaulio 
Lietuvių Kongresą? 

Tokių abejonių kilo taip pat ir pačiame 
org. komitete. Jis atitinkamu raštu kreipėsi 
i JAV LB Centro Valdybą. Valdyba principinį 
nusistatymą išreiškė 1956 lapkr. 13 posėdžio 
nutarimu: 


1) Lietuvių Chartos 1 paragrafu, pasauly- 
je pasklidę lietuviai sudaro vieningą Pasaulio 
Lietuvių Bendruomenę. JAV LB įstatų 3 para- 
grafu, JAV gyveną lietuviai yra LB nariai. 
Panašius paragrafus savo įstatuose turi įsira- 
šiusios taip pat ir visų kitų kraštų lietuvių 
bendruomenės. Taigi Lietuvių Bendruomenė yra 
visų lietuvių organizacija. Jai nebegali pri- 
klausyti tik tie lietuviai, kurie nėra lojalūs sa- 
vo gyvenamiesiems kraštams arba kenkia lie- 
tuvių tautai (plg. JAV LB įstatų 4 par.). 

2) Organizuoti šalia PLB Seimo dar ir 
Pasaulio Lietuvių Kongresą iš tikrųjų reikštų 
eiti prieš pačią Lietuvių Bendruomenės esmę: 
šiuo žygiu būtų rodoma, kad esama lietuvių, 
priklausančių LB, ir esama lietuvių, pasiliekan- 
čių šalia jos ir nebesutelpančių PLB Seime. Tai 
būtų sąmoningas Lietuvių Bendruomenės vienin- 
gumo skaldymas. 

3) JAV ir Kanados lietuvių bendruomenių 
centrinių valdybų priimtieji nuostatai PLB Sei- 
mo org. komiteto veiklai tvarkyti gražiai de- 
rina tuos tikslus, kurie keliami p. J. Pakal- 
kos siūlyme ir org. komiteto pirmininko spa- 
lio 28 d. rašte: Pasaulio Lietuvių Bendruome- 
nės ' organizacinius bei formalinius reikalus 
svarstys ir spręs atstovai, gavę mandatus, o 

visų parengimų, kokie tik bus, dalyvius suda- 


rys visi lietuviai, kaip LB nariai. 

4) Baimė, kad Lietuvių Bendruomenės var- 
das nebetrauks lietuvių, o šiam reikalui reikia 
kokios kitokios firmos (pvz. Pasaulio Lietuvių 
Kongreso), yra be pagrindo. Šią baimę galu- 
tinai turėjo jau išsklaidyti Kultūros Kongresas, 
susiartinimo šventė Windsore ir kiti LB užsi- 
mojimai. Šiuo keliu belieka ryžtingai eiti ir 
toliau, arba, bijodami Bendruomenės vardo, ne- 
besukursime nė pačios Bendruomenės — to- 
kios, apie kokią kalba Lietuvių Charta ir kokios 
siekia jos pačios įstatai (plačiau žr. JAV LB CV 
1956 lapkr. 25 biul. Nr. 4). 

Tokiam JAV LB Centro Valdybos nusista- 
tymui taip pat pritarė ir Kanados LB Krašto 
Valdyba. 

PLB Seimo org. komiteto priimta laiki- 
noji PLB Seimo konstitucija nustatė, kad PLB 

Prel. Jonas Balkūnas, PLB 
Seimo Organizacinio Komi- 
teto pirmininkas, atidaro 
Seimą. 


Seimą sudarys 112 atskirų kraštų LB rinktų at- 
stovų, kad PLB Seimo atstovu galės būti kiek- 
vienas pilnateisis lietuvis (tokiu lietuviu lai- 
komas Lietuvos okupacijai nepritariąs, okupan- 
to naudai nedirbąs ir t.t.), susimokėjęs tauti- 
nio solidarumo įnašus, ne jaunesnis kaip 21 
metų amžiaus, kad PLB Seimo atstovas, dėl 
ligos ar kitos nenugalimos kliūties negalėda- 
mas Seime dalyvauti, savo mandatą galės per- 
duoti savo pasirinktam antrininkui. 


PLB Seimas susirenka 


Org. komitetas PLB Seimui parinko 1958 
rugpjūčio 28-31 dienas. Pasaulio sostinės New 
Yorko lietuviai pasirengė ir laukė tiek pačių 
PLB Seimo atstovų, tiek gausių jo svečių. Pla- 
čiai paskleistu kviesliu ir specialiai pagamintu 
kvietimu, per lietuvių spaudą, per lietuvių ra- 

dijo valandėles, plakatais ir kitais būdais PLB 
Seimo org. komitetas kreipėsi į visus lietu- 
vius, kviesdamas dalyvauti PLB Seime, iškilmin- 
gose pamaldose už Lietuvą, lietuvių dailės me- 
no parodoje, lietuvių kamerinės muzikos kon- 
certe, lietuvių spaudos parodoje, lietuvių spor- 
to šventėje, PLB Seimo koncerte, PLB Seimo 
pabaigtuvių iškilmingame bankete. 

PLB Seimo eiga pačiais bendraisiais bruo- 
žais buvo tokia. 

Seimas prasidėjo New Yorko Statlerio vieš- 
buty rugpjūčio 28 susirinkus 58 atstovams ir 
nemažam skaičiui svečių. Atidarė org. komi- 
teto pirm. prel J. Balkūnas. Maldą sukalbėjo 
prel. Pr. Juras. Lietuvos himną sugiedojo visa 
salė. Pagal laikinąją konstituciją, kol bus išrink- 
tas seimo prezidiumas, pirmininkauti buvo pa- 
kviestas vyriausiojo amžiaus atstovas J. J. Ba- 
čiūnas.  Sekretoriauti jis pakvietė jauniausiąjį 
atstovą V. Kleizą. Toliau nuolatiniu seimo pir- 
mininku buvo pasiūlytas ir išrinktas V. Si- 
dzikauskas, jo pavaduotojais JAV ir Kanados 
LB valdybų pirmininkai St. Barzdukas ir Vyt. 
Meilus. Taip pat į seimo prezidiumą buvo pa- 
kviesti po vieną atstovą nuo kiekvieno seime 
dalyvaujančio krašto: kun. P. Ragažinskas 
(Brazilija), kun. A. Kazlauskas (Anglija), kun. 
V. Balčiūnas (Italija), V. Butkys (Kolumbija), 
Graužinienė (Urugvajus), J. Bieliūnas (Vene- 
cuela). Į seimo sekretoriatą buvo išrinkti V. 


Vardys, V. Kleiza ir V. Kavolis. Technikinį 
sekretoriatą sudarė A. Maceika, I. Vakselytė 
ir E. Žilionytė. Į komisijas buvo išrinkti: 
mandatų — Jasaitis, Staškevičius, Vaidotas, re- 
dakcinę — Balčiūnas, Devenienė, Graužinienė, 
Maldeikis, Vainauskas, konstitucijos — Audė- 


nas, Grigaitis, Pakštas, Stiklorius, Šlepetys. 


Sveikinimai 


Sveikinimų PLB Seimas susilaukė daug, 
reikšmingų ir gražių. 

Žodžiu paties seimo metu pasveikino Lie- 
tuvos atstovas Washingtone J. Kajeckas, visų 
Lietuvos vyskupų vardu vysk. V. Brizgys, Lie- 
tuvos generalinis konsulas New Yorke J. Bud- 
rys, Vliko pirm. A. Trimakas, Alto pirm. L. 
Šimutis, Amerikos Lietuvių Studentų Sąjun- 
gos vardu žurnalo Lituanus vajaus komiteto 
pirm. V. Kamantas, laisvosios Ukrainos prezi- 
dento p. einąs Vytvyckis. 

Raštu sveikinimų buvo atsiųsta apie 150. 
Tarp jų: Baltųjų Rūmų, New Yorko gubern. 
A. Harrimano, New Jersey — R. B. Meynerio, 
Michigano — G. Mennen Williams, New Yorko 
mero R. F. Wagnerio, Vasario 16 akto signa- 
tarų M. Biržiškos ir K. Šaulio, Estijos atstovo 
Washingtone J. Kaivo, JAV 2 kongresmanų 


ir 5 senatorių, Lietuvos diplomatijos šefo St. Lo- 
zoraičio, Lietuvos pasiuntinių ir konsulų B. 
Balučio, St. Bačkio, P. Daužvardžio, V. Gylio, 
K. Graužinio, A. Šalnos, Pavergtųjų Jungtinių 
Tautų, Kunigų Vienybės, Lenkų Kanados Ta- 
rybos, frontininkų, krikščionių demokratų, tau- 
tininkų, valstiečių liaudininkų centrų, lietuviš- 
kųjų vienuolijų, įvairių lietuvių organizacijų 
bei draugijų, Lietuvos kankinių ir kt. Jaudinąs 
sveikinimas iš Vokietijos Varelio senelių prie- 
glaudos — liaudies meno drožinys Laisvės sta- 
tula Kaune su įrašu “Pasaulio Lietuvių Sei- 
mui'. “Sveikinimai rodė didelį pritarimą ben- 
druomenės idėjai" (Darbininkas). 


J. Bačiunas: ties LB finansų klausimų 


LB finansų kalusimas buvo iškeltas J.J. 
Bačiūno pranešimu, skaitytu PLB Seimo pir- 
majame posėdyje. Pranešėjas, pastebėjęs, kad 
nuo II pasaulinio karo pabaigos per 13 metų 
lietuviai visame pasaulyje jau yra sudėję “ma- 
žiausia pusę milijono dolerių" (tiek yra ir iš- 
leista) vadinamiems politikos reikalams, reiš- 
kė nuomonę, kad mažiausia pusė tų išlaidų ne- 
buvo būtinos ir nedavė atitinkamos naudos. 
“Jei jos būtų buvusios planingai sunaudotos, 
pavyzdžiui, lietuviškų mokyklų vadovėliams pa- 
rengti ir išleisti, vienam kitam geros kokybės 
garsiniam propagandiniam filmui Lietuvos rei- 
kalais paruošti, kelioms tikrai rimtoms ir va- 
karietiško standarto reikalavimus atitinkan- 
čioms knygoms didžiosiomis kalbomis paruošti 
ir išleisti apie Lietuvos istoriją, nepriklausomą 
Lietuvą, jos kultūrą, politinius reikalus ir iš- 
silaisvinimo kovą — nauda būtų buvusi di- 
desnė, pastovesnė, nedingstanti su ta diena, nuo- 
lat reikalinga ir būtina. Pusė milijono ar nors 
ir ketvirtis milijono dolerių tiems reikalams 
čia būtų galėję daug padėti". 

Aukoms rinkti naudojamos tautinės šven- 
tės ir visokie įtikinėjimai. Paprastai neapeliuo- 
jama į partinius, bet į bendrus patriotinius 
jausmus. Tad bendriems tikslams sudedamos 
aukos turėtų būti atitinkamai ir paskirstomos: 
viena dalis lietuvybei išlaikyti, jos kultūros 
ginklams kalti, kita dalis Lietuvos laisvės by- 
lai ginti politinėmis priemonėmis. Reikėtų tar- 
tis ir susitarti, kad 40 proc. Alto, Tautos Fon- 
do ir Lietuvos Nepriklausomybės Fondo suren- 
kamų aukų būtų skiriama Bendruomenės dar- 
bams, o kiti 60 proc. eitų lietuviškai politinei 
akcijai. 

PLB Seimo atstovo Bačiūno iškeltasis fi- 
nansų paskirstymo projektas įstrigo. Visų pir- 
ma jis buvo perduotas redakcinei komisijai, ku- 
ri rado, kad projekto svarstymas nepriklauso 
PLB Seimui. O kai seimas pabaigoj vis dėlto 

ėmėsi finansų klausimą svarstyti, tai prie ku- 
rios vieningos išvados negalėjo prieiti, juo la- 
biau, kad didelei PLB Seimo aststovų daliai 
LB finansai maža apskritai terūpėjo. Klausimas 
buvo perduotas PLB Valdybai. 

St. Barzdukas: Priemonės ir galimybės išei- 
vijos lietuvybei išlaikyti 


Šis pranešimas PLB Seimui buvo pateik- 
tas rugp. 29 priešpietiniame posėdyje. Apžvel- 
gęs gyvenimo tikrovę, išryškinęs LB kultūrinį 
charakterį, iškėlęs tikėjimą savo tautos nemir- 
tingumu, pranešėjas lietuvybės išlaikymą atrė- 
mė į Lietuvių Chartos dėsnių nuoširdų, vyžtin- 
gą ir sistemingą vykdymą. Sutinkame, kad lie- 
tuvybė tegali būti išlaikoma kultūrinėmis prie- 
monėmis, nes kultūra yra tautos siela. Ji gi 
perduodama lietuviška malda ir giesme bažny- 
čioje, lituanistiniu mokslu šeimoje ir mokyklo- 
je, literatūra, muzika, daile gyvenime. Be kul- 
tūrininkų, religininkų, auklėtojų pastangų lie- 
tuvybės nebus. 

Toliau pranešėjas plėtojo ypačiai dvi min- 
tis. Viena kėlė tinkamo kultūrinio susiorgani- 
zavimo reikalą. Todėl aktualiuoju šio meto už- 
daviniu reikia laikyti pajėgios ir veiklios Lie- 
tuvių Bendruomenės ugdymą, nes ji sudaro rea- 
lią bazę ne tik kultūrinei, bet ir politinei 
mūsų veiklai. Tai turi rūpėti ne tik kultūrinin- 
kams, bet ir patiems politikams. 

Antras didžiai svarbus ir aktualus reika- 
las — tai idealistinės dvasios palaikymas, sro- 
vinių ir kitokių užtvarų griovimas, lietuviško- 
sios opinijos sudarymas, visuomeninės inercijos 
ir organizacinio nerangumo nugalėjimas. 

Po pranešimo vyko dikusijos, kuriose da- 
lyvavo Kralikauskas, Yla, Leimonas, Skardžius 
Blinstrubas, Vardys, Jasaitis, Čižiūnas, Krupz- 
vičius, Kutkus, Ragažinskas, Kavolis, Jankus, ša- 
poka, Chase, Bradūnas, Krušinskas, Kardelis. 
Deja, “Diskusijos vyko gaištingai. Kalbėtojų 
“pamokslai' dažniausiai buvo ilgi ir tolimi nuo 
temos. Todėl pirmuoju klausimu ilgos disku- 
sijos prie S. Barzduko referate išdėstytų gausių 
ir pagrįstų tezių beveik nieko konkretaus ir 
nebepridėjo" (Dirva). “Prelegentas problemą 
apžvelgė gana plačiai, gal tik kiek perdaug 
viską atremdamas į PLB organizaciją. Dėl 
to ir plačiose diskusijose labai daug buvo kalba- 
ma organizaciniais klausimais, pačią problemą 
ir lietuvybės išlaikymo priemones kartais vi- 
siškai aplenkiant. Prezidiumo pastangos kalbė- 
tojus išlaikyti arčiau problemos sunkiai sekė- 
si" (Tėviškės Žiburiai). “Diskusijos buvo gau- 
sios ir gyvos. Konkrečių nutarimų tais klausi- 
Mais nepadaryta tepasikeista nuomonė- 

is" (Darbininkas). 


mis 

Meilus: Pasaulio Lietuvių Bendruomenės 
sąranga ir konstitucija 


Vuyt. 


Šis klausimas buvo referuojamas rugp. 29 
popietiniame posėdyje. Kanados LB, švenčianti 
formalaus savo įsikūrimo šešerių metų sukaktį, 
nors ir turi gyvenimiškų nepriteklių, šiandien 
yra tvirtai atsistojusi ant kojų ir apjungusi 
Kanados lietuvius. Todėl mintys ir siūlymai, 
kurie išplauks iš šio pranešimo, yra suderin- 
ti tiek su daugumos mūsų atstovų Seime, tiek 
apskritai su Kanados lietuvių galvojimu. 

Pasisakęs dėl LB esmės ir organizacijos, 
pranešėjas dėl LB ateities kalbėjo: “Kartą atė- 
jusi į gyvenimą, Pasaulio Lietuvių Bendruome- 
nė pasiliks veikti ir toliau. Ji veiks ir kraš- 
tui atgavus laisvę, kol išeivijoje likę lietuviai 
jausis lietuviais. Visi vidaus negalavimai, kurie 
šiandieną dar trukdo bendruomeninį darbą, pa- 
laipsniui eis mažyn, nes partinės ir ideologinės 
negerovės, kurios, deja, dar ryškios mūsų veik- 
loje, turės išblėsti, kai jaunesnioji karta, ku- 
riai šie atsivežti bruožai beveik nieko nesako, 
palaipsniui perims lietuviškąjį darbą iš vyres- 
niųjų". 

Gerai suprasdamas, kad skirtinguose kraš- 
tuose yra taip pat skirtingos ir veiklos sąly- 
gos, pranešėjas tačiau pasisakė už artimesnį 
atskirų kraštų bendruomenių tarpusavio santy- 
kiavimą: “Mes pasigendame centrinės rankos, 
kuri tvarkytų ir derintų mūsų veiklą, mūsų kul- 
tūrines pastangas, švietimo reikalus, jaunimo 
reikalus ir t.t. Mūsų pasireiškimai šiose srityse, 
nesant plano, stokojant koordinacijos ir taip 
pat bendrų pastangų, dažnai išeina pasikartoją, 
silpni, pavėluoti ir net neįvykdyti“. 

Koordinaciniu atskirų kraštų bendruomenių 
organu turėtų būti PLB Valdyba. Ji derintų 
kraštų bendradarbiavimą, planuotų viso pasau- 
lio lietuvių kultūrinę politiką ir veiklą, šauk- 
tų ateities seimus, reprezentuotų pasaulio lie- 
tuvius tada, kai reikės kalbėti pasaulio lietuvių 
vardu, lr Kl. 

Iškėlęs konstitucijos esminius bruožus, pra- 
nešėjas pateikė ją PLB Seimui svarstyti ir 
priimti. Tai buvo atlikta per du posėdžius. Ko- 
misijos vardu ją referavo K. Grigaitis. Smul- 
kesnis konstitucijos nagrinėjimas jau būtų at- 
skiro rašinio dalykas. ) į 


Bendruomenės padėtis atskiruose kraštuose 


Duomenis per atskirų kraštų bendruomenių 
valdybas iš anksto surinko PLB Seimo Org. 
Komitetas ir padauginęs išdalino atstovams. Jie 
visokeriopai įdomūs, tačiau seime tų praneši- 
mų suvestinė nesusilaukė reikiamo dėmesio, nes 
nebuvo kam klausimą kompetentingai parefe- 
ruoti. Suvestinė apėmė šių kraštų LB padėtį: 


PLB Seimo prezidiumas 


Argentinos, Australijos, Austrijos, Belgijos- 
Olandijos, Brazilijos, Britanijos, Danijos, Čilės, 
Italijos, JAV, Kanados, Kolumbijos, Prancūzi- 
jos, Švedijos, Šveicarijos, Urugvajaus, Vene- 
cuelos, Vokietijos, N. Zelandijos. 


Lietuvių knygos ir spaudos paroda 


Buvo atidaryta rugp. 28 Statlerio viešbu- 
tyje ir veikė iki seimo pabaigos. Jos tikslas — 
parodyti mūsų spaudos produkciją tremtyje ir 
išeivijoje nuo 1946 iki šių dienų. Lietuvių Bi- 
bliografijos Tarnybos duomenimis, 1945-1949 
Europos kraštuose buvo išleisti 884 leidiniai, 
daugiausia 1946 (258 leidiniai), 1950-1957 vi- 
suose pasaulio kraštuose išleista 1371 leidinys. 
Pirmąją vietą čia užima JAV, kur šiuo lai- 
kotarpiu išleista 940 leidinių, daugiausia 1953 
(140 leid.), kitur — Europoje 254, Argentinoje 
28, Brazilijoje 21, Kanadoje 69, Australijoje 
39. Tai didelis mūsų turtas: “Iš šių leidinių 
didesnė dalis yra įvairių sričių sava kūryba. 
Prisimindami, kad dabartinėje okupuotoje Lie- 
tuvoje knyga pirmiausia turi tarnauti komunis- 
tinei indoktrinacijai ir Kad. tikroji kūryba ten 
skursta, šias tremties išleistas knygas turime 
priimti su džiaugsmu ir pagarba. Jos liudija, 


kad ir šiose sąlygose lietuvis rašytojas, moksli- 
ninkas, visuomenininkas yra kūrybingas" (PLB 
Seimo vadovas 8). 


Pasidžiaugta paroda dėl jos gražaus tiks- 
lo, padaryta priekaištų dėl jos trūkumų: “Vy- 
tauto Augustino specialiai pagamintuose ržmuo- 
se buvo išdėti laikraščiai, žurnalai ir knygos 
Atrinkti tik tokie tremties meto leidiniai, kurie 
galėjo traukti aki savo išore, bet ir jie nebuvo 
visi. Jautėsi, kad viskas daryta paskutinėm die- 
nom ir greitomis. Daugiausia triūso buvo iįdė- 
jęs Paulius Jurkus ir iš Waterburio atvykęs 
V. Vaitkus. Lankytojų buvo matyti nemaža ir 


iš kitataučių — Statlerio viešbučio svečių? (Dar- 
bininkas). 

Stambus įvykis buvo meno paroda ir du 
koncertai — kamerinės muzikos rugp. 28 d. ir 


dainos bei muzikos rugp. 31 d. 


Apie meno parodą ir abu koncertus, su- 
ruoštus seimo proga, plačiau bus “Aidų? ap- 
žvalginėje dalyje. Paminėtinas ir seimo proga 
Baltų namuose suruoštas literatūrinis pobūvis, 
kuriame savo kūrybą skaitė Juozas Tysliava, 
Stasys Santvaras, Kazys Bradūnas ir Antanas 
Gustaitis. Po literatūrinės dalies įvyko diskusi- 

jos tema — kūrėjo santykiai su visuomene. Bu- 
vo daug kalbėtojų ir įvairiausių nuomonių. Dis- 
kusijoms vadovavo prof. Juozas Brazaitis. 


Lietuvių dailės meno paroda 


Buvo atidaryta rugp. 28 Riverside Museum 
patalpose ir veikė iki rugsėjo 23. Dalyvavo 
33 dailininkai: P. Augius, M. Balkus, A. Dar- 
gis, M. Dobužinskis (miręs), P. Domšaitis, A. 
Elskus, A. Galdikas, V. Ignas, R. Matuzonytė- 
Ingelevičienė, V.K. Jonynas, V. Kasiulis, V. Ka- 
šuba, P. Kiaulėnas (miręs), A. Korsakaitė, A. 
Vitkauskaitė-Merker, A. Pagalytė, N. Vedegytė- 
Palubinskienė, O. Dokalsky-Paškevičienė, M. 
Paškevičius, J. Paukštienė, V. Petravičius, G. 
K. Račkus, V. Ratas, H. Šalkauskas, J. Kiefer- 
Šapkienė, J. Šapkus, A. Tamošaitienė, A. Va- 
leška, T. Valius, R. Viesulas, L. Vilimas, V. 
Vizgirda, K. Žoromskis. Iš JAV buvo 26, Kana- 
dos 3, Australijos 2, Prancūzijos 1, Pietų Af- 
rikos 1. Išstatyti 102 darbai: tapybos 56, gra- 
fikos 31, skulptūros 7, akvarelės 8. 


JAV LB kultūros premijos įteikimas 


JAV LB kultūros premijos mintis kilo anks- 
čiau, bet ją buvo galima įgyvendinti tik šiais 
metais, atsiradus šios premijos mecenatui. Pir- 
muoju mecenatu tapo Ohio Lietuvių Gydytojų 
Draugija, sudėjusi tūkstančio dol. premiją. 

Radusi mecenatą ir su juo susitarusi dėl 
sąlygų, JAV LB Centro Valdyba kultūros pre- 
mijos kandidato atrinkimą ir premijos įteikimą 
pavedė vykdyti JA VLB Kultūros Fondui. KF 
Valdyba parengė kultūros premijos taisykles ir 
sudarė jury komisiją. 

Baigiamasis jury komisijos posėdis įvyko 
1958 rugp. 10 Chicagoje. Dalyvavo visi jos na- 
riai: Pr. Čepėnas, P. Jonikas, J. Jurkūnas, J. 
Kižys, S. Kolupaila (pirm.), G.J. Lazauskas 
(sekr.), V. Sruogienė, Vyt. Vardys ir D. Ve- 
lička. Jury komisija kandidatus (atskirų lietu- 
vių institucijų, paskirų asmenų ir jury komisi- 
jos narių buvo pasiūlyta 18 kandidatų) vertino 
pagal šiuos kriterijus: a) kiek siūlomasis pri- 
sideda prie efektyvaus lietuvybės išlaikymo, 
b) kokį teikia naują inašą į lietuvių kultūrą 
užsieny, c) kiek padeda efektyviai perduoti lie- 
tuvių kultūros ir gyvenimo stiliaus tradicijas 
jaunosioms užsienio lietuvių kartoms. 

Penktuoju balsavimu už Lietuvių Enciklo- 
pedijos redakcinį kolektyvą pasisakė jury ko- 
misijos 7 nariai ir susilaikė 2. Tuo būdu JAV 
Lietuvių Bendruomenės 1958 metų kultūros 
premijos laimėtoju buvo išskirtas Lietuvių En- 
ciklopedijos redakcinis kolektyvas. Ju- 
ry komisijos sprendimo motyvai plačiau yra 
šiaip išdėstyti: 

“Lietuvių Enciklopedijos leidimu  išeivija 

stato sau nesugriaunamą paminklą. Tas lietuvių 
tautai epochinis, išliekamos vertės veikalas bu- 
vo pradėtas Nepriklausomoje Lietuvoje. Jo ne- 
pajėgia tęsti pavergtoji Lietuva dėl politinės 
priespaudos. Leidėjo J. Kapočiaus iniciatyva ir 
sumanumu, šimtų bendradarbių talka ir 4,000 
prenumeratorių parama tai reikšmingiau- 
sias išeivijos laimėjimas, su kuriuo negali ly- 
gintis kiti. Lietuvių Enciklopedija rodo mūsų 
tautos kultūros lygį ir kelia mūsų vardą sve- 
tur, ji yra galingiausias mūsų kultūrinės propa- 
gandos ginklas. 

“Ypatingai nusipelnė Lietuvių Enciklopedi- 
jos redakcinis kolektyvas, kuris sugeba telkti 
visas užsienio lietuvių mokslo, meno, literatū- 
ros ir kitų kultūros sričių pajėgas, ir nenutrūks- 
tamai varo efektyvų ir grynai originalų darbą: 
kauniškė enciklopedija pasibaigė raide I. Įver- 
tindama sugebėjimą sumaniai tęsti monumen- 
talinį darbą, jury komisija paskyrė 1957-58 m. 
kultūros premiją Lietuvių Enciklopedijos re- 
dakciniam kolektyvui. 

“Skirdama pirmąją kultūros premiją, ko- 
misija gėrisi individualiomis mūsų kultūrinin- 
kų pastangomis sudaryti sąlygas lietuviškai kul- 
tūrinei kūrybai, lietuvybės puoselėjimui ir jos 
perdavimui priaugančioms kartoms. Komisija 
reiškia savo tikėjimą į išeivijos lietuvių kul- 
tūrinę galią. 

“Komisija didžiai vertina mecenato — Ohio 
Lietuvių Gydytojų Draugijos kilnią iniciatyvą 
ir mano, kad premijos skyrimas buvo vienas 
reikšmingiausių mūsų kultūrinio gyvenimo įvy- 
kių"'. 

Kultūros premija buvo įteikta PLB Seimo 
iškilmingojo posėdžio metu. Čia žodį tarė JAV 
LB Kultūros Fondo pirm. J. Švedas. Su jury 
komisijos nutarimu supažindino jos narys dr. 
Vyt. Vardys. Premiją įteikė Ohio Lietuvių Gy- 
dytojų Draugijos pirm. dr. H. Brazaitis, prisi- 
mindamas šia proga lietuvių kultūrai dirbusius 
gydytojus ir nurodydamas jo pirmininkauja- 
mos gydytojų draugijos sudėtos aukos prasmę 
Posėdyje buvo ir kiti jos nariai — K. Ambro- 
zaitis, D. Degesys, V. Ramanauskas, J. Stankaitis. 
Premiją priėmė ir LE redakcinio kolektyvo var- 
du žodį tarė dr. J. Girnius: 

“Buvo ir daugiau reikšmingų kultūrinių . 
laimėjimų, kurie šį kartą negalėjo būti atžy- 
mėti tesant vienai premijai. Tačiau viliuosi, 
kad Ohio gydytojų kilnus pavyzdys neliks be 
aido ir ateityje. 1956 m. Chicagoj įvykęs Kul- 
tūros kongresas apeliavo į mecenatines korpo- 
racijas nelikti šalia kovos už mūsų tautinę gy- 
vybę. Ohio gydytojai atsiliepė į šį apeliavi- 
mą, savo pavyzdžiu apeliuodami ir į kitus. Iš 
tiesų, nebeturint savos valstybės globos, vėl 
sąlygos yra tokios, kad viską turime susikur- 


Pirmasis PLB seimo posėdis. Kalba prel. J. Balkūnas. 


ti bei išlaikyti savo pačių rankomis ir savo 
pačių aukomis. Daug darbų laukia paramos: 
kol nebus tie darbai atliekami, tol ir pati Lie- 
tuvių Bendruomenė neatliks savo paskirties. 
Daug darbų šauksis atžymimi. Ši kultūros pre- 
mija yra pirmoji, bet tikiu, ne paskutinioji. 
Juk gydytojų yra ne tik Ohio valstybėj. Juk, be 
gydytojų, yra ir inžinierių, ir kunigų, ir pre- 
kybininkų, ir kitų būsimų mecenatų. Iš anks- 
to mintyje džiaugiuos visais būsimais šios pre- 
mijos laureatais". 

Iškėlęs LE leidėjo J. Kapočiaus vaidme- 
ni ir visų bendradarbių įnašą, dr. Girnius to- 
liau sakė: 

“LE leidimas — protestas prieš likimą, 
ištikusį tautą ir mus. Likimas vėl mūsų kraš- 
tui nulėmė vergiją, o Mus verčia emigrantais 
darytis. Bet mes nenorime emigruoti iš savo 
tautos. LE žygyje slypi lietuviškoji valia lik- 
ti savo tautoj ir joj jieškoti savo egzisten- 
cijos įprasminimo. Išleisdami savo kalba en- 
ciklopediją, po visą pasaulį išsklaidytieji lietu- 
viai norime paliudyti mūsų tautos kultūrinį 
lygi ir drauge atlikti tai, ko nebegali mūsų 
pavergtieji broliai“. 


Nusakęs LE reikšmę įvairiais atžvilgiais, 
dr. Girnius savo žodį baigė šiaip: 

“Džiaugiuosi, kad išskiriant premiją encik- 
lopedijai, buvo pasisakyta, jog lietuvybės kovo- 
je intelektualai yra vertinami. Vertinti intelek- 
tualus — tai vertinti tiesą ir tikėti senuoju pa- 
žadu: tiesa išlaisvins! Tiesa vedame savo lais- 
vės kovą, ir todėl šį savo padėkos žodį už LE 
suteiktąją kultūros premiją baigiu himno žo- 
džiais: ir šviesa, ir tiesa mūs žingsnius telydi!“ 

JAV LB Centro Valdybos pirm. St. Barz- 
kukas JAV Lietuvių Bendruomenės vardu vie- 
šai posėdyje padėkojo Ohio Lietuvių Gydyto- 
jų Draugijos Valdybai ir nariams už premijos su- 
organizavimą bei sudėjimą, taip pat padėkojo 
dr. J. Kazickui ir dr. K. Valiūnui, atsiliepusiems 
į LB CV kreipimąsi ir paskyrusiems lėšų Ford- 
hamo universiteto vasaros lituanistikos semest- 
rui išlaikyti 1957-58-59 metais. 


Lituanus vajaus skelbimas 


Amerikos Lietuvių Studentų Sąjunga, leis- 
dama Lituanus ir per šį žurnalą pristatydama 
angliškai kalbančiam pasauliui Lietuvą ir lie- 
tuvių tautą, atlieka taip pat didelės reikšmės 

ir svarbos tautinį informacinį darbą. Tai dar- 
bas, kuriam reikia visų mūsų supratimo, dė- 
mesio ir paramos. Jį pagal savo išgales taip 
pat remia ir Lietuvių Bendruomenė. 

Bendruomenei taip pat labai malonu, kad 
komitetas Lituanus žurnalui remti pasirinko 
PLB Seimą žurnalo rėmimo vajui pradėti. Šį 
vajų iškilmingojo posėdžio metu pradėjo komi- 
teto pirm. Vyt. Kamantas savo eilga, bet pa- 
čiam reikalui skirta nuoširdžia ir nuotaikinga 
kalba. 


Pasaulio Lietuvių Bendruomenės Valdyba 


PLB konstitucijos priėmimas buvo daugiau 
kaip 10 metų trukusio formalaus PLB organi- 
zavimo paskutinis aktas. Todėl vienas iš pagrin- 
dinių PLB Seimo uždavinių buvo išrinkti ir 
konstitucijoje numatytą Pasaulio Lietuvių Ben- 
druomenės Valdybą. 

Kur ji turėjo būti? 

Viena galimybė — JA Valstybėse. “Ūkiniais 
ištekliais ir kultūrinėm pajėgom juk kanadie- 
čius toli pralenkia ir skaičiumi nepasiekiami 
amerikiečiai. Gaila tik, kad bendruomenė min- 
tis ten dar nėra visų perprasta ir daug viso- 
kių vėjelių nešioja dulkes tenykščiuose bendruo- 
meniniuose keliuose“ (Tėviškės Žiburiai). Gal 
tai ir buvo pagrindinė priežastis, kodėl JAV 
Lietuvių Bendruomenės atstovai nenorėjo im- 
tis PLB Valdybos naštos. 

Antra galimybė — Kanada. Iš tikrųjų: 
“Nuo pat seimo atidarymo buvo juntama, kad 
13 delegatų iš Kanados yra ryžtingas ir veik- 
lus branduolys. Iš konstitucijos projekto refe- 
ravimo aiškėjo, kad jo rengėjai ilgai ir kruopš- 
čiai darbavosi, turėdami prieš akis galimybę, 
kad jiems gali tekti ir vyriausių projekto įgy- 
vendintojų vaidmuo“ (Dirva). 

PLB Seimui buvo pasiūlytos abi galimy- 
bės. Slaptai balsuojant, už Kanadą pasisakė 
41 atstovas, už JAV — 18. Taigi pirmoji PLB 
Valdyba buvo atiduota Kanados Lietuvių Ben- 
druomenei. 

Kanados LB Krašto Valdybos pirm. V. Mei- 
lus, kalbėdamas kanadiškių atstovų vardu, pa- 
reiškė, kad jie sutinka prisiimti šią atsakomy- 
bę, bet tik ta sąlyga, jei valdyba seimo bū- 
tų priimta tokia, kokia jiems, kanadiškiams, 
atrodo galėsianti tinkamai dirbti. Tokios valdy- 
bos sudėtis, pasirodė, jau buvusi numatyta To- 
ronte. V. Meilus čia ją ir perskaitė: Keęstu- 
tis Grigaitis, Juozas Kralikauskas, Jonas Ma- 
tulionis (jo sutikimas atsivežtas), Vytautas Mei- 
lus ir Juozas Songaila. Pagal konstituciją PLB 
Valdyba galės būti ir papildyta, bet kooptuo- 
jamųjų narių skaičius negali būti didesnis kaip 
trečdalis rinktųjų narių. 

Dabar buvo padaryti du siūlymai: už pateik- 

tus kandidatus balsuoti atvirai ir en bloc ir 
balsuoti slaptai ir už kiekvieną atskirai. Bet 
PLB Seimo atstovų daugumai dabar pasirodė 
nebeparankus esąs PLB Seimo regulaminas, ku- 
rio 25 str. numatė: “Seimas balsuoja atvirai. 
Pasiūlius 3 atstovams, balsuojama slaptai“. Kad 
galėtų atmesti antrąjį siūlymą, jie extra nubal- 
savo netaikyti šiam atvejui regulamino reika- 
kalavimo, nors tuo pačiu suniekino ir amžiais 
visų pripažįstamas bei nekeičiamas tradicijas. 
Padvelkė nemaloni nuotaika. Atvirai ir en bloc 
balsuojant, už pasiūlytą Valdybą pakilo 61 ran- 
ka, prieš L ir susilaikiusiųjų 8 rankos. 

Naujai išrinktąją pirmąją PLB Valdybą sei- 
mas pasitiko karštu plojimu. Jos vardu čia ir 
vėliau iškilmingajame posėdyje žodį tarė Vyt. 
Meilus. 


Iškilmingosios pamaldos katedroje 


PLB Seimas buvo pradėtas rugp. 28 pa- 
maldomis Aušros Vartų lietuvių bažnyčioje. Jos 
buvo surengtos Lietuvos diplomatų iniciatyva 
ir už mirusius bei žuvusius Lietuvos diploma- 
tus. Šv. mišias aukojo prel. Pr. Juras. 

PLB Seimo iškilmingosios pamaldos įvyko 
rugp. 31 šv. Patriko katedroje. Jų intencija — 
melstis už Lietuvą ir paminėti šv. Kazimiero 
gimimo 500 metų sukaktį. Pontifikalines mi- 
šias laikė svečias vysk. V. Padolskis, asistuoja- 
mas kun. K. Balčio ir kun. S. Laurinaičio. Mi- 
šiose taip pat dalyvavo kardinolas Fr. Spellma- 
nas, asistuojamas prel. Pr. Juro ir kan. J. 
Konciaus. Prel. J. Balkūnas angliškai pasakė 
apie 20 min. trukusį pamokslą apie šv. Kazi- 
mierą. Vargonais grojo J. Čižauskas, mišias gie- 
dojo katedros vyrų choras. Visa bažnyčia gie- 
dojo Pulkim ant kelių, Marija Marija, JAV ir 
Lietuvos himnus (tik šis giedojimas būtų buvęs 
žymiai įspūdingesnis, jei kas nors jį būtų 
nors kiek paorganizavęs). 


Lietuvių sporto šventė 


Ji tesitenkino keliomis draugiškomis spor- 
to klubų žaidynėmis. Jų duomenys viešai buvo 
pranešti ir leimėtojams dovanos įteiktos sek- 
madienį, rugp. 31, banketo metu. Krepšinio 


laimėtojai — jaunių klasės Worcesterio sporto 
klubas Vytis, moterų — New Yorko sporto 
klubas; futbolo laimėtojas — New Yorko spor- 


to klubas. Sporto šventę surengė A. Vakselio 
pirmininkaujama komisija, atidarė deleguotas 
PLB Seimo narys ir Fasko pirm. dr. Alg. Nas- 
vytis. 


Rezoliucijos 


Komisijos vardu jas seimui referavo at- 
stovas P. Maldeikis. Buvo primti trys atsišau- 
kimai — į Jungtines Tautas (angliškai), Lie- 


tuvos lietuvius ir laisvojo pasaulio lietuvius. 
Pasisakyta už bendradarbiavimą su Lietuvos 
laisvės kovos veiksniais (diplomatais, Vliku, 
Altu ir kt.) ir jų darbo rėmimą. Pasisakyta 
už šalpinės veiklos rėmimą per BALF4. Buvo 
pabrėžta reikšmė ir pasiskatinta remti lietuvių 
švietimą, literatūrą ir meną, spaudą ir kitas 
tautinės kultūros apraiškas. Taip pat buvo pri- 
imti ir pasiųsti sveikinimai JAV prezidentui 
bei valstybės sekretoriui, padėkos seimą svei- 
kinusiems gubernatoriams, senatoriams ir kon- 
gresmanams. Atskiru nutarimu taip pat pa- 
dėkota PLB Seimo organizaciniam komitetui 
ir gausiems jo bendradarbiams bei talkinin- 
kams. 


Priėmimai, pasitarimai ir kt. 


Rugp. 29 vakare Baltų namuose PLB Seimo 
atstovams pagerbti priėmimą surengė Vlikas. 
Jo vardu atstovus pasveikino pirm. dr. A. 
Trimakas, taip pat žodį čia tarė ir Alto pirm. 
L. Šimutis. Buvo ir vaišės. 


Lietuvos diplomatai turėjo savo pasitarimą 
ir banketą. Dalyvavo apie 30 asmenų. Prane- 
šimus padarė Lietuvos atstovas Washingtone 
J. Kajeckas, Lietuvos Laisvės Komiteto pirm. 
V. Sidzikauskas, Vliko pirm. dr. A. Trimakas 
ir gen. konsulas New Yorke J. Budrys. Pasi- 
tarimo iniciatorių vardu sveikino dr. P. Vi- 
leišis. 

Lietuvių Dienų vyr. redaktorius B. Braz- 
džionis tarėsi su vietų redaktoriais dėl žurnalo 
turinio sugyvinimo, netrukus sueisiančios žur- 
nalo 10 metų sukakties ir dėl darbo suaktyvi- 
nimo atskirose vietovėse. Pasitarimas įvyko Stat- 
lerio viešbutyje. 


Lietuvių Menininkų Sajunga Amerikoje sa- 
vo susirinkimą turėjo rugsėjo 1 Baltų namuose. 
Paskaitas skaitė dr. Ald. Šlepetytė apie lietu- 
vio menininko vaidmeni išeivijoje ir Iz. Vasy- 
liūnas apie lietuvių liaudies dainas. Pranešimus 
padarė pirm. Alg. Kačanauskas ir reikalų ve- 
dėjas K. Vasiliauskas. Po susirinkimo Arling- 
tono svetainėje buvo vaišės. 


Baigiamasis banketas 


Seimas buvo baigtas banketu rugp. 31 va- 
kare Statlerio viešbutyje. Dalyvavo apie 600 
asmenų. Atidaromąją kalbą pasakė banketo ko- 
misijos pirm. L. Bieliukienė. Invokaciją sukal- 
bėjo prel. M. Krupavičius. Banketui vadovavo 
seimo atstovas J. Bačiūnas. Kalbėjo senatorius 
Prescott S. Bush ir Lietuvos atstovas Washing- 
tone J. Kajeckas. Po banketo toje pačioje salė- 
je įvykusiuose šokiuose dalyvavo taip pat keli 
šimtai mūsų jaunimo. Baigdamas visas iškil- 


mes, PLB Seimo org. komiteto pirm. prel. 
Balkūnas pasidžiaugė atliktu dideliu darbu, vi- 
siems dėkojo ir PLB ateičiai linkėjo jėgų ir 
ištvermės. Kai salėje nuskambėjo paskutiniai jo 
žodžiai “Valio Lietuvių Bendruomenė“, visiems 
buvo aišku, kad PLB Seimas į jos istorijos 
lapus įsirašo dideliu ir reikšmingu įvykiu. 


PLB Seimas mūsų spaudoje: didingieji jo mo- 
mentai ir trūkumai 


Gyvenime jau taip yra, kad net tie patys 
įvykiai ir reiškiniai nevisų yra vienodai ver- 
tinami. Šitą tiesą gražiai yra išreiškęs ir mūsų 
poetas V. Mykolaitis-Putinas pačios Lietuvos 
atžvilgiu: 

Vieniem — tu didvyrių palaiminta žemė, 

Kitiem — tu nykštukų varginga tėvynė, 

O man tu esi kaip smūtkelis prie kelio, 

Kur laukia keleivio malda ir nakvynė. 


Tad suprantama, kad ir PLB Seimą ne- 
visi ir nevienodai sutiko. Antai, vieniems jis, 
kaip ir buvo tikėtasi, “pajudino žemę" (Vieny- 
bė), kiti džiaugėsi jo “nepasisekimu", įtaigojo, 
kad “iš didelio debesio išėjo mažas lietus", va- 
dino jį “burbulu" ir kt. (Laisvė, Vilnis, Sanda- 
ra, iš dalies Naujienos). Seimą ir jo reikšmę 
menkina tie, kurie taip pat atmeta ir Lietu- 
vių Chartą su ant jos statoma Lietuvių Bendruo- 
mene. Jų laikysenai ir taktikai būdinga, kad 
jie visų pirma tejieško tik trūkumų, ir yra 
patenkinti, jei gali ką pikta parašyti. Jei gi 
neigiamų faktų neturi, stengiasi prasimanyti ar- 
ba bent leidžia bendrus neigiamus posakius. 

Mums šioje apžvalgoje visų pirma rūpėjo 
PLB Seimą parodyti tokį, koks jis iš tikrųjų 
buvo. Buvo jame trūkumų, ir tai nemažų, bet 
buvo taip pat momentų, kurie kėlė, džiugino 
ir gaivino lietuvio dvasią, buvo polėkių, kurie 
prasiveržė iš kasdieninio gyvenimo pilkumos, 
buvo sprendimų, kurie paliks atgarsį gyvenime. 

Stabtelkime ties PLB Seimo didingaisiais 
momentais ir trūkumais, kaip jie atsispindėjo 
mūsų spaudoje. 

“New Yrke rugpjūčio 28-31 buvo tikros 
lietuvių dienos, kurių negalėjo nepastebėti nė 
milijoninis Amerikos didmiestis, ypačiai ka- 
da lietuvių minia telkėsi prieš šv. Patriko ka- 
tedrą ir Carnegie Hall rūmus, o taip pat pri- 
pildė Statlerio viešbučio sales. Tie trys Pasau- 
lio Lietuvių Bendruomenės seimo momentai ir 
buvo patys ryškiausi: iškilmingas posėdis, pa- 
maldos šv. Patriko katedroje ir koncertas Car- 
negie Hall. Baigiamasis seimo banketas rugpjū- 
čio 31 vakare Statlerio viešbutyje taip pat 
buvo gausus“ (Darbininkas). 

“Tris dienas beveik be atvangos New Yor- 
ke posėdžiavo Pasaulio Lietuvių Bendruome- 

nės seimas. Ketvirtą dieną arti 3000 iš arti ir 
toli suplaukusių lietuvių meldėsi, dainavo, 'ker- 
mošiavo', puotavo ir šoko“ (Dirva). 

“PLB Seimo reikšmę pajusime jau netoli- 
moje ateity. Toks stambus lietuviškasis 
susitelkimas ir demostracija jokiu būdu nega- 
lės greitai išblėsti ne vien tik iš pačių dalyvių 
ir svečių, bet ir iš viso pasaulio lietuvių min- 
čių. Tenka tik džiaugtis, kad seimu buvo lyg 
ir atbaigta PL Bendruomenės organizacinė, kū- 
rimosi stadija. Dabar, turint savąją konstituci- 
ją ir rinktus vykdomuosius organus, reikia lauk- 
ti, PLB pajus pagrindus po savo kojomis“ 
(Draugas). 

“Pasaulio Lietuvių Bendruomenės Seimas, 
įvykęs New Yorke rugpjūčio 28-31 dienomis, 


352 


Kanados atstovai tariasi. Vi- 
duryje — Vyt. Meilus, Ka- 
nados LB pirmininkas. 


susilaukė atgarsio visose lietuvių kolonijose Eu- 
ropoje, Amerikoje ir Australijoje. Tai pirmas 
kartas po karo, kad iš visų trijų žemynų suva- 
žiavo bendrucmenių atstovai arba paskyrė savo 
delegatus į tokį seimą. Nors seimą rengiant 
būta skirtingų nuomonių apie jo uždavinius ir 
galimumus, visdėlto tas įvykis pasirodė reikš- 
minga pakopa į viso pasaulio lietuvių bendruo- 
menių tarpusavio bendradarbiavimą ir veikimą, 
ypač lietuvybės išlaikymo požiūriu. Pažy- 
mėtina, kad seimas išjudino daugelį įvairių 
kraštų kolonijų organizaciniu ir idėjiniu atžvil- 
giu. Galima manyti, kad Pasaulio Lietuvių 
Bendruomenės Seimas pagyvino ir ateityje 
dar labiau pagyvins lietuviškąją veiklą“ (El- 
tos Informacijos). 


+. 


NA 


“Prie bendrų įspūdžių reikia pažymėti, kad 
tokio sutelkimo įvairių sričių vadovų ir vei- 
kėjų, kokį matėm New Yorke PLB Seimo die- 
nomis, vargu yra buvę kada nors anksčiau, 
nebent pačioje Lietuvoje nepriklausomo gyve- 
nimo laikais. Beje, Maskvos pakalikų spauda 
kiek įmanydama stengiasi suniekinti seimą ir 
jo didingus parengimus. Suprantama, ta spau- 
da pasieks Vilnių ir Maskvą ir iš jos rau- 
donieji okupantai semsis žinias apie tremtinių 
ir apskritai išeivių lietuvių veiklą. Toks jau 
Maskvos pataikūnų ir išgamų uždavinys — derg- 
ti savuosius ir jų veikimą, norint užsitarnau- 
ti tautos pavergėjų didesnį pasitikėjimą“ (Gar- 
sas). 

“Ne be reikalo į LB šiandien yra nukreip- 
tas nuoširdaus lietuvio kovotojo dėmesys. Ne 
be reikalo ir Laisvoji Lietuva skiria LB tiek 
daug vietos, neklausdama, kurios partijos ir 
politinio susigrupavimo žmogus stovi jos prie- 
šakyje, nes jai, kaip ir daugumui nuoširdžių 
kovotojų už krašto laisvę, rūpi ne partinė em- 
blema, bet asmens atliekami darbai, sutampą 
su idealisto lietuvio apsisprendimu kuo trum- 
piausiu keliu siekti savo tautai laisvės“ (Lais- 
voji Lietuva). 

“Šiaip ar taip kas vertins šį seimą, bet ob- 
jektyviai ir neperdedant galima sakyti, kad tai 
buvo didžiulė lietuvių demonstracija, juo dides- 
nė, nes ji vyko grynai tautinės kultūros pa- 
grindu ir plotmėje. Prie vieno žymiausių ir di- 
džiausių New Yorko centro viešbučių Statler 
iškelta didžiulė tautinė Lietuvos vėliava jau iš 
tolo traukė visų dėmesį. Ir šūkis — Lietuvių 
Seimas — buvo ne tiktai čia, bet ir spaudoje, 
ir per radiją, ir didžiulėje New Yorko katedroje, 
ir visur skambėjo ir skelbė lietuvių tautą esant 
gyvybingą ir už tėvynės ribų... Labai svarbu 
konstatuoti, kad PLB Seime dalyvavo ne tik- 
tai dipukai, kaip kaikas vis pabrėžia, bet ir vy- 
resnės ateivijos atstovai, o šių tarpe buvo ir 
tokių, kurie dalyvavo ir pirmajame seime Kau- 
ne 1935 metais"? (Nepriklausoma Lietuva). 

“Reikia pastebėti, kad didžiulė katedra bu- 
vo pilnutelė stačių žmonių. Pamaldose dalyva- 
vo apie 4000 žmonių, iš jų gal pusė nelietu- 
vių. Tad pamaldas lietuvių vardo iškėlimo at- 
žvilgiu tenka laikyti reikšmingiausiu lietuvių 
pasirodymu visą seimo metą. Niekur svetimtau- 
čių nebuvo nė dešimtosios dalies to, kiek buvo 
pamaldose“ (Tėviškės Žiburiai). 

“Net senosios kartos lietuviai, kuriems bend- 
ruomenės idėja, palyginti, yra gana svetima, 
buvo susidomėję seimu ir jo pramogomis. Fak- 
tas, kad Carnegie Hall, kur telpa 2,750 žiūrovų, 
buvo pilna publikos, rodo neabejotiną bendruo- 
menininkų ruošto koncerto pasisekimą "(Vieny- 
bė). 


Tai būdingesni mūsų spaudos balsai, tei- 
giamai vertiną PLB Seimą, jo darbą, siekimus 
ir kultūrinius parengimus. 

Gausu joje taip pat ir kritiškų pastabų. 
“Bet iš jų vargiai kas pasidarys išvadą, kad tom 
pastabom norima sugriauti bendruomenę. Tai 
pozityvus reikalavimas ateičiai, kad bendruome- 
nė savo veikime laikytųsi atokiau nuo partinės 
kovos; kad visokios rūšies susitikimuose būtų 
mažiau tuščiažodžiavimo ir kad seimo po- 
būdžio susirinkimuose būtų laikomasi griež- 
tesnės drausmės“ (Darbininkas). Pridėkime dar, 
kad ateities PLB Seimui reikia ir drausminges- 
nių bei pareigingesnių atstovų: pradėjęs posė- 
džiauti su 58, pabaigoje seimas jau turėjo jų 
80 su viršum. O kur buvo visa eilė kad ir JAV 
LB atstovų, visuotiniu būdu išrinktų? Reikėtų 
atsiminti, kad neatlikta pareiga tai tas pat, 
kaip negrąžinta skola (J.F. Newton). Negrą- 
žinta skola niekam neteikia garbės.*) 

PLB Seimas taip pat pateko ir į didžią- 
ją amerikiečių spaudą: atskirus jo momentus 
plačiau ar siauriau minėjo New York Times, 
New York Herald Tribune, Daily News ir kt. 
laikraščiai. 


PLB Seimo vadovas 


PLB Seimo tikslams apžvelgti ir jo darbuo- 
se bei parengimuose susiorientuoti buvo išleis- 
tas vadovas, kurį galėjo įsigyti kiekvienas. Tai 


64 numeruotų ir 48 nenumeruotų  pusla- 
pių knyga. 
Vadove randame keletą orientuojamųjų 


straipsnių: V. Vaitiekūno “Nuo Draugijos už- 
sienio lietuviams remti iki PLB Seimo“, J. 
Šlepečio “Lietuvių. Tremtinių Bendruomenė" 
ir “Kaip kūrėsi LB organizacija Jungtinėse Ame- 
rikos Valstybėse“, A. Vakselio “Lietuvių fizi- 
nis auklėjimas ir sportas Šiaurės Amerikoje“. 
Straipsniai taip pat pailiustruoti eile atvaizdų. 


Vadove randame taip pat suminėtus visus 
tuos, kurie ėmėsi PLB Seimo organizavimo dar- 
bo: PLB Seimo org. komiteto ir visų gausių 
jo komisijų narius, kuriems tik įvardyti reikė- 
jo 5 psl. (juose ir 4 atvaizdai). 

Vadovą redagavo P. Jurkus. 

PLB Seimas — daugelio galvų ir rankų 
darbo vaisius. Daug rankų didžią naštą pakėlė. 


*) Be čia paminėtų, spauda ryšium su sei- 
mu dar padarė ir tokių priekaištų: politinio asmens 
parinkimas seimui vadovauti; smulkmeniškos ir nerei- 
kalingos diskusijos; nebuvimas kai kurių dailininkų me- 
no parodoje ir ne visai laiminga katalogo įžangos re- 
dakcija; trūkumai pravedant didįjį koncertą Carnegie 
Hall ir tt. Be abejo, vienu iš svarbiausių trūkumų seimo 
proga reikia laikyti nebuvimą žymesnio literatūros va- 
karo ar dramos vaidinimo. Red. 

LEONARDAS ANDRIEKUS 


SERAOKV BLS 


Mano gyslom tavo kraujas teka — 
Kraujas Dievo ir žmogaus. . 
Viešpatie, pajutes tavo pulsą — 
Amžiną visatos ritmą — 

Savo kūne, 

Akmenėlyje ant tako 

Ir žvaigždžių giesmėj, 

Nekuomet ramiai neužmigau. 


Plėšo mano gyslas karštos srovės 
Tavo dieviškų versmių. 

Jos ateina tiesiai nuo Golgotos, 
Griaudamos atšiaurią buitį, 
Tartum ledą, 

Griaudamos tikrovę — 

Jos ateina tiesiai nuo Golgotos 
Su mirties tamsa, 

Su žmogaus ir akmenio verksmu.. 


Viešpatie, kol švento ritmo dūžiai 
Atsiskamba smilkiniuos, 

Artimas yra akmuo ant tako, 
Artimos toliausios žvaigždės 
Begalybėj, 

Ir lig šiol sparnai palūžę 

Vėl sugyja man — 

Naują galią pajuntu sparnuos. 


ŽaO- DA Zėli AB 


Neliko nieko kito, 
Kaip tik mąstyti 
Apie žodžius, 
“ Kadaise pasakytus, 
KRIKŠTAS Apie naktis, 


Kadaise prakalbėjusias. 


Tą gintarinį jūros pakraštį Tegul ir buvo skausmo — 
Pripildė nerimu dangus, Visvien tie žodžiai 

Ir aš staiga pasijutau Lydės mane 

Ant šalto smėlio vienas — Per visą amžinybė 

Lyg žydas perkrikštas, Atplaukdami Šų 

Be artimųjų, be draugų. 


Tu pats mane pakrikštijai 
Krauju ir ugnimi. 

Tai ir nedrausk dabar — 
Tegul šiame pajūry 
Skausmingai krykštauja 
Širdis — žuvėdra nerami. 


Senų klevų šlamėjime. 


Visvien tie žodžiai, 


„Visvien tos lūpos 


Apreiškė man 

Giliausią Dievo tiesą, 

Ir štai numirt ] 
Einu už ją dainuodamas. 


ATX 


HEKER. LAZ 


Nesykį bangai surinku: 

Išmesk tuos perlus, jūroj paslėptus — 
Kaip man sunku, 

Kaip man sunku 

Laikyti, Dieve, tavo paslaptis. 


Gal vėl tuoj lūpos atsivers — 

Dainoj jieškosiu širdžiai palengvėjimo. 
Juk čia be brolio, be sesers, 

Be tėvo, motinos 

Aštriom bangų briaunom atėjome. 


Bus daug tokių, kurie svajos, 

Kad perlų tik audringas jūras primeti. 
Jie netikės, jog ant vejos, 

Po tavo kojomis, 

Tie patys perlai spindi rytmetį. 


Val LIE 


Tavo liūdesys man viltį kelia — 
Dieve, dar labiau liudėk, jei tik gali! 


Reikia, kad pilnai pajustų kiekviena šakelė, 


Lapas ir spyglys 

Tavo liūdesį 

Dėl išvartytų kryžių, 

Dėl paniekintų šventovių, 

Dėl kančioj numirusio žmogaus 
Be paskutinių sakramentų. 


Viešpatie, kuo Tu labiau liūdėsi, 

Tuo lengviau numirt man bus — 

Aš žinosiu, kad, pridengęs ąžuolo pavėsių 
Kankinių kapus — 

Tu išsaugosi 

Puošniųjų kryžių saules, 

Apleistų šventovių aukurus, 

Sielas, apsiplovusias krauju, 

Lig visuotinio prisikėlimo. 


AR LEIAORR LAS I 


Žinau, kad Tu visur esi — 

Ne tik po šiuo mažyčiu stogeliu — 
Žinau, kad myli dangų, žemę 

Ir kiekvieną vietą, 

Bet aš Taves taip niekur negaliu, 
Kaip čia mylėti. 


Žinau, kad Tu visur esi 

Vienodai gailestingas, atlaidus, 

Ir pragare žmogaus kankinti 

Ugnimi nenori, 

Bet aš daugiausia pajuntu paguodos 
Iš penkių žaizdų 

Prie šių altorių. 


„Prie šių altoriu, kur nėra 


Nei kieliko, nei žvakės nė vienos, 
Aš dangiškajam Tėvui atnašauju 
Savo meilės auką, 

Prie šių altorių išvadavimo dienos 
Parpuolęs laukiu. 


KALBĖJIMAS 


Kai gula miglos ant javų, 
Ramunės kalba tyliai poterius, 
Ir aš kalbuosi su Tavim — 
Su savo Viešvačiu, Dievu — 
Taip tyliai tylutėliai, 

Kaip vėjas temstant su javu 
Arba jazminų krūmų — 
Prašau, kad mano žemėj žmonės, 
Prašau, kad vyrai, moterys, 
Sugrįžę pailsėt nuo darbo, 
Nejaustų šios nakties sunkumo. 
Prašau, kad slėgtų ji mane — 
Toji naktis, kančios pritvinusi, 
Ir jau nerasčiau nė sapne 

Sau atgajaus žvaigždynuose. 

KUNIGAIKŠTIS KOMOTAS IR JO ŽUVIMO VIETA 


P; B Ū TeESNIAS 


Įžangėlė 


Sūduvos-Jotvos pietuose, V. Bugo (Vyslos 
deš.-š. įtako) linkan, kur tebėra Kirsnos-Kirsna- 
v0s ir Kirsnavėlės vietovės, prieš beveik 700 me- 
tų yra žuvęs paskutinysis jotvingų vadas kuni- 
gaikštis Komotas, arba, anot Ant. Kasakaičio 
(Draugas 1955. II. 7), Kūnatas. Tai yra atsitikę 
netoli paskutiniosios jotvingų pietinės sostinės 
buginio Drogičino, 40 km nuo jo į šiaurę. 


Čia pasiaiškinsime apie patį kunig. Komotą, 
jo vardą, jo kovą bei žuvimo vietą ir tas vieto- 
ves, dabar tolimas nuo mūsų Lietuvos (300 km 
į pietvakarius nuo Vilniaus ir 280 km į pietus 
(vakariau) nuo Kauno ligi Drogičino) bei jų bal- 
tiškąjį (aistiškąjį) pobūdį. 


Komotas 


Jotvingų vadą Komotą ir jo vardą K. Būga 
Lietuvių kalbos žodyno 1924 m. LXXIX,, ir 
LXIV š61 aiškina, senųjų šaltinių duodamas: 
Komat 1255 m. rusų Ipatijaus metraštis 82343, 
Princeps Comath, tunc major inter duces (Jacz- 
wingorum=Jotvingų) 1264 m. Dlugošas (Sj 25), 
1264 m. Tandem Comat princeps Jazuaditarum 
(=Jotvingų) in bello per Cracoviensem exerci- 
tum occiditur (Scriptores rerum Prussicarum 
I 767) > Komat(a)s iš aistiškos (baltiškos) pro- 
lytės Kamatas: latvių kamėt “norėjimas valgyti; 
trokšti, geisti", sanskritiškai kama-s “geismas"', 
trakiškai (graikiškai) kamolės “prosfilės — my- 
limas, draugiškas“? (Kretschner Einleitung... 
239). Prolytės Komats arba Komots reikalauja 
šiandienykštis vietovardis Kumat — “piliavietė 
Bielsko apskrity, Gardino gubernijoj, už pusės 
mylios nuo Briansko, tarp pelkių ties santaka 
Bronasos su Nuru, valdinio palivarko Kirsna- 
vėlės žemėje; kapas, kuriame po atkaklios gyny- 
bos palaidotas žuvęs jotvingų vadas Kunat ko- 
voje su Mozūrų kunigaikščių ir kryžiuočių ka- 
riais 1264 birželio 24 d. Kasinėjant 1829 m. ras- 
tos peleninės. Skaityk Viktoro Ossolinskio, gra- 
To iš Teczynos, Atsiminimus iš Podliasės apie is- 
torinę piliavietę, vadinamą Kunat. Varšuvos bib- 
lioteka, 1848, IV 405, Slownik geograficzny IV 
870*'. 

Komotas, arba Komatas, palieku tokią šio 
asmenvardžio lytį, analizuojant: Kom-ot-as, 
Kom-at-as. Šis asmenvardis tam tikru atveju 
panašus į kito sūduvių-jotvingų kunigaikščio ir 

vado 1248 m. asmenvardį Skomantas ir senovėje 
taip pat parašomas Skomandas, tik čia ypač Žo- 
džio priesaga -an-t-, -an-d- yra sudėtinesnė už 
ano: Skom-an-t-as, Skom-an-d-as. Reikėtų linkti 
manyti, kad ir asmuo Komatas-Komotas vieto- 
mis bus galėjęs turėti tokią pat priesagą -0n-t-: 
Kom-an-t-as ar ir Kom-an-d-as, kaip dėl prie- 
saginių priebalsių t ir d yra 1248 m. Skomond 
Ipatijaus metraščio 799 ir 1326 m. Scumandus 
(K. Būga, Kalba ir senovė 1d. 1922 m. 78 psl.) 
arba kaip ir šiandien Prūsų ežeryno srityje ku- 
nig. Skomanto buvusioje sūduvinėje valdoje yra 
du jo vardo ežerai: vienas, stovintis prie jo bu- 
vusios pilies, turintis kamieną Skomant-, o kitas 
nuo ano smarkiai į vakarus ir jau pačiame Prū- 
sų ežeryne — Skomand-. 


Bet asmv. Komotas ar Komatas savo priesa- 
gose -at- ar -at- neturi dvibalsio an ar svetimų- 
jų parašomo garsų junginio -on- sudėtinėje prie- 
sagoje -on-t-: dvibalsišikumo nėra baltiškose ly- 
tyse — tik tėra balsis ir nuolatinis priesaginis 
formantas priebalsis t. Tada galimas arba il- 
gasis balsis ū priesagoje -at-, arba, kaip dabar 
lietuvių yra, balsis a išvirtęs į balsį 0 (būtinai 
ilgus), ir tuo būdu priesaga -0t- čia galima: Kom- 
-ot-as, kaip yra Bijotai vtv., Daujotas asmv., Lie- 
palotas vtv., Pilsotos pilis, Pušalotas vtv., Šau- 
kotas vtv. ir kt., arba kaip skelbia dokumentai 
(iš K. Būgos Liet. k. žod.): 1256 m. Ipatijaus 
metraščio 834: Rajmoče vietovė (Sūduvoje-Jot- 
voje P. B.): asmv. o Raimotas (LXXXIV.,); 
1296 m. Theysote — sembo vardas (=—Teisot-ė,-a, 
-as P. B.) (LXXXV:;); 1317 m. prūsų asmv. 
Thaysoth — varmėnas, Varmės gyventojas 
(= Taisot-(-as) arba Teisot-(-as) Pp2 B.) 
(LXXXV:;); 1339 m. asmv. Pansdo-prote — bar- 
tas, Bartos gyventojas (Ponsdou-prote, Posdrau- 
-pote, t. y. Po(n)sdau-prote) (LXXX,,). 


Kūnatas ar Ku-na-tas, kaip kartais net Lie- 
tuvos istorijose paskutinysis jotvingų vardas 
Komotas yra vadinamas, atkrinta: šakninį pri- 
balsį m, ne n, rodo kad ir asmv. Skom-an-t-as 
ar senovės lietuvių vyrų vardai Almantas, Dau- 
mantas, Dirmantas, Gelmantas, Kymantas, Skir- 
mantas ir kt.; kad ir tokius tikrinius žodžius 
laikytumėm sudurtiniais, — vistiek pat: priebal- 
sio m išlikimas juo labiau tai patvirtina. O šak- 
ninis balsis u ar ū bus atsiradęs raštuose vėliau 
slavų kalbų įtakoje, ir vokiečiams, į slavus nu- 


A 


Kalba dr. J. Girnius, dėkodamas už Lietuvių Enciklopedijos redakcijai suteiktą premiją. 


drąsiai norėčiau čia pasakyti, kad vtv. Kaunas, 
vok. Kaunen (iš šaknies Kaun-), slavų jau p2- 
gal jų kalbų prigimtį panaujinta, taigi patrum- 
pinta šaknis Kovn-: Kovna, Kovno, kad net to- 
liau suspėjus būtų galėjusi atsirasti šakninė ly- 
tis Kon- ir Kun-. 


Pilnas jotvingiškio vado vardas iš dokumen- 
tų yra šitoks: Jotvingų (Jaczwingorum, Jazua- 
ditarum — Jotvingų) kunigaikštis (princeps) ir 
didysis vadas (major inter duces “vyriausias iš 
vadų'') Komotas. 


Komotą buvus dideli vyriausią ir jotvingų 
tautos mylimą vadą liudija ir tai, kad jis neka- 
pituliuodamas su savo kariuomene yra kovęsis 
net su jungtine slavų ir germanų kariuomene ir 
kad net jo atminimas yra paliktas ir jo žuvimo 
vietos varde. Tuo būdu ir dar vienas galimas 
sprendimas: ir po Komoto mirties toje srityje 
dar ilgam bus buvę išlikę vietiniai gyventojai 
jotvingai, čia begyvendami išsaugoję savo kuni- 
gaikščio vardą ir kaip vietovardį, okupantams 


net nepriveikiant ir nesiryžtant jo vardo iš vie- 
tovės pavadinimo ištrinti. 

Kad Komotas asmenvardis nėra atsitiktinis 
ir nera vienintelis tikrinis žodis kaip vardas, taip 
pat kad jis yra mūsų, baltų, žemės kūdikis, liu- 
dija nevienas šaknies Kam-, Kom-, Kuom-, Kum- 
vietovardis iš Lietuvos ir iš sričių už jos: 

Homoty lenk.-vok. kaimas turėtų būti Ka- 
matai ar Kamotai, 22 km į rytus nuo Drogičino 
mst., 3 km į šiaurę nuo Bugo upės. O prie upe- 
lės, prie kurios kaimas stovi, yra Fiūrstendorf 
“kunigaikščio kaimas" vietovė, — upelės vakari- 
nėje pusėje. Galimas daiktas, kad tos upelės var- 
das irgi Kamata ar Kamota. Ten pat stovi vėlai 
atsiradę Baratyniec Ruski k. ir Baratyniec Lacki 
k. — rusų ir lenkų kolonistų susikirtimo vietos 
kaimai buvusioje mūsų (baltų) kunigaikštinėje 
valdoje. Tai Lietuvos Jotvos pietuose. 

Kamajai mstl. ir Kamajas ežeras Rokiškio 
aps., Lietuvos Sėloje. 

Kamanas ež. Dubingės (ar Dubingos; Žei- 
menos įt.) Spenglos-Spinglos — Armenos basei- 

ne (S. Kolupailos strp. Tauta budi 1954 m. ka- 
lendoriuje, 99 psl.). Lietuvos Sėloje. 

Kamantai ar Komantai, vok. Kamanten, k. 
netoli Išdagų (vok. Isczdaggen, suhitlerinta 
Brenndenwalde) k., į žiemryčius nuo Darkiemio 
mst., Unguros, arba Ungurupės, deš.-r. šone, M. 
Lietuvos Nadruvoje. Žr. Kamata. 

Kamantai ar Komantai, 1861 m. vok. Ca- 
manten, į pietryčius nuo Būdviečių mstl., į žiem- 
vakarius nuo Pilkainio (Pilkalnio, vok. Pillkal- 
len) mst., M. Lietuvoje. 

Kamantiškių ež. prie Stelmuižės (Stalmui- 
žės) bžk. Lietuvos Sėloje. 

Kamantiškė (trm. Kamuntiškė; Lietuvos ap- 


gyventos vietos 1925 m. — LAV) vsd. buvo 
Paupinės vls., 11 km nuo Zarasų mst,, Lietuvos 
Sėloje. 


Kamata ar Komota: rus. Komata (1255 m. 
Ipatijaus metraštis 1923) jotvingų vietovė, gal 
ten, kur dabar D. ir M. (rus.) Kumečen, vok. 
Gr. ir Kl. Kumetschen prie ežero, į žiemvaka- 
rius nuo Galdapės mst., arba kur (rus.) Komoj- 
čen (vok. Komojtschen) Gumbinės aps. (N. P. 
Barsov, Očerki russkoj istoričeskoj geografiji 
1885 m., 236 psl., 71 išnaša). Plg. žr. Kamantai 
ar Komantai 2 k.k. 

Kamatas upelė apie Druskininkų mstl. Lie- 
tuvos Dainuvoje (žr. Chomutas Sen. Liet. Enc. 
III t.). Jotvingiškai Kamatas (K. Būga, Kalba ir 
Senovė 1922 m. 79 psl.). Rusų Ipatijaus met- 
raštis 1255 m. 828, 13 apskritai tokios šaknies 
vietovardžius rašo Komatovi (vienaskaitos nau- 
dininkas) ir žr. Kamata, rus. Komata. 

Kamatis, -ies, Kamata ir Kamatė (visos trys 
lytys gyvos žmonėse) — Mūšos kair.-v. įt. apie 
1,5 km nuo Saločių mstl. į pietus, prie Saudoga- 
los k. vietovės, vad. Aštuonergis. Lietuvos Žiem- 
galoje. 

Kamavas turėtų būti, 1203 m. Ipatijaus met- 
rašty 157, 160 Komov, dabar Kumov, 2 mylios 
(rus.) į pietus nuo Cholmo (prie V. Bugo) mst., 
buv. Valuinės žemės vakaruose, toli į pietus nuo 
Baltvyžio girios ir L. Brastos miesto, kur tebe- 
jieškoma jotvingų pėdsakų. 

Kamoja — Birvėtos (Dysnos deš. įt., o ta 
Dauguvos kr.-v. įt. ties Dysnos mst.) deš. įt., 
ryčiau N. Švenčionių mst. Kamojys mstl. į šiau- 
rę nuo Naročiaus ež., į pietryčius nuo Švenčio- 
nių mst. 

Kamonas upelė, atitekėjusi iš žiemių nuo 
Sartininkų mstl., Gėdės (Nemuno deš.-š. įt. Klai- 
pėdos krašte), deš.-š. įtakas į žiemvakarius nuo 
Tilžės mst. i 

Kamužės užtvanka skiria Baltąjį Lakajų 
ežerą nuo Siesarčio ež. Šventosios upės baseine, 
- Molėtų ežerų grupėie (S. Kolupailos strp. Tauta 
budi 1954 m. kalend., 99 psl.). 

Komain 1384 m. Sembos vtv., šiandien vok. 
Cumehnen (K. Būga Liet. k. žod. LXIV š61) 
= Komainiai, šiandien rašomi ir Kumėnai. 

Komasta, vok. žod. Kamasta, kaimas, pali- 
varkas ir viensėdis (trys vietovės) Ukmergės 
aps. Giedraičių vls., 10 km į žiemryčius nuo 
Giedraičių mstl. (LAV). 

Kuomiškės Ažuožerių k., Anykščių par., pel- 
kių vardas (jose auga gailių, mėlynių; niekuo- 
met neišdžiūsta) (K. Būga Liet. kalbos .žod. 
LXXXIIL,). 

Čia jų tik dalį surašiau. Jų yra ir Lietuvo- 
je, ir už Lietuvos ribų baltų žemėje. ILAV-se 
1925 m. yra šaknų Kam- 8 ir Kom- 3 vietovar- 
džiai. 

Mūšio vieta 

Iš dokumentų matome 1264. VI. 24 jotvingų 
mūšio vietą esant Jotvos pietuose, 40 km į šiau- 
rę (ryčiau) nuo buginio Drogičino, jotvingų sos- 
tinės ir pietinio jų atsparos punkto; buv. Gardino 
gub. Bielsko aps., nuo Bielsko mst. į vakarus už 
20 km; tarp balų, šiauriau pereinančių į kal- 
nuotumą, kur Brona-Brana (lenk:-vok. Bronka) 
įteka į Nurą (lenk.-vok. Nurzec; Bugo deš.-š. įt. 
35 km į pietvakarius nuo Kirsnos vietovės ir 30 
km į žiemvakarius nuo Drogičino mst.); ryčiau 
Bransko (lenk.-vok. Bransk; Nuro deš.-š. krante) 
mst., — taigi, tarp Bronos-Branos ir Nuro upių. 
Čia yra mūšio vieta ir čia valdžios Kirsnavėlės 
(lenk.-vok. Kiersnowka) ir Kirsnavos (lenk.-vok. 
Kiersnowo) palivarkų žemėje yra piliavietė ir 
kapas, kur čia mūšyje yra kritęs jotvingų vadas 
kunig. Komotas ir čia palaidotas. 1829 m. tyri- 
nėtojai kasinėdami yra atradę pėdsakus. 

Pats mūšis turėjo būti lemiamasis ir jau po 
to, kai pats Drogičinas nebebus atlaikęs priešų 
puolimo, — kunig. Komotui su savo karinėmis 
pajėgomis pasitraukus šiauriau, į naują strate- 
ginę vietą ir ten susibūrus. O jotvingus tada 
kovojo didelės jungtinės priešų jėgos: kaip do- 
kumentai byloja — mūšyje prieš kunig. Komo- 
tą tada išėjo Mozūrų kunigaikščių ir vokiečių 
kryžiuočių hufcai—pulkai, net kartu dalyvau- 
jant ir Krokuvos kariuomenei, o Krokuvos mies- 
tas nuo Drogičino į pietvakarius net už 330 km, 
Varšuva — į vakarus už 110 km. 

Tai atsitiko 4 metais vėliau nuo 1260 m. 
Durbės ežero mūšio Liepojos apylinkėje. Tada 
prie Durbės ežero lietuviai sumušė vokiečių or- 
dino kariuomenę, bet vokiečiai, pagerinę reika- 
lus su lenkais-mozūrais, kitais, 1261, metais jau 
paskelbė karą Lietuvai. 

Prieš Durbės ežero (1260 m.) ir Drogičini- 
nės Kirsnos (1264 m.) mūšius Lietuvos valstybės 
šiaurėje jau buvo įvykę mindauginių laikų da- 
lybų (karalius Mindaugas nužudytas 1263 m.): 

1253 m. Kuršo žemės žieminių ir pietinių sričių 
dalybos, 1254 m. Latvijos Žiemgalos dalybos ir 
1254, 1255, 1257 m. Latvijos ir Lietuvos Sėlos 
dalybos. 


Po anų dviejų mūšių įvyko dar naujų daly- 
bų: 1291 m. Kuršo žemės pietinių sričių tolimes- 
nės dalybos, 1272 m. Latvijos Žiemgalos Duo- 
benės ir Sparnenės apylinkės dalybos, 1261, 
apie 1292, 1298 ir 1297 m. Sėlos dalybos. Tie 
visi faktai gali liudyti, kad tuomet Lietuvai, ne 
tik jos pietinei Jotvai, yra buvęs daromas dide- 
lis spaudimas iš kaimynų pusės. Todėl ir pieti- 
niams jotvingams yra buvę sunku beatsispirti 
prieš krūvon bendram ekspansiniam tikslui su- 
simokiusius ir susispietusius baltų žemės priešus. 


Apylinkės baltiškumas 


Sritis, kur buvo 1264. VI. 24 mūšis ir kur 
žuvo kunig. Komotas, kur jo kapas bei istorinė 
“Kumat" vietovė pasilikusi, tebeturi baltiškų — 
prūsiškų-jotvingiškų-lietuviškų vietovardžių ir 
šiandien. Pačio mūšio vietovės šiandieniniai vie- 
tų vardai tokie yra: Kiersnowka “Kirsnelė" ir 
Kersnowo “Kirsnava, arba Kirsna". Pastebėtina, 
kad ypač lenkiškieji žemėlapiai stengiasi šakninį 
priebalsį s (Kirs-n-) paversti savu priebalsiu 
š—sz (Kirš-n-), o vokiečiai paprastai dažnai pa- 
lieka čia priebalsį s nelietę, — taigi, šie labiau 
paiso vietovardžio kilmės ir jo tikrumo. Prūsiš- 
kai ir jotvingiškai kirsnan “juodas, lenk. czarny, 
rus. čiornyj, vok. schwarz''; iš dalies plg. lietuvių 
žodį kėršas “margas, dryžuotas, rainuotas“ ir 
kėršis “keršas gyvulys“. 

Kirsnan “juodas*' susilaukia naujesnės lyties 
slavų žodyje č(ijrn(u) iš č(i)rchn(u), kur dabar 
lenk. czarny,-a ir rus. čiornyj,-aja “juodas-a"'. K. 
Būga savo Liet. k. žod. LXXIV sako: sanskritiš- 
kai kr'snah “juodoji antilopė, schwarze Antilope" 
ir krsnėh (arba kršnas) “juodas, schwarz". Tai- 
gi, žodis kirsnas yra ir senas, ir šiokios lyties 
baltiškas, ir paplitęs labiausiai Prūsų ir Jotvingų 
žemėse kaip vietovardis ir tuo būdu dėkingai 
padedąs nužymėti baltų žemės net tolimiausias 
gaires. Jis slypi ir čia pradžioje minėtuose jot- 
vingų mūšio ir Komoto žuvimo vietos dviejuose 
varduose. 


Ten pat yra dabar lenk.-vok. Kalnica kai- 
mas ir dvaras 5 km į rytus nuo Bransko mst., 
2 km į šiaurę nuo Kirsnavos ir 3 km į žiemryčius 
nuo Kirsnelės, augštumoje, prie Bransko—Biels- 
ko kelio. 

Kal-n-ic-a vtv. nėra slaviškas (ir germaniš- 
kas), tik jis ilgainiui yra gavęs slavišką priesa- 
gą — -ir- (vien tik sudurtinis priebalsis c (t+s) 
rodo, kad vietovardyje jis neseniai atsidūręs), ku- 


ris baltiškai (lietuviškai) tebūtų -ik- : Kal-n-ik- 
(-a), o šaknis Kal-n- yra žodžio kalnas šaknis. 
Tam patvirtinti vien iš Sūduvos-Jotvos žemės 
žymiu Kalno ežerą į pietus nuo Augustavo mst., 
vidurinėje Sūduvoje-Jotvoje, kurį dabar lenk- 
vok. Kolno (vardininkas) rašo, P. Matulionio 
žeml. Kolno ežeras, o vok. kryžiuočių viešpata- 
vimo laikotarpyje vadintas ir M. Toeppeno že- 
mėlapyje įrašytus prie to ežero vietos vardas 
Kolnika (Kulene), dabar lenk.-vok. kaimas ir 
dvaras — abu Kolnica. Baltiškoji priesaga -ik-, 
matome, dabar jau išversta slaviškąja priesaga 
-ic; tokių atvejų ir daugiau yra. Nebekalbant 
apie Lietuvos, Latvijos ir M. Lietuvos, Prūsų 
žemes, net ir pačios Jotvos plotuose dar ir da- 
bar surandame plačiai išsimėčiusių šaknies 
Kal-n- vietovardžių: vandenvardžių, miestovar- 
džių, kaimėvardžių. Ir šitoji vtv. šaknis tiek pat 
yra patogi baltų žemės plotams ploteliams suran- 
kioti, jei tik ji nėra jau įsigalėjusiose okupaci- 
jose- paversta vokiškaisiais “bergais" ar lenkiš- 
komis “guromis" bei rusiškomis “goromis"'. 
Viena (iš daugybės) istorijos ironija čia iš- 


keltina. Baltų žemėje — Jotvos pietuose teka 
slaviško (lenkiško) vardo upė Czarna “Juoda, 
-oji" — Nuro augštupio kair.-p. įtakas, 3 km į 


pietus nuo Kirsnavos, apie 20 km ilgio, prasi- 
dedanti 23 km į šiaurę (ryčiau) nuo Drogičino 
mst. Pačiame jos augštupyje stovi Cerkiewna 
Czarna mstl. (=—“Cerkvinė Čarna", — ir tai pa- 
liudija, kad čia yra atsirasta rytų slavų (krie- 
vų-rusų) kolonijos: rus. cerkov' “cerkvė, bažny- 
čia, o lenk. koscel'') ir dar piečiau jos Czarna 
Wielka “Didžioji Čarna" mstl. Kadangi tai baltų 
kraštas, kur slavų, net nė vakarų slavų (lenkų 
ir mozūrų) nebūta ir kadangi ta upė kaip tik 
teka per sritį, kur tebėra gyvi prūsiškieji-jot- 
vingiškieji Kirsnos vietovardžiai, tai, be abejo, 
šičia minimoji upė bus turėjusi savo pirmąjį var- 
dą tik baltišką — Kirsna, okupacijoje paversta 
lenkišku vertimu Czarna. Kirsnos vietovardžių 
baltų žemėje plačiai ir apsčiai esama. 

Šiandien nuo šios mūšio vietos ir kunig. 
Komoto kapo į rytus ligi Baltvyžio girios 45 
km, bet kitkart ir pats Bielsko miestas joje bu- 
vo (dabar jis nuo tos girios į vakarus už 35 km 
pasilikęs); aplink pačią girią dar tebėra baltiš- 
kųjų vietovardžių; 55 km į pietryčius nuo Wy- 
sokie Litewskie mst., už kurio į rytus ir į piet- 
ryčius stovi Kamienice Litewski mst. ir Lietu- 
vos Brasta mst.; 28 km į šiaurę stovi vietovė ir 
geležinkelio stotis Lapai (lenk.-vok. Lapy) su 
virtine baltiškų (lietuviškų) vietovardžių; 50 km 
į vakarus yra Malkino mst. ir geležinkelio sto- 
tis, nuo kurios dar 70 km į pietvakarius Narvies 
(Bugo žemupio deš.-š. įt.) žemupio deš.-v. šone 
teberandame jotvingų pėdsakų. 

Iš ELETEU22ĖŲ 
DAILEĖS PARODOS 


ADOMAS GALDIKAS — žiema (aliejus) — 
ršje viršuje; JURGIS šAPKUS — Moteris 
Bridgeport (akvarėlė) — kairėje viduryje. KA 
MIERAS ŽOROMSKIS — Greenwich Village (2 


jus) — kairėje apačioje. 


VIKTORAS PETRAVičIUS — Mano studijoje 
(aliejus). 


MYKOLAS PAšKEVIčIUS — Kompozicija (aliejus) — 
viršuje. ALBINAS ELSKUS — Maine (aliejus) — vir- 
šuje. VYTAUTAS IGNAS — Autoportretas (aliejus) — 


dešinšje apačioje. 


VYTAUTAS KAšUBA — Moteris (dažytas gipsas) 


LIUDININKAS 


JU RG LLS 1 AN IE 0 


Petras buvo ramus, augalotas vyras. Jis 
ėjo dvidešimt septintuosius metus ir jau de- 
vintus metus be pertraukos tarnavo pas Vi- 
čiūnus. Jo tėvai gyveno kitam kaimo laukų 
pakrašty, ir jis retą sekmadienį neužsukdavo 
aplankyti senukų tėvų, bet tą pavasarį namo 
panūdo eiti beveik kiekvieną vakarą. Parei- 
na, būdavo, iš laukų, pavalgo vakarienę, sodo 
pakraščiu nusileidžia upeliu, pereina lieptą, 
paskum tiesiai per Bertulių kiemą ir per lau- 
kus — namo. 

Bertulių kieme pasisveikindavo su Vale, 
vienturte našlio Bertulio dukterim, kartais stab- 
terėję šnektelėdavo vieną kitą žodį. 

Kai pasidarė šilta, Valė išbėgo upelin ko- 
jų plautis. Ji taip darydavo nuo pat mažystės: 
nubėgdavo ant liepto, nusiplaudavo ir bėgdavo 
atgal. Bet tą pavasarį ji atsisėdo ant liepto, 
pamerkė kojas į vandenį, o pati atsirėmė į tu- 
rėklų ramstį, ir žiūrėjo upeliu tolyn. Plačios 
lankos nuo rasos darėsi širmos, o ties Kurdu- 
lio alksnynu skystu dūmeliu pradėjo kilti rū- 
kas. 

Kurduliuose įsižiebia šviesa, ir Valei su- 
spaudžia širdį. Jai gaila Kurdulienės. Nuo to 
laiko, kai Kurdulius užpuolė plėšikai, pačiam 
Kurduliui ugnimi išdegino padus, išsukinėjo 
rankų pirštus, sienon sudaužė galvą, Kurdulie- 
nei irgi pasidarė galvoj nebegerai. Kai tik sau- 
lė leidžiasi, ji tuoj dega lempą, o vyrą prašo, 
kad pinigus laikytų šalia lovos ant kėdės. “Kai 
ateis, tegu ir pasiima, kad tik tu liktum svei- 
kas", sako. Kurdulis ketvirtas mėnuo vis nega- 
lėjo pasikelti iš lovos, o plėšikų niekas jokio 
pėdsako neužtiko. Tuo tarpu Petras atėjo prie 
liepto ir sustojo. Valė pro savo mintis pajuto 
jį kaip tamsų šešėlį, krūptelėjo, pakėlė akis 
viršun ir nusišypsojo. 

Ji nieko nesakė, 
pasakyti. 

Iš pradžių truputėlį tyli, paskum kalba apie 
Kurdulių nelaimę, apie negerumą žmonių, ku- 
rie galėjo taip padaryti, paskum vėl apie la- 
bai paprastus dalykus: apie žemę, patys apie 
save, apie tai, kad jam dar liko geras galas 
pūdymo, kad tuoj reikės vikius pašarui sėti, 
kad šiemet žemė drėgna ir šilta ir viskas ver- 
čiasi iš padūkimo. 


ir jis jai neturėjo ką 


362 


Valei labai patinka jo balse šiluma, su ku- 
ria jis kalba apie darbą ir apie žemę. Ir jai 
pačiai smagu justi tą balso šiltumą ir norisi 
kalbėti taip, kad jos balsas irgi būtų pilnas 
tos pacios šilumos ir atlieptų į jo toną. 


— Vale! — visiškai netikėtai pašaukė iš kie- 
mo Bertulis. 
— Tuoj! — dainuote išdainavo Valė, bet 


nepakilo nuo liepto. Juodu dar daug turėjo ko 
šnekėti. 

Kelis akimirksnius palaukęs, tėvas dar kar- 
tą pašaukė, ir tada Valė pakilo ir nubėgo te- 
kina, basomis kojomis žaibuodama. a 

Petras pasiliko rymoti vienas ant turėklų. 
Jis gerai žinojo savo vertę žmonėse. Niekas 
negalėjo pasakyti, kad jis neturėtų drabužio, 
kad būtų ne vyriškas ar ne gražus, kad būtų 
tinginys. Net pinigų jam buvo gal daugiau, 
negu kitam ūkininkui: šešerių metų alga tebe- 
buvo pas Vičiūnus visiškai nepaliesta, ir Vi- 
čiūnas kiekvienais metais dar priskaitydavo pro- 
centus, bet jeigu Valė čia būtų sėdėjusi ne su 
juo, o su ūkininkaičiu, Bertulis būtų nešaukęs. 
O jeigu ir būtų šaukęs, tai visiškai ne tuo 
balsu. 

Jis žiūrėjo į prieblandoj vis labiau skęs- 
tančią sodybą ir galvojo, kad Valė kitą vaka- 
rą ant liepto nebeateis, ir pats pasijuto taip, 
lyg net į tėvus per Bertulių kiemą nebeparan- 
ku būtų eiti. 

Bet Valė kitą vakarą vėl atėjo. Vėl juodu 
šnekėjosi, ir šnekėdamas Petras matė, kaip Ber- 
tulis vienmarškinis atėjo per sodą ir pasirėmė 
ant tvoros, parymojo, parymojo, pašaukė Va- 
lę, ir pašaukęs nebenuėjo, bet laukė, kol su- 
grįš. 

Kai Valė parėjo, Bertulis buvo susierzinęs. 

—Sarmatykis, — pasakė. 

Valė sustojo prie lipynės ir didelėmis aki- 
mis pažiūrėjo į tėvą. Tokio žodžio ji nebuvo 
laukusi. 

—Ko? — paklausė pasiremdama ant tvoros. 

—Nebe vaikas. Turėtum suprasti, kad ne 
kiekvienas bernas tau pora. 

— Žinoma, kad ne vaikas, bet apie poras, 
tėveli, aš rimtai dar negalvoju. 

Ir kelis akimirksnius pasvarsčiusi pridėjo: 


PLB Seimo pertraukos metu 
kalbasi prel. M. Krupavičius 
ir prel. Pr. Juras. 


— Bet jeigu ir pradėčiau galvoti, tai Pet- 
ras būtų ne paskutinėj vietoj. 

Bertulis į mergaitės pritilimą pasvarstyti bu- 
vo sukęsis eiti, staiga sustojo ir užsimojo atgalia 
ranka. Bet mergaitė nepašoko, galvos nepasu- 
ko į šoną, net nesumirksėjo. 

—Jeigu jau yra už ką, mušk, — pasakė. 
Ir abudu kelis akimirksnius stovėjo prieš 
vienas kitą, paskum tėvas palengva nuleido ran- 
ką . 

— Bet vakarais ant liepto nebevaikščiosi— 
kaip kirste užkirto. 

Valė nepasakė nieko, bet kitą vakarą ko- 
jų plautis vėl nuėjo. Ir dar kitą nuėjo, ir vėl 


šnekučiavosi su Petru, žiūrėdami į tamsų van- 
deniį. 

Tėvas pyko. 

—Ir tau nė kiek, kad tėvui darai sarma- 
— sykį pasakė. 


tą? 

— Nedarau, tėte, Niekam sarmatos neda- 
rau, — su graudumu balse atsakė. 

— Bet kojų plautis daugiau neisi! 

—O tėvelis ar suskaitei, kiek vasarų aš 
tenai jas jau ploviau. k. 

— Bet rytoj nebeisi! Ir niekada nebeisi. 

— Eisiu, tėveli! 

—Eik, jei nori, bet parėjusi duris rasi už- 
darytas! 

Mergaitė ilgai žiūrėjo į tėvą. Tiesiai į akis, 
paskum ramiai pasakė. 

—Jei rasiu uždarytas, laužte nelaušiu. Nu- 
eisiu atgal, bet kur — ir neklausk ir nebe- 
jieškok. 

Tėvas tylėjo. Jis buvo visas išbalęs, ran- 
kos drebėjo ir vos galėjo susilaikyti negriebęs 
čia pat parankėj pamesto pagalio. Praėjo ge- 
ras akimirksnis, kol galėjo nusisukti ir nueiti. 
Atsigulė, bet užmigti negalėjo. Duktery pajuto 
save patį ir žinojo, kad jos nuo to neatitrauks 
niekas, jeigu pati nesitrauks. Kitą dieną visi 
darbai iš rankų krito, o kai atėjo vakaras, Va- 
lė vėl išėjo kojų plautis. 

Išėjo ir Bertulis į sodą, bet balsu dukters 
nebešaukė, tik pasirėmė ant tvoros ir klaidžiojo 
akimis po laukus. Jau visiškai temo. Tuo metų 
laiku šviesų niekas nebedegė, tik Kurduliuose 
bežibėjo lempa. Jis pats Kurduliui niekada per- 
daug šilto jausmo neturėjo, bet toks negirdė- 
tas žmogaus sukankinimas ir pačiam kėlė ne- 
tikrumą. Aišku, kad buvo bernų darbas. O 
dabar štai kitas bernas pasišovė ir jį apiplėš- 
ti. Staiga jį nusmelkė tokia aiški mintis, kad 
net abiem rankom atsistūmė nuo tvoros. 

Tą vakarą Valei jis nebesakė nė pusės 
žodžio. Ir kitą dieną nieko nesakė. Kalbėjo ne- 
daug, tik apie būtinus kasdienos reikalus, bet 
ramiu, paprastu balsu, lyg ji būtų nustojusi 
eiti kojų plautis. Ir ji pati viena sau sakėsi nei- 
sianti, pameginsianti neiti, 
tis žemyn, širdy darėsi neramiau ir ne- 
ramiau, taip rodos, kad tenai uždarytas paukš- 
tis sparnais be perstojo muša, nagais plėšosi 
ir laisvėn veržiasi, ir vakare vėl ėjo kojų plau- 
tis, vel šnekėjosi su Petru, ir stebėjosi, kad 
tėvas nieko nebesako. 

Vieną dieną Bertulis pasisakė rytoj važiuo- 
jąs mMiestan parduoti kviečių. Kainos labai pa- 
šokusios, ir jis nebegalįs tikėti, kad jos dar 
labiau šoktų. Gal ir ji norinti važiuoti. Vasa- 
rai galėtų ką nors nusipirkti. 

Valei širdis iš džiaugsmo augštyn šokterė- 
jo. Pati nepajuto, kaip puolė tėvui ant kaklo 
ir išbučiavo šiurkščius, nuo sekmadienio neskus- 
tus veidus, o lovoj pagalvę glaudė prie veido, 
kol ji pasidarė šlapia nuo ašarų. Nuo džiaugs- 
mo ašarų. 

Ji labai norėjo važiuoti kartu ir nusipirkti 
baltą suknelę su smulkiom raudonom gėlytėm, 
ir žibėti per vasarą, bet nevažiavo. Dėl tėvo ne- 
važiavo. Žinojo, kad tėvui bus smagiau, jei- 
gu ji pasiliks žiūrėti ūkio, ypač veršiukų ir kar- 
vių, kurios buvo jo pasididžiavimas. 

Bertulis išvažiavo smagus, greitai pardavė 
kviečius ir pasimojo pro šalį praeinantį Pranį, 
Kurdulio berną, vyrą jau pagyvenusį, pusę pir- 

bet saulei leidžian-- 


mojo pasaulinio karo fronte atkariavusį, ant- 
rą pusę vokiečių nelaisvėj atvargusį. Kai dabar 
Kurdulis vis negalėjo pakilti iš lovos, Pranys 
atliko visus reikalus ir ūkyje ir mieste. 

— Užeikim, — pasakė Bertulis, mostelėjęs 
akimis į restoraną. 

Pranys nustebęs pakėlė akis, kad jį kvie- 
čia užeiti Bertulis, kuris apskritai ne su bet 
kuo sustodavo ir gatvėj pašnekėti. Jam net 
šilta krūtinėj pasidarė. 

Ir kai Bertulis paėmė degtinės ir užkąsti, 
jis irgi griebė piniginės, bet ūkininkas sulaikė 
ranką. 

— Ne, ne, — pasakė. — Kurduliui parnešk 
visus. Jam dabar reikia. Man patinka, kaip pats 
visus reikalus tvarkai. Štai kodėl noriu pavai- 
šinti. Vertas esi. Aš žiūriu, žiūriu ir galvoju, 
kad pats ne bernauti gimei. Ūkį nupirkti sunku, 
bet kai dabar tuos dvarus dalina... Tiesa Užu- 
girio dvarą greitai dalins, ar pats padavei pra- 
šymą? 

— Kaip čia dabar aš. Aš nebuvau Lietu- 
savanoris, — atsakė žiūrėdamasis pirštus. 
—Bet žemės gauti ar norėtum? 

—O Jėzau Marija, kad gaučiau! Vis gal- 
vojau, kad taip nors porą hektarų. Keliais 
kiekvieną vagą išvaikštinėčiau. Nesvarbu ir ko- 


Vos 


kia ta žemė būtų, kad tik savo, — džiaugsmu 
nušvito Pranys. 
— Aš taip ir maniau, — pagavo žodį, gal- 


vą palingavęs, Bertulis. — Žinojau, kad pa- 
čiam žemės reikia. Iš tavęs būtų žodžio vertas 
ūkininkas. Bet ir ūkininkams laikai neramūs. 
Matai, ką padarė Kurduliui. Ir aš pats, vyras 
ne bailus, bet kai ateina naktis, neramu. Va, 
pardaviau kviečius ir bijau eiti namo. Iš už 
marių jie neatėjo. Turi būti kas iš mūsiškių. 
Argi pats negalėjai kurio nors iš balso nuklau- 
syti. 

Pranys tylėjo. Bertulis pripylė taureles. 

— Žinau, kad nuklausei, bet baimė nelei- 
džia kalbėti, — vėl tesė Bertulis. — Tik bijo- 
ti čia nėra ko. Pirmiausia žinok, kad tokių gy- 
vų nebepaleidžia, o antra ir pats juk rengiesi 
būti ūkininkas. Pačiam bus baugu atsigulti. 
Man labai įtartinas Vičiūnų Petras. Šiemet jis 
traukė ir traukė kiekvieną naktį pamiškėn. Ar 
neturėjo ten jie kokios gaujos? 

Pranys vėl žiūrėjo i pirštus ir galvojo apie 
sklypą. Jis žinojo, kad žemės tikrai gautų, jei- 
gu Bertulis padėtų. O Bertulis vėl: 

—Tu paklausyk, kaip jis šneka. Ar nebuvo 
ten ir jo balsas. 

—Man ir klausyti nereikia, — pasakė ne- 
pakeldamas akių nuo stalo Pranys. 


Bertulis krūptelėjo. Jis pripylė stikliukus 
ir paragino išgerti. 


Po iškilmingų pamaldų šv. Patriko katedroje lietuvių minia plūsta į 5 Ave. 


—O dėl žemės tai aš viską padarysiu. Čia 
pats menkiausias reikalas, — greitai ėmė kal- 
bėti. — Aš čia susitinku su visomis komisijo- 
mis. Jie padarys, kaip aš norėsiu. Gali ir vie- 
tą nurodyti. Nueik pats ir gerai apsižiūrėk. 
Kai neparašysi, kur nori, jie nukiš į pakrū- 
mę, į balą kokią. Tai sveikas! Ir sakai, kad bal- 
sas tikrai buvo jo. 


Pranys atsiminė Petrą ir suabejojo. Jis vėl 
ėmė žiūrėti į savo pirštus, storus, trumpus, ap- 
dėtus trumpais nuo darbo suskeldėjusiais na- 
gais, ir pajuto, kad žemę laiko juose, bet ga- 
li ir nelaikyti. Gali niekada jais savos žemės 
ir nebepaliesti. Jis staiga pakėlė akis tiesiai į 
Bertulį. 


— Tai dabar, nepažinsiu Petro balso. Kar- 
tu juk užaugom. 


Bertulis buvo patenkintas. Jis norėjo tuoj 
važiuoti namo, bet nuo vežimo pasuko atgal 
ir nupirko Valei lauktuvių: šilkinę medžiagą 
vasarinei suknelei, tokią baltą baltą su juodais 
lapeliais. 

Kitą dieną Pranys atnešė Bertuliui prašy- 
mą, o pas Kurdulius atvažiavo vežimas poli- 
cijos. Is tenai persiskyrė: du nuvažiavo pas Vi- 
čiūnus ir pasiėmė Petrą, o kiti nuvažiavo tie- 
siai į pamiškę pas jo tėvus. Tenai iškrėtė vis- 
ką nuo pastogės ligi pamatų. Nieko nerado,bet 
Petro nepaleido. Pranys liudijo pažinęs jo bal- 
są, tik iš karto nesakęs, bijodamas keršto, o 
Petras nemokėjo paaiškinti, ko tą pavasarį pa- 
nūdo kas vakaras eiti pamiškėn. Jis neprisi- 
pažino ir nieko neišdavė, ir teismas, atsižvelg- 
damas į kietą jo laikymąsi ir padidėjusį api- 
plėšimų skaičių, priteisė vienuolika metų. 

Po teismo gyvenimas nubėgo savo keliu. 
Bertulis paėmė Pranio prašymą nuo kampi- 
nės lentynėlės, prilipino ženkliuką ir įmetė paš- 
to dėžutėn. 

Pranys kiekvieną progą žingsniais apžings- 
niuodavo patį geriausį Užugirio dvaro gabalą 
ir mintinai žinojo, kur bus kas pastatyta ir kur 
pasėta. 

Valės pusę metų niekas nematė nei baž- 
nyčioj nei kaime. 

Į penktuosius metus ji ištekėjo už tėvo 
parinkto vyro. 

Į šeštuosius vienas po kito numirė Petro 
senukai, ir patį Petrą retai kas beprisimindavo, 
nors vargu ar kas tikėjo jo kaltumu. 

Pranys žemės negavo. Kitam kaimo pakraš- 
ty buvo dvi seserys su vienu hetkaru. Jis vie- 
ną vedė, ir taip įsikūrė savo žemėj, duonos pri- 
prisidirbdamas padieniu darbu. Antroji sesuo 
tarnavo pas ūkininkus ir į Pranius sugrįždavo 
tik Kalėdų vaišėms. Savo arklio Pranys irgi ne- 
pajėgė užlaikyti, tai dažniausiai pasiprašydavo 
pas tą pati Vičiūną, kaip artimiausią kaimyną. 

Buvo praėję aštuoneri metai. 

Artinosi Kalėdos. 

Žmonos seseriai parsivežti Pranys iš anks- 
to užsiprašė Vičiūno arklį ir pirmos Kalėdų 
dienos rytą nuėjo pasiimti. Pats Vičiūnas 
padėjo ir rogutes ištraukti ir arklį pakinkyti. 
Abu triūsėsi pasišnekučiuodami, tik kai Pranys 
buvo beimąs vadeles važiuoti, Vičiūnas pasakė: 

— Ar girdėjai, kad Petras grįžo? 

Praniui vadelės ir iškrito iš rankų. 

— Vakar vakare atėjo. Atrodo gerokai pa- 
vargęs. 

Pranys susigraibė vadeles, bet žodžio sugau- 
dyti negalėjo. 

— Dabar nuėjo savo trobų pasižiūrėti, o 
paskum nežinia. Sakėm, kad ateitų čia. Žmogui 
juk reikia kur nors pasidėti, — ramiai aiškino 
Vičiūnas. 

Bet Praniui buvo taip, lyg Vičiūnas ne 
žodžius kalbėtų, bet akis degančiu šakaliu ba- 
dytų. 

—O kodėl? Dirbs ir gyvens, — pagaliau 
rado ką pasakyti, bet savo balso nepažino: jis 
buvo toks, lyg burną būtų kas vilnomis už- 
kimšęs. 

Jis išvažiavo, ir kelias ėjo tiesiai pro Pet- 
ro trobas. Galėjo pasukti aplinkui, per mies- 
telį, bet žinojo, kad Vičiūnas tą tyčia pasakė 
ir dabar žiūri, ar išdrįs važiuoti tiesiai. Rogu- 
tės lengvai slydo pravažinėtu keliu, tvarte nu- 
sistovėjęs Sartis lėkė smagia risčia. Pamiškėj 
pilkavo Petro trobos. Reikėjo jas pravažiuoti, 
ir Pranys vargu būtų galėjęs išsakyti žodžiais, 
kaip jam maišėsi ir neapykanta, ir sarmata, 

ir gailestis, ir baimė, kad palei trobas gali 
akis į akį susitikti Petrą. Ką gali žinoti, kaip 
bus sugalvojęs tau atsilyginti. Pirma buvo Pet- 
ras, o ką gali žinoti, kas dabar. 

Praniui mintys lėkė kartu su rogutėmis, ir 
artėjant prie trobų, baimė gulo nepakeliamu 
sunkumu. Aišku, kad Petras tyčia bus išėjęs 
palaukti, ir Pranys apsigraibė po rogutes, kuo 
galėtų apsiginti. Nebuvo nieko. Tik plikos ran- 
kos ir botagas. Įmanytum, į orą pakiltum ir 
trobas skriste praskristum. 

— Nestosiu, — galvojo vienas. — Kaip bus, 
taip — nestosiu! 

Sutempė vadeles ir kirto botagu iš viso pe- 
ties. Arklys šoko kaip padegintas. Pranys paju- 
to, kad ant kūno pradeda krutėti kiekvienas 
gyvaplaukis, kaip maža kirmėlaitė. Sartis šuo- 
liu prasinešė pro trobas ir nieko neatsitiko. 
Priešais buvo miškas. Nebeplakamas ir vadelė- 
mis prilaikomas Sartis vėl perėjo į risčią. Pra- 
nys nusibraukė nuo kaktos prakaitą. 

— Tai kad tave velneliai, — pats vienas 
pasakė, pažiūrėjęs į šlapią ranką. 

Ir po valandėlės pridėjo: 

— Atgal plikomis rankomis tai jau ne! 

Sustojo prie jauno beržynėlio. Ilgai vaikš- 
čiojo, kol rado parankų beržiuką, išaugusį iš 
kelmo, apačioj storą, sugungėjusį, panašų į 
kuoką, o viršuj patogų rankon paimti. Mažu 
lenktiniu peiliuku su dideliu vargu atpjovė nuo 
kelmo, apgenėjo, nupjovė tokio ilgumo, kad 
patogų būtų mušti, pamosavo rankoj, dar pa- 
trumpino, vėl pamosavo: storasis galas taip 
smagiai krito, kaip geras plaktukas. 

— Dabar tai galėsim ir susitikti, — pasakė 
sėsdamas į rogutes. 

Grįždamas kuoką pasidėjo prie dešinės šlau- 
nies, kad patogų būtų iš karto pagriebti. Ir 
arklio į zovadą nebevarė. Bet kelio vėl nie- 
kas nepastojo. 


Namie tik išmetė žmonos sesers daiktus ant 
kiemo ir nuskubėjo atiduoti arklį. Norėjo ir 
sugrįžti namo, kol dar šviesu. Net ir Vičiūno 
kieme nesustojo paklausti, kur dėti arklį, bet 
nuvažiavo tiesiai prie daržinės ir iššoko iš ro- 
gučių atidaryti durų. 

Durys atsidarė pačios, ir tarpdury atsisto- 
jo Petras. Augštas, plonas, baltu baltu veidu, 
su tamsiomis, lyg anglimis įbrėžtomis akimis. 
Pranys pašoko atgal, kaire ranka pagriebė 
iš rogučių pagalį ir mest permetė į dešinę. 
Petras stovėjo vietoje. Jis truputį šypsojosi, 
paskum palengva ėmė eiti artyn, abi rankas sų- 
sikišęs į storo milinio kišenes. Kišenėje jis ga- 
lėjo turėti su kuo šauti, arba su kuo mušti. 

—Nelįsk, — pro dantis išstūmė Pranys ir 
ligi skausmo suspaudė pagalį. 


PLB Seimo koncertas. Simfoninį orkestrą ir jungtinį chorą diriguoja Alfonsas Mikulskis. 


— Manai, jog ateinu kąsti, kad pasitinki 
su pagaliu? — labai ramiu ir žemu balsu pra- 
šneko Petras. — Ar negana, kad tu mane visam 


gyvenimui apkramtei. Bet nebijok, savo teismu 
aš nieko nežadu teisti. Kai tenai nueisim, vi- 
są teisybę rasim. Tenai liudininkų, kurie turi 
drąsos kreivai prisiekti, nereikės. O dabar svei- 
kas, — ir ištiesė baltą, ploną, ilgais sausais 
pirštais ranką. 


Pranys nebesugriebė ką daryti. Jam deši- 
nėj buvo beržinis pagalys, su gerai parinktu 
sunkiu drūtgaliu, o iš akių norėjo verštis 
ašaros. Akies kampu matė, kaip nuo trobos per 
kiemą ateina pats Vičiūnas. Jis tada paleido pa- 
galį iš rankos, nusisuko ir greitai nuėjo per 
kluoną. Kol Vičiūnas atėjo prie rogučių, jis 
peršoko per tvorą ir tiesiai per arimus pro- 
tekinis ėjo namo. 


—Apsikapojot? — priėjęs pasakė Vičiū- 
nas. 
Petras atsisuko į šeimininką su tuo pačiu 


mažu šypsniu lūpose ir papurtė galvą. 

—Aš tik pasakiau, kad nieko jam nedary- 
siu. Turėjau pasakyti. 

Ir pasilenkęs paėmė nuo žemės beržinį pa- 
gali, pirštu perbraukė per drūtgalį, kuriame 
buvo žymu smulkūs lenktinio peilio pjovimai, 
ir padavė Vičiūnui. 

Tas irgi pamiklino pagalį rankoj. paskum 
pažiūrėjo į drūtgalį, kuriame be žodžių buvo 
įrašyta, su kokiu vargu ir baime jis pjautas. 
Pažiūrėjo, pirštu pabraukė, palydėjo akimis per 
lauką nuskubantį Pranį ir pasakė: 


—(O žinai, Petrai, kad Pranys dabar daug 
didesnis vargšas už tave. 

ARKIVYSKUPAS PRANCIŠKUS KAREVIČIUS 


MatvVŽATL L RUS 


(Tęsinys) 


Karevičius — kalbėtojas 


Na, o kokios būdavo tos jo prakalbos? 

Kai Karevičius liko paskirtas Žemaičių vys- 
kupu, dar Peterburge, kaip buvo girdėti, jis pa- 
siprašęs mūsų neužmirštamąjį kompozitorių bei 
šv. Kotrynos vargonininką Česlovą Sasnauską 
jį pamokyti kiek įmanoma geriau giedoti pamal- 
dų tekstus ir taisyklingiau žodžius tarti ne vien 
giedant, o ir kalbant. Balsą vyskupas Pranciš- 
kus turėjo stiprų ir gana malonų tenorą, tik jo 
tarsena buvo savotiška — labai jau žemaitiška, 
net perdėtai. Kai jis sakydavo pamokslą Kauno 
katedroj anais laikais, kada dar ten kan. P. Do- 
gelis nebuvo įvesdinęs garsiakalbių, vyskupas tu- 
rėdavo labai įtempti balso jėgas, kad jį būtų ga- 
lima kiek tolėliau girdėti. Čia tatai ir įvykdavo 
nelemtas fenomenas: vyskupas taip paleisdavo 
galingą savo kalbamąjį organą darbuotis, tartum 
liūtas riaumotų, o vienkart taip pasistengdavo 
moduliuoti žemaitiškus dvibalsius au, ou, ei ir 
kitas žemaitiškas prašmatnybes, jog klausytojai 
nustebę begirdėdavo vien kažkokį nebesupranta- 
mą ūbavimą, besikaujantį ne vien su erdve, o ir 
su estetika. Ypač man būdavo nejauku klausytis, 
kai svarbia valstybine proga susirinkdavo sve- 
timųjų valstybių atstovai: ne labai maldingai 
nusiteikę, vargšai nuobodžiauja per ilgas kated- 
ros pamaldas, o žiemą net stipriai šąla nekūre- 
namoj šventykloj; o čia prasideda ilgas ganytojo 
pamokslas, kurs jų protui nieko nesako, o ausies 
neglosto savo šiurkščiais garsais. Tai bent įspūdį 
jie gauna apie lietuvių kalbos gražumą!.. Ei, 
kad čia kalbėtų, sakysim, Paltarokas!.. Ir kas 
ypač pikta, kad vyskupo Pranciškaus pamoks- 
lai būdavo protingi, turiningi, stipriai pagrįsti, 
turtingi šv. Rašto citavimais, šv. Bažnyčios tė- 
vų bei popiežių, o ir teologų žodžiais (Karevi- 
čius buvo tikras eruditas!). Be to, tie pamokslai 
būdavo tinkamai suplanuoti ir nuosakiai sukur- 
ti. Ir imk tu, žmogau, tokią puikią medžiagą 
taip... na, nepatraukliai pateik! 

Po vieno tokio pamokslo, kai susitikau ek- 
scelenciją, neištūrėjau šnekoj nepasakęs, kad, gir- 
di, reikia mums katedroj, kai esama svetimų tau- 
tų atstovų, ypačiai rūpestingai parinkti pamoks- 
lininkus, — kad ne vien pamokslų turinys bei 
forma, o ir jų pasakymas mosto bei balso at- 

žvilgiu būtų labai patrauklus, — kad nereikėtų 
gėdytis svetimtaučių akyse. Nors tą mintį sten- 
giaus išreikšti kiek galima švelniau ir tiesiai ne- 
kreipiau į vyskupą, tačiau jis suprato, apie kurį 
tatai pamokslininką kalbu, ir, kiek pyktelėjęs, 
man atkirto: 

— Na, kad toks mandrus esi, tad pats tuos 
pamokslus sakyk! 

Ėmiau aiškintis, jog ne man toks sunkus 
uždavinys tinkamai atlikti, bet juk esama tinka- 
mų kitų kalbėtojų ir pan. Mano laimė,kad vys- 
kupas Pranciškus buvo be galo atlaidus vyras — 
tad, jei ir buvau jį įskaudinęs, tai jis veikiai 
pamiršo ir pasiliko toks pat geras, kaip visuomet 
buvęs. O juk būtų galėjęs mane pabausti (neva 
išaugštindamas) — paskirti pasakyti reikiama 
proga katedroj ar kitur pamokslą ir gauti gėdos! 


Karevičius ir Skvireckas 


1918 metams slenkant į galą, kažkuria pro- 
ga susitikus, ekscelencija priminė, jog jam jau 
metas, pagal kanonų teisę, apsilankyti pas šv. 
Tėvą Benediktą XV. Ta proga jis prašysiąs šv. 
Tėvą paskirti Žemaičių vyskupijai vyskupą pa- 
gelbininką. Ir pateiksiąs savo kandidatus. O tie 
kandidatai tai esą šie: kan. Juozapas Skvi- 
reckas, kan. Kazimieras Šaulys ir prof. kun. Ka- 
zimieras Paltarokas. Jo, vyskupo, nuomone, pir- 
mąją vietą kaip kandidatui reikią užleisti Skvi- 
reckui. Nors jis man ir nėra malonus — čia pa- 
reiškė vyskupas Pranciškus — tačiau tuo tarpu 
iš visų trijų yra labiausiai nusipelnęs: tad aš jį 
ir siūlysiu šv. Tėvui, kad paskirtų vyskupu pa- 
gelbininku... 

Kas gi tokio buvo įvykę, kad toks doras, mo- 
kytas, darbštus ir praktiškas kunigas, Juozapas 
Skvireckas, nebuvo malonus tokiam kilniam bei 
išmintingam vyskupui, Pranciškui Karevičiui? 

O dalykas buvo, mat, kuris: kai Karevičius 
buvo šv. Sosto paskirtas Žemaičių vyskupu, jis 
nė nesiklausdamas Žemaičių kapitulos (pre- 
latų bei kanauninkų), kaip jau esu minėjęs, pa- 
skyrė visą eilę Žemaičių kapitulai prelatų bei 
kanauninkų; senieji kapitulos nariai stojo ginti 
legalių kapitulos teisių — kad būtų su jais pa- 
sitarta. Reikalas net Romoj atsidūrė. O protes- 
tavusiųjų tarpe buvo ir kan. J. Skvireckas. 


"NK “ X 


Dabar gi vysk. Pranciškus nuvyko į Romą 
ir, atitinkamai kilnų savo būdą, pristatė šv. Tė- 
vui pirmuoju kandidatu į vyskupus pagelbinin- 
kus kanauninką Juozapą Skvirecką, o šv. Sos- 
tas mielai sutiko. 


Karevičius ir lenkai 


Vyskupas Pranciškus, kai tik užėmė Žemai- 
čių vyskupijos sostą, ėmė gana drastiškai lau- 
žyti ragus įsifanaberėjusiai Lietuvoj lenkystei, 
kartais jiems labai sopulingai, dažnai net nė ne- 
bandydamas pasaldinti tą operaciją (kas būtų 
tikrai verta, imant politiškai ir paprastai huma- 
niškai, kiek tai įmanoma daryti) Kam sopa, 
tas dejuoja ir skundžias, kur reikiant ar nerei- 
kiant. Taip ir įskaudinamųjų lenkystės vadų ar 
sulenkintųjų aukų dėjai ėmė kaskart dažniau 
suaidėti net Romos kūrijoj, kur lenkų tautiniai 
ir politiniai, ne vien religiniai, interesai buvo 
mielai palaikomi, nesgi juk lenkų tauta uoliai 
katalikiška, o jos aristokraiiški diplomatai bei 
diplomatiški aristokratai, tokie mandagiai lanks- 
tūs bei saldžiai liežuvingi, buvo maloniai pri- 
imami bei palankiai išlydimi. O mes neturėjo- 
me tiek ir tokių jėgų, kad būtume galėję tą 
ocdekoloninę lenkų propagandos bangą atitvenk- 
ti, ypač kad ne kartą ta propaganda turėjo gal 
šioki toki pagrindą neatsargiuose žemaitiškuose 
mūsų vyskupėlio mostuose. Tad Vatikane prieš 
ji ir susidarė ilgainiui tirštoka atmosfera, kuri 
grėsė jam ne visai netikėtais žaibais. 

Anuomet, 1919-1920 metais, viešpatavo Ka- 
talikų Bažnyčioj šviesaus atminimo popiežius 
Benediktas XV, didžiojo popiežiaus Leono XIII 
bei jo sekretoriaus (irgi nemažo masto) kardino- 
lo Rampollos diplomatijos mokinys, pirmojo pa- 
saulinio karo Taikos Angelas. Iš karo pelenų 
tartum pelikanai iškilo į nepriklausomą gyve- 
nimą iš caristinės Rusijos griuvėsių visa eilė 
naujų valstybių — Estija, Latvija, Lietuva, Len- 
kija ir k. Katalikų Bažnyčios reikalams tose 
valstybėse prižiūrėti buvo paskirti Šv. Sosto at- 
stovai. Aplink šiuos tuose kraštuose pradėjo 
kurtis dvasiškoji diplomatija. 

Kaip tik tuo laiku lenkai vis dar puolės 
ginkluota jėga vargiai bekylančią iš šimtmeti- 
nės rusų verguvės Lietuvą ir užgrobė senuosius 
mūsų Seinus, kur buvo Seinų vyskupijos cent- 
ras su kunigų seminarija. Užėmę Seinus, lenkai 
privertė iš ten išsikraustyti garbingąjį senelį 
vyskupą Antaną Karosą su kūrija bei seminari- 
ja. Tai buvo bjaurus smurtas, priešingas žmo- 
niškumui ir visokiems įstatams. Tai buvo 1920 
metų vidury. 

Dabar skaitytojui atrodys, 
Tegu valandėlę taip atrodo. 


kad nuklydau. 


Turėjau anuomet nuoširdų bičiulį, su ku- 
riuo buvome neseniai sutapę, bet ta bičiulystė 
ištverė ligi 1940 metų birželio galo, kada jį bol- 
ševikai suareštavo ir jau nebepaleido, ir jis, 
kiek būta žinių, miręs kažkur ten Rusijos ka- 
lėjime. Betgi ir ligšiol aš jį kasdien miniu. 
Tai — Mikalojus Lipčius. Anuomet jis buvo, 
ne visai tiksliai sakant, žvalgybos skyriaus vir- 
šininku (taip visi tuokart jį vadindavome). Jis 
pakeitė tame darbe Liudą Girą, kurio nervai 
nebeištverė pavojų baimės. Užtat Lipčius tų pa- 
vojų (peoviakų sąmokslas, komunistų pogrindi- 
nis baladojimasis ir t.t.) tartum nė paisyte ne- 
paisydavo, taip jog aš tiesiog stebėdavaus, ir 
man būdavo kartais visai šiurpu, ypač naktį, 
kai tas mandagusis asmuo pasišaudavo mane 
kur palydėti, pats vienas, net revolverio nepa- 
siemęs, kai Gira net naktį prie užsklęstų durų 
kulkosvaidį, ar net du, pasistatydavęs. 

Tas mielasis Mikalojus nė nemirkčiodamas 
kartais sulaužydavo korespondencijos paslapties 
teises, kai adresatas jam atrodydavo įtartinas 
(o paibelis žino, gal anuomet jis buvo kokio 
įstatymo ar įsakymo įgaliotas?). 

Taip tatai vieną dieną jis ateina pas mane 
ir, gudriai prisimerkęs, tuo savo gražiu bei ne- 
piktu šypsniu šypsodamas, praskleidžia man vie- 
ną savo paslapčių: neseniai jis sučiupęs vieno 
labai įtakingo Lenkijoj dvasiško diplomato slap- 
tą susirašinėjimą su lenkų karine vyresnybe 
Lietuvos-Lenkijos fronte, įprastiniu būdu tą ra- 
šini atklijavęs, perskaitęs, savo reikalui nufoto- 
grafavęs, vėl užlipinęs ir pasiuntęs užrašytuoju 
adresu, lyg niekur nieko. O tame rašte radęs 
idomų mums, o aną diplomatą kompromituoti 
galintį faktą. “Ką manai? — klausia mane Lip- 
čius. “Ką su tuo dokumentu padaryti?" Aš pa- 
tariau įteikti jį vyskupui Karevičiui, ką Lipčius 
ir padarė. Tuokart nė nepamąsčiau, kada ir kaip 
vyskupas Pranciškus tą dokumentą pavartos. O 
pavartoti teko ir tai labai sekmingai. 

Lenkų bei lenkuojančiųjų skundų ant nie- 
kuo nedėtojo vyskupo Pranciškaus tuokart jau 
buvo tiek pritvinę Romos kūrijoj, jog jinai dė- 
jos turinti į tą reikalą įsikišti. Vyskupas Kare- 
vičius man pats kiek vėliau apie tą dalyką pa- 
pasakojo: 

Kaip tik anam dvas. diplomatui teko tas 
nemalonus uždavinys vykti į Lietuvą, ištirti 
vietoj vyskupo Karevičiaus nusikaltimus lenkiš- 
kai švagždančioms savo avelėms ir, jei kaltės 
bus besą pakankamai baisios, vyskupą Pranciš- 
kų net suspenduoti, t. y., uždrausti jam eiti vys- 
kupines pareigas. Vyskupas man neminėjo, iš 
kur jis apie tai buvo sužinojęs. 

Vadinas, diplomatas iškilmingai atvyko į 
varganąjį tuometinį Kauną teisti ir sudrausti to 


369 


vieno mažyčio kažkokios ten mažosios Lietuvos 
vyskupėlio. Tas diplomatas buvo stipri asmeny- 
bė, mokytas vyras, šventas kunigas, drąsus ir 
griežtas. Gal jis manė čia rasiąs bailutį žmo- 
gelį, kur it silpna žolė palinks po galingu jo 
pūstelėjimu. Betgi čia buvo vyras, kur drįso 


nemirkčiodamas žiūrėti į vilko Liudendorffo 
akis ir jam karčią tiesą išdrožti, neatsižiūrėda- 
mas į jokius pavojus. Kaip juodu susitiko ir 
kuria eile lietė opiuosius klausimus, vyskupas 
Pranciškus man neminėjo. Reikia manyti, jog 
diplomatas paeiliui darė jam lenkiškuosius prie- 
kaištus dėl tariamųjų skriaudų, kurias, girdi, 
Žemaičių vyskupas neteisėtai ir nekunigiškai da- 
rąs savo lenkiškosioms avelėšms. Reikia many- 

ti, jog tie jo priekaištai buvo kiek įmanoma tiks- 
liai suformuluoti ir taip pat solidžiai pagrįsti, 
nes juk diplomatas buvo vyras su galva bei ga- 
bumais. Bet aš esu tikras, jog ir vyskupo Ka- 
revičiaus atsakai buvo tikslūs, griežti, įveikią, 
nes juk jis buvo senas teologas, puikus eruditas, 
o tinkamo žodžio po kišenes nejieškojo, kadan- 
gi jų turėjo ant pat liežuvio galo. 

Čia vėl proga kiek kryptelčti į šalį nuo šio 
dramatinio susirėmimo: neišturiu čia nepažymė- 
jęs, jog, kiek per savo netrumpą gyvenimą esu 
pažinęs mūsų lietuvių teologinių-kanoninių įžy- 
mesnybių (pavyzdžiui, arkiv. Matulevičių, vysk. 
Būčį, prel. Maironį, prel. Jakštą), Karevičius, 
turbūt, buvo ne žemesnis už juos savo bažnyti- 


nės erudicijos platumu ir preciziškumu, o at- 
mintį turėjo fenomenalią ir joj orientavosi leng- 
vai bei vikriai, taip jog atsakymų į bet kuriuos 
priekaištus turėjo apsčiai bei rimtų. Man Jakš- 
tas yra pareiškęs stebisįs Karevičiaus atmintim, 
o aš pats įsitikinau, kaip tas vyskupas interesa- 
vos viskuo, kas lietė bažnytinius dalykus, ir kaip 
godžiai skaitė viską toje srityje. Ir ne vien toje. 

Tad galimas dalykas, jog jis buvo net pra- 
našesnis už savo teisėją, ir šis turėjo pasijusti 
nejaukiai įklimpęs į bėdą, kai į jo puolimą vys- 
kupas Karevičius ėmė atsikirsti vikriais bei 
šmaikščiais kirčiais. Įsivaizduoju juodu šiame 
susikirtime šitaip: diplomatas, vidutinio ūgio, 
stambus stotu, nebejaunas vyras, apvaliu veidu; 
pro akinių stiklus agniai veizdi prisimerkusios 
nedidelės akys; plačios lūpos glaudžiai sučiaup- 
tos, kai tyli ir klausosi. Jis kalba su Karevičium, 
kaip turįs didelę valdžią, tvirtai ir griežtai. 
Priekaištus formuluoja, nevyniodamas į diplo- 
matinę vatą. Karevičius, kaip paprastai tokiais 
atvejais, susikaupęs klausos: vyras iš stuomens 
ir iš liemens, indoeuropiečio galva, romėno se- 
natoriaus veidas, išblyškęs, liesas, beveik aske- 
tiškas; irgi pro auksinius akinius aštriai blizga 
nemažos akys, truputį irgi prisimerkę dėl susi- 
kaupimo, susmigę šaltais plieno durklais į prie- 
šininko vyzdžius; plonos, švelniai iškirptos lūpos 
dabar tampriai sučiauptos, žemaitišku atkaklu- 
mu įsitempę. Išklausęs garbingojo svečio filipi- 
ką, Žemaičių vyskupas profesoriškai išlukštena 
ir akivaizdžiai parodo pateiktųjų priekaištų nie- 
kingumą, o į skaudžiai įžeidžiantį kaltinimą, esą, 
vysk. Karevičius savo santykiuose su lenkiškąja 
mažuma neparodęs užtenkamai katalikiškos baž- 
nytinės dvasios, tą priekaištą mikliai atsuka 
prieš patį pamokslininką (kurs, be abejo, apie 
tą atosūkį nė sapnuote nepasapnavo): manda- 
giai paprašęs rūstąjį svečią truputėlį lūkterti, 
vysk. Pranciškus eina į savo dirbamąjį kamba- 
rį, ima iš stalčiaus kažkokį popierių, atsineša ir, 
šyptelėjes (piktai ar maloniai—nežinau), sako 
savo teisėjui: 

— Prašom pažiūrėti! Ar pažįistate šitą do- 
kumentą? 

Diplomatas žiūri . . . Apstulbo (paraudo ar 
išbalo? —greičiausiai paraudo). O tas magiškasis 


popierius — tai M. Lipčiaus nufotokopijuotasis 
diplomato raštas, liečiąs Seinų vyskupą Antaną 
Karosą. 


Svečias sumišęs tyli. O Karevičius jam sa- 
ko (kiek atsimenu, maždaug taip): 

— Nagi, tasgatės! Prikišate, esą, man trūks- 
tą bažnytinės dvasios. O šis dokumentas ką 
sako? Ar čia atsispindi bažnytinė dvasia? Ar 
jūsų pasielgta griežtai pagal bažnytinius įstaty- 
mus?! 


Žinoma, diplomatas, nekvailas vyras, į tai 
nieko neatsakė ir, atsisveikinęs, paliko mūsų 
didijį žemaitį visam. O apie suspendavimą nuo 
pareigų nė minėte nebepaminėjo . 

Beje, neseniai gavau iš vieno mūsų rašy- 
tojo A. V. tokią smulkmeną: kai anas diploma- 
tas vyko iš Kauno, atlikęs nepavykusį žygį pas 
Žemaičių vyskupą, o šis jį su kitais mūsų dig- 
nitoriais lydėjo į stotį, tarp jųdviejų, matyti, 
ivyko vel kažkoks minčių bei valių susidūrimas 
— veidai rūsčiai apsiniaukė, šneka, atrodo, pa- 
sidarė sausa ir kieta. Tai pastebėjęs, vienas mū- 
sų jaunųjų anuometinių diplomatų St. G. ryžos 
gelbėti padėti — mandagiai prisigretino prie 
įkaitusiųjų ir, improvizuotai, gal ne visai sub- 
tiliai, betgi sėkmingai įsikišęs, šiaip taip pra- 
skiedė vėsiu vandenėliu karštai sutirštėjusią jų 
pokalbio esenciją. 

Diplomatas išvyko į šiaurę vizituoti Latvi- 
jos bei Estijos. Ir reliatyvi tyla pridengė tą 
įvykį. Gal ir užmarštis? Juk vyskupo Karevi- 
čiaus politika bei temperamentas su papročiais 
pasiliko tie pat. O lenkai, žinoma, nesiliovė ir 
toliau intryguoti aplink Šv. Sostą bei šio atsto- 
vą Lenkijoj Achilles Ratti, kurs liko pakeltas į 
kardinolus. r 

Ir štai tais pat 1922 metais miršta simpa- 
tingasis popiežius Benediktas XV — ir ką gi? 
Kardinolų konklavė išrenka šventuoju Tėvu 
kaip tik tą kardinolą Achilles Ratti, kurs buvo 
gerai pasižinęs su Karevičiaus byla! .. . Ką 
jautė, sužinojęs, vysk. Pranciškus, Gal kiek nu- 
sigando? Nemanau: jis buvo vyras tvirtas bei 
drąsus — turbūt, jokio žmogaus savo amžiuj 
nebijojo. Bet gal tikėjos tam tikrų nemalonių 
sau pasėkų? Irgi nemanau: jis pats buvo kil- 
niadvasis — tad ir iš tokio tauraus vyro, kaip 
Pijus XI, perkūnų nelaukė. Ir iš tikrųjų nesu- 
silaukė. Taip ir turėjo būti: Pijus XI buvo 
šviesaus proto, augštos dorybės ir tvirtos valios 
vyras, nors ir griežtas, nors kietarankis valdo- 
vas, nors nesivaržė ką reikiant stipriai sudraus- 
ti; bet tiesa ir teisybė buvo jam viršum visko. 


Vyskupas Pranciškus atsistatydina 


Tad vysk. Pranciškus ramiai sau išvaldė sa- 
vo mylimąją Žmeaičių vyskupiją iki 1926 me- 
tų pradžios, kada, Lietuvos visuomenei trokštant 
ir dvasinei bei pasaulinei vyriausybei prašant, 
Apaštalų Sostas nutarė įkurti atskirą nuo Len- 
kijos bažnytinę provinciją, padalijant Žemaičių 
vyskupiją ir tris — Kauno, Panevėžio ir Telšių, 
iš išlaisvintosios Vilnijos sudarant Kaišiadorių 
vyskupiją ir prijungiant prie tos provincijos Vil- 
kaviškio vyskupiją. Iškilo klausimas, ką daryti 
su vyskupu Karevičium, kuris juk buvo de fac- 
to visų trijų naujųjų vyskupijų (Kauno, Pane- 

V. Sidzikauskas, V. Meilus, St. Barzdukas, J. šlepetys). 


vėžio ir Telšių) vyskupu? Nejaugi dabar pada- 
ryti jį tik vienos kurios vyskupu? Juk tai būtų 
lyg degradacija. Tad gal suteikti jam kokį augš- 
tesnį titulą be vyskupijos, sakysim, arkivyskupo 
kurios nors senovėje buvusios arkivyskupijos, o 
vėliau išnykusios?.. Bet juk ir tai būtų ne tikras, 
o gal vien tariamas pzaugštinimas. Vadinas, su- 
teikti jam Romos Kūrijoj kurią augštą vietą? 
Bet tai ne taip jau lengva įvykdyti... 

Ir susidarė šv. Sostui sunkus išspręsti galvo- 
sūkis. Galėių ji, Gardijo kardu aną garsųjį 
mazgą, perkirsti pats vyskupas Karevičius, jei 
savo valia paprašytų šv. Tėvą jį paleisti nuo vys- 
kupo pareigų, taip sakant, į rezervą ar, kaip kiti 
pasakytų, neterminuotų atostogų. 

Atsimenu, 1926 metų pradžioje pas prelatą 
Dambrauską-Jakštą susitikau vyskupą Karevičių. 
Jis mudviem sakės vyksiąs į Romą tartis dėl 
projektuojamosios bažnytinės provincijos ir dėl 
savo paties likimo. Pasisakė norįs prašyti šv. 
Tėvą paleisti jį nuo vyskupo pareigų. Tai mud- 
viem buvo nauja ir keista. Abu ėmėme atkal- 
binėti vyskupą Pranciškų nuo to sumanymo, ti- 

kindami jį, kad katalikų visuomenė jį brangina, 
kad jis laikytųs Romoj tvirtai, kad lietuviai vi- 
si jį remsime. Jis tik šypsojos, neva pritarė, bet 
ar rimtai?.. 

Ir štai, jam išvykus į Romą, po kurio ten 
laiko nustebę išgirdome, jog vysk. Karevičius, 
šv. Tėvui sutikus, savo valia atsistatydinęs (tai 
džiūgavo lenkai!), nes norįs stot į vienuolyną!.. 
Vėliau sužinojome, jog vienas kardinolas, kurio 
žinyboj buvo atitinkamieji reikalai, be galo nu- 
stebęs, susigraudineės ir neištūrėjęs netaręs: “Il 
Santo!" vadinas, Šventuolis! Juk daugumas 
labiau ar mažiau nori pasiekti augštesnę vietą, 
o pasiekęs nelabai teskuba (paprastai visai ne- 
skuba) jo išsižadėti. O čia!.... Iš tikrųjų II San- 
to! Ir aš tam visai pritariu. 

Galų gale vyskupas Pranciškus grįžo į Kau- 
ną ir, truputį gėdingai šypsodamas, prisipažino, 
ką padaręs. Ką beveiksi? Nebesugrąžinama. 

Betgi pasėkos buvo gražios: Romos Kūrijai 
patogiausiai išsisprendė opi problema, išsilygino. 
visi takai įkurti Lietuvos bažnytinei provincijai, 
apsimalšino lenkų ujimas, šv. Tėvo širdelė atly- 

žo, jei dar nevisai buvo atlyžusi dėl vyskupo 
Pranciškaus kietokų darbų bei žodžių. Ir buvęs 
Žemaičių vyskupas liko atlygintas: Ap. Sostas 
jam suteikė garbingą titulinio arkivyskupo laip- 
snį ir ... palaiminimą stoti į Marijonų vienuoli- 
ją. O ten Karevičius, nūn tėvas marijonas, rado 
tikrąjį atlyginimą: sielai rimtį, senstelėjusiam 
kūnui atilsį, daug laiko maldai ir... begales kny- 
gų, knygų! Tai dabar naujasis arkivyskupas bei 
vienuolis galėjo patenkinti savo taurią aistrą — 
skaityti, skaityti! kiekvienu spausdintu žodžiu 
domėtis ir, kiek įmanoma, į viską atsiliepti. 


Karevičius kritikas 


"Tai veikiai daugelis ir pajutome. Štai — 
tik išėjo nauja Naujojo įstatymo laida — arki- 
vyskupas vienuolis jau atsiunčia prelatui Dam- 
brauskui visus du šimtus pastabų! Parašo Jakš- 
tas savo veikalą “Pikto Problema“ ir pasiunčia 
bičiuliui arkivyskupui pasiskaityti — šis bere- 
gint grąžina autoriui rankraštį su gražiu priedu- 
bene šimtu su viršum kritiškų pastabų (Jakštas 
man pats nustebęs, bet šypodamas pasakojo). 
Išleidome šv. Kaz. draugijoj vieną žinomojo len- 
kų rašytojo vyskupo Pelčaro dvasinę knygą, ku- 


rią buvo išvertęs kažkuris mūsų kunigas. Na, 
čia, rodos, nė Karevičius neras ko prikibti. Kur 
ten! Po kiek laiko jau ateina man jo laiškas... 


Vistik radęs! Būtent : versta ne iš paskutinio 
leidimo! Dabar gerai nebeatsimenu, bet, rodos, 
blogumas buvo tas, kad Pelčaras naujajame lei- 
dime kai ką pakeitęs ar pataisęs. Suprantate, ko- 
kią gražią pamoką suteikė Karevičius vertėjui 
ir leidėjui! 

Kitą kartą išleidome šv. Kaz. draugijoj kun. 
Railos dailiai parašytą bažn. apeigų vadovėlį, ku- 
rį, Mano patariamas, autorius pavadino “Mons- 
trancijos Spinduliuose". Ir ką gi? baisusis akyla- 
sis drakonas Karevičius tuoj rado, prie ko prikib- 
ti: netiksliai laikytasi mūsų vyskupų konferen- 
cijų nuostatų! Aš iš anksto būgštavau, jog gali 
būti bėdos su arkivyskupu, (o kaip tik buvau 
tos knygos dvas. cenzorium), tad melste meldžiau 
autorių nueiti į vyskupo kanceliariją ir pagal 
protokolus patikrinti, ar tiksliai cituota rubri- 
kos (pats to negalėjau padaryti, nes turėjau dau- 
gybę darbų); autorius pažadėjo, bet, matyti, ne- 
padarė ar netiksliai padarė... Na, ir kilo audra! 
Šį kartą mano brangusis arkivyskupas Pranciš- 
kus jau nebe man pačiam parašė protestą, o 

stačiai mano dvasinei vyresnybei Kaune — la- 
bai formalus skundas!.. Ir, va, skambina man kū- 
rijos kancleris, griežtasis kan. Byla (ypač griež- 
tas cenzūros reikaluose, kadangi ir pats buvo 
labai griežtas cenzorius), prašydamas ateit į kū- 
riją pas jį — esąs nemalonus man reikalas. Pri- 
sipažinsiu: tą naktį nelabai ramiai temiegojau, 
laužydamas sau galvą, kas ten galėtų būti... Ry- 
toj nuėjau — ir štai Byla kiša man arkivysku- 
po Karevičiaus skundą!.. Pamoka man buvo ir 
skaudi, ir naudinga: kai ant knygos pasirašai, 
jog nieko netinkamo joj neradai, tai pirma tiks- 
liai viską patikrink!.. 

Turėjau ir daugiau tokių susirašinėjimų su 
Karevičium dėl tikrų ar tariamų netikslumų bei 
klaidų mūsų išleistose knygose. Kartais su juo 
sutikdavau, kartais ne, o kartais net aštriai at- 
sikirsdavau (jis buvo toks tolerantiškas, jog ne- 
pykdavo). Bet kaskart dariaus atsargesnis, kai 
tekdavo kurią knygą cenzūruoti ar ruošti spau- 
dai. Mat, kaip yra naudinga, kai šalia esti griež- 
tas, uolus ir drąsus kritikas. Užtenka vien žino- 
ti, jog ten kažkur glūdi toks slibinas!.. Kokią 
tatai naudingą kultūrinę funkciją gali atlikti 
vienas asmuo!... Prisiminkim kad ir Adomą Jakš- 
tą. 

Karevičius Marijampolėj 

Tad brangusis mūsų arkivyskupas vienuolis 
apsigyveno Marijampolėj, Marijonų vienuolyne. 
Ką jis ten veikė ir kaip reiškės, galės mums pa- 
pasakoti tėvai marijonai. O mes kauniškiai jį 
bepamatydavome retkarčiais, kai atvykdavo į 
laikinę sostinę ir apsilankydavo pas savo seną- 
jį bičiulį prelatą Dambrauską-Jakštą. Kadangi 
šiojo durys šv. Kazimiero draugijos rūmuose by- 
vo priešais manąsias, tad maloniajam arkivys- 
kupui kartais užeidavo noras aplankyt ir mane. 
Tai būdavo šnekos!.. Tik jau ne mano, o did. 
gerb. svečio. Pastebėjau, jog jo šnekumas dar 
padidėjęs, einant senyn: ir seniau būdavo neleng- 
va įsiterpti į jo kalbos sriautą su savo trigra- 
šiu; o dabar — tai tekdavo vien klausytis ir ty- 
lėti. Ir stebėtis jo žiningumu, neužmaršumu, kri- 
tiškumu, įvairiapusiškumu ir nuostabiu, drąsiu 
pažangumu, turbūt, visais atžvilgiais! Vieną kar- 
tą jis man jau seniau buvo sakęs: “Kai bus vi- 
suotinis Bažnyčios susirinkimas ir jei man bus 
dar lemta ten nuvykti, aš tiems garbingiesiems 
tėveliams iškirsiu karčios tiesos, taip jog jų au- 
syse spengs!'' 

Taip, rodos, ir regiu jį štai prieš save, auga- 
lotą, stambų, blyškiaveidį, ryškiais gražiais bruo- 
žais, romėną-senatorių, šviesiai šypsantį, liesas 
lūpas glaudžiai prie dantų plojantį, kartais del- 
nu per jas perbraukiantį. 

Ir kas įdomu : jis gyvai domėjos ne vien 
bažnytiniais mokslais ar vien bažnytine politika, 
o ir tėvynės plačiais reikalais — ne tik politika, 

o ir kultūra, dargi grožinė — sakysim, poezija. 
Kas iš mūsų senųjų nėra grožėjęsis, draug su 
Maironiu, Jakštu ir daugybe kitų, nuostabiu, sa- 
kyčiau — genialiu rusų lyriku Lermontovu, tarp 
kitko, jo grožingu “Angelu". Bene 1906 metais 
bandžiau tą šedevriuką išversti lietuviškai. Iš- 
versti tai išverčiau, bet, rodos, taip, kaip Jakš- 
tas yra pasakęs apie Kupstą: kupstas išvertė ve- 
žimą, o aš išverčiau eiles... O vistik anuomet 
drįsau tą savo bene pirmąjį vertimą nusiųsti ką 
tik gimusiam “Šaltiniui"'. Tas, nors dar tik nau- 
jagimis, tačiau nuovokos jau turėjo ir atsisakė 
spausdinti. Ilgą eilę metų nebedrįsau vėl to dei- 
manto versti, kad vėl neatsitiktų kaip Kupstui. 
Bandė versti ir kiti. Bet vis nepatenkinami buvo 
rezultatai. Girdėjau sykį, jog Karevičius norįs, 
kad kas tą Lermontovo aukso ašarą išverstų lie- 
tuviškai, ir prašęs ar žadąs prašyti patį Putiną, 
kad tai padarytų. Bei, kiek žinau, Putinas nė- 
ra vertęs, bent spausdinęs. Antrojo pasaulinio 
karo metu kažkodėl man atėjo vėl mintis imtis 
to sunkaus uždavinio. Išverčiau. Žodžiai buvo vi- 
si beveik Lermontovo, bet... Kai seminarijoj vie- 
nas klierikas viešai padeklamavo tą mano “kūri- 
nį", pats pajutau, kad ten kažko svarbiausio 
trūksta — grožio dvelkimo. Tačiau ryžaus pasiųs- 
ti tą vertimą Karevičiui į Marijampolę, aiškinda- 
masis: juk jis seniai norėjęs, kad kas tą žem- 
čiūgą išverstų. Arkivyskupas veikiai atrašė man 
laišką, dėkodamas, betgi atvirai pareikšdamas, 
kad vertimas jo nepatenkinąs. Atsiuntė vienkart 
ir Jakšto vertimą, kuris, jo nuomone, esąs iš- 
viršinės formos atžvilgiu silpnesnis už namąjį, 
bet jame esą daugiau dvasingumo, negu mana- 
jame. Ir protingai patarė man dar prie to ver- 
timo pasidarbuoti. Po kelerių metų, tremty, vėl 
užėjo noras pabandyti. Ir vėl išverčiau. Dabar at- 
rodė geriau (bent man taip rodės). Esu jį jau 
savo lyrikos rinkiny išspausdinęs. 

Gaila, kad nebegalėjau pasiųsti vėl ark. Ka- 
revičiui: buvo mus atskyrusi ne vien geležinė 
uždanga, bet dar už ją geležinesnė amžinybės 
bedugnė... 

Papasakojau tą epizodą parodyti, jog ark. 
Karevičius domėjos, ir tai stipriai, net poezija, 
ją brangino ir giliai juto ir mokėjo pakankamai 
subtiliai išreikšti savo įvertinimą. 

Tremty besiilgėdamas tėvynės bei ten liku- 
siųjų brangiųjų, kartais taip trokšdavau dar kar- 
tą išvysti tą, galima sakyti, didįjį arkivyskupa, pa- 
sigėrėti jo artumu, godžiai pasiklausyti jo žini- 
jos bei išminties. Bet tai jau buvo neįmanoma. 
Kaip gailėdavau, kad, kol buvome dar laisvi, pa- 
tingėdavau nuvykti pas jį į artimąją Marijam- 
polę atlikti to, ką jis atlikdavo, apsilankęs Kau- 
ne... Nenoromis čia veržias mintin senas posakis, 
kurį beveik galima šiuo atveju pritaikyti: Kol 
gyvas, tai smerkiam, kai miręs, tai verkiam! 


KŪRYBOS 


LITERATŪRA 


MEFIBOSETAS O. V. MILAŠIAUS 


INTERPRETACIJOJE 
O. V. Milašius yra didžiausias skleidžianti  Mefiboseto personažo 
mūsų šimtmečio poetas mistikas, vienatvėje, kuri, Milašiaus “DPažini- 


troškęs surasti Dievą ir Jame at- 
isėti 1) O, V. Milašiaus kūryba pa- 
sižymi gilia mistine nuotaika ir dva- 


sia, jungiančia žemę su dangumi 
ir Žmogų su Dievu. Gal todėl ir 
biblinės temos, kurios savo inspi- 


racija yra dieviškos kilmės, Milašiui 
buvo artimos. 

Jo draminio kūrinio 'Mephiboseth' 
vaizduojamasis laikotarpis, veikimo 
vieta ir personažai taip pat yra bib- 
liniai. šis Milašiaus kūrinys savo 
dramine koncepcija daug kuo skiria- 
si nuo tradicinės dramos, kurioje, 
Goethės žodžiais, “pradžioje buvo 
veiksmas'. 'Mephiboseth', prasidedąs 
iškilmingų largo ir baigiąsis  gi- 
liu doloroso bei pamaldžiu Dovydo 
nusilenkimu Dievo valiai, nepasižy- 
mi progresyviai stiprėjančiomis dra- 
minėmis situacijomis nei dramiškai 
logiška atomazga. Būdingi jo bruo- 
žai — lyrinių ir draminių elemen- 
tų harmonija, poetinis charakteris 
ir ypač mistinė jo dvasia. Nemato- 
mas, tačiau juntamas šio kūrinio 
veikėjas yra Dievas ir jo valia, atsi- 


1) Jean Rousselot, O. V. de L. Milosz, 
p. 11. Editeur Pierre Seghers, Paris. 

šia proga galima priminti, kad Pary- 
žiuje Libraire Les Lettres leidykla (16, 
rue de Belechasse) spausdina naują Mi- 
lašiaus raštų laidą, iš viso 10 tomų. Pir- 
mieji du apims poeziją, trečias ir ketvir- 
tas— dramas Miguel Manara ir Mephibo- 
seth, penktas — romaną L'Admoureuse 
Initiation, šeštas — Contes at Fabliaux 
de la Vielle Lithuanie, septintas ir aštun- 
tas — filosofiją (Ars Magna, L'Apoca- 
lypse, Les Arcanes tac.), devintas — 
Contes lithuaniers de ma Mere !1'Oye.— 
Dainos. — Les Origines de la Nation 
lithuanienne, dešimtas — korespondenci- 
ja. Atskirai duodamas įvedamasis tomas 
— Milašiaus gyvenimas ir kūryba. Be to, 
dar išleidžiami rinktiniai eilėraščiai — 
Choix de Poemes. Norintieji gali šią lai- 
dą — visą ar atskirus tomus — užsisakyti 
iš anksto, rašydami nurodytu as 


mo giesmės“ žodžiais, yra raktas į 
šviesos pasaulį. 


1. Biblinis Mefibosetas 


Mefiboseto kilmė biblinė. Tai luo- 
šasis Sauliaus sūnaus Jonatano sū- 
nus, kurio tėvo draugystė su Dovy- 
du — vienas iš pačių gražiųjų 
epizodų visoje ano meto hebrajų 
literatūroje — atsispindi ir vienoje 
karaliaus ir poeto elegijoje, sukurto- 
je Jonatanui mirus. Biblijoje yra ir 
realistiškas pasakojimas, kaip Jona- 
tanas, penkerių metų berniukas, 
buvo sužeistas ir visą gyvenimą liko 
luošas. 

Dovydui pasiskelbus karaliumi, Me- 
fibosetas, nieko nelaukdamas, perei- 
na į jo šalininkų pusę. Už tai jis 
iš Dovydo gauna Sauliaus turtus 
ir garbingą tarnybą karaliaus dva- 
re. Deja, tenka jam čia patirti ir 
daug kartumo: Absalomo sukilimo 
prieš Dovydą metu jis įskundžiamas 
tikįsis, kad jam bus atstatyta Sau- 
liaus karalystė, ir slaptai remiąs su- 
kilėlius. Dovydas, pyktelėjęs ant sa- 
vo bičiulio sūnaus, atima iš jo jam 
duotus Sauliaus turtus ir tarnybą. 
Tačiau Mefibosetas protestuoja prieš 
nepagrįstą skundą, ir pusė turtų ir 
turėtoji tarnyba jam vėl grąžinama. 

Įsipainioja Mefibosetas ir į Rizpah 
aferą, kurios du sūnūs buvo pakarti 
permaldauti Dievui už neišpirktas 
Sauliaus nuodėmes. Ir čia Mefibose- 
tą išgelbsti jo tėvo ir Dovydo buvę 
nucširdūs ir draugiški santykiai. 


2. Mefibosetas Milašiaus 
dramoje 


„Iš Biblijos puslapių Mefibosetas 
pereina ir į vakarų literatūrą. Be- 
ne pirmiausia jį — “lame Mephibo- 
seth the vizard's son“ — sutinkame 


PAESAVIEAS 


XVII-jo šimtmečio anglų poeto ir 
dramaturgo John Drydeno poemoje 
"Absalom and Achitophel". Pagaliau 
randame jį ir Milašiaus šio pat var- 
do — “Mephiboseth' — dramoje, 
kur jam jo misijos prasmės atžvilgiu 
tenka pats pagrindinis vaidmuo, 

Ir Biblijoje ir Milašiaus dramo- 
je Mefibosetas yra luošasis Jonatano 
sūnus, Sauliaus vaikaitis. Tačiau Mi- 
lašiaus Mefiboseto koncepcija visiškai 
skiriasi nuo biblinės. Biblinis Mefi- 
bosetas aktyviai dalyvavo politiniame 
ano meto gyvenime ir jo audrose. Gi 
Milašiaus interpretacijoje Mefibose- 
tas visų pirma — vienumos per- 
sonažas. Jo ir vaidmuo čia priklauso 
nuo gilios vienumos prasmės. 


3. Mefibosetas Lodebaro vienumoje 


Dovydas įsako Tsibai, senam Mefi- 
boseto tėvų tarnui, surasti, jei kas 
nors dar yra gyvas iš jo geradario 
Jonatano giminės, ir atgabenti į jo 
rūmus. Tsiba, keisto nujautimo ve- 
damas, vyksta į rytus nuo Jordano 
ir tenai tylioje ir melancholiško- 
je Lodebaro vietoje randa gulintį 
žmogų, kuris, paklaustas, kuo vardu 
jis buvęs vilties laikais, atsako: 
“Mefibosetas, Sauliaus sūnaus Jona- 
tono sūnus". 


Mefibosetas gyveno tenai, globoja- 
mas aklojo piemens Makiro, kuris 
“apie saulę kalbėdavo, kaip apie mi- 
rusį savo tėvą, valgė vargšo duoną 
ir iš savo rankų delnų gėrė au- 
dros vandenį. Žiemą šildydavosi jis 
pūsdamas žarijas, ir klausydavo, kaip 
verda vanduo, 0 vasarą sėdėdavo 
priešais duris ir stebėdavo moterį, 
einančią prie šaltinio, ir debesį lai- 
mingą, skrendantį prie jūros. Kai 
ateidavo “išdidusis Dievo vidurdienis 
ir erdvė krisdavo žemyn lyg ak- 
muo', Mefibosetas, ištaręs: “"Tebū- 
nie palaimintas amžinasis," atsigul- 
davo tarp kelio akmenų. 

Tsibos tarnai pasidaro neštuvus ir 
atgabena Mefibosetą į Jeruzalę. 
rūmuose. 


4. Mefibosetas karaliaus 


Scenos fonas, kurioje pasirodo Me- 
fibosetas, iškilmingas: 
—Saulėleidis. 

A 


Sosto salė. Gilumoje — terasa. Je- 
ruzalės vaizdas. 

Audiencija. Karalius, apsuptas sar- 
gybinių, patarėjų, raštininkų, au- 
kotojų— 

Dovydo sekretoriai Seraja ir Jeho- 
safatas, vienas po kito prieidami prie 
sosto papėdės ir prabrėždami kara- 
liaus išmintį, galybę, tauringumą..... 
ir laimę jam tarnauti, daro praneši- 
mus. 

Audiencijos pabaigoje į sosto salę 
įvedamas luošas Mefibosetas. Dovy- 
das jį sutinka ir priima labai nuo- 
širdžiai: 

— Aš plausiu sužeistas tavo kojas 
ir priešais tave padėsiu gyvybės duo- 
ną, gimusią iš Kanaano žemės. 

Ir savo tarnams karalius įsako: 

— Šis yra Mefibosetas, mano didžiai 
mylimo Jonatano sūnus. Tebūnie jis 
priimtas, kaip rytmečio kvapas, kaip 
paukštis, atneštas vėjo. 

Dovydas duoda Mefibosetui nuo- 
šalią vietą savo rūmų kieme, kur 
švelniame medžių pavėsy “vienat- 
vės vandens čiurlenimas panašus į 
moters kvėpavimą sodų oru". 

— Kartais ir vėjas tenai įeina ir 
sustoja, — pasakoja jam toliau Do- 
vydas, — ...tada suvirpa vakaro ro- 
žė, ir Praeitis svajoja apie Laimės 
veidą. Tad tenai, Mefibosetai, tu pra- 
leisi savo širdies valandas. 

Iš šio nuošalaus ir vienatviško Do- 
vydo rūmų kiemo kampelio Mefi- 
bosetas išeina tik tada, kai ateina 
metas atskleisti karaliaus nusikalti- 
mą. 


5. Dovydo nusikaltimas 


— Išmintis, galybė, turtai, didybė... 
O kasdieninė duona, kokia tu man 


karti! — kalba Dovydas, vienas likęs 
tyloje ir šešėliuose paskendusioje sa- 
lėje... — Aš laukiau, ir niekas ne- 


atėjo. Diena mirė, ir Amžinybė jieš- 
kos josios kapo ir, jo nerasdama, sa- 
kys: šios dienos nebuvo. 

— Štai vakaras. Baisus yra miegas, 
ateinąs po dienų be meilės. ....Meile, 
kodėl tu numirei? Kas mes be ta- 
ves , 

Dovydas, būdamas paskendęs ty- 
los, vienatvės kančios, ilgesio ir su- 
temų nuotaikoje, staiga išgirsta dai- 
nuojančią moterį. Tuojau pasišaukia 
tarną ir jam įsako: “Ta moteris 
terasoje. Tepasirodo ji tuojau čia". 

Tai Bath-Sebah, narsiojo kario Uri- 
jo Žmona. 

"Dovydo galvoje gimsia klastinga 
ir nusikalstama mintis, ir jis įsako 
pastatyti Uriją pavojingiausioje mū- 
šio vietoje ir palikti vieną, kad jis 
žūtų. 

- Pagaliau laimingas 
pinas lyrinės 


Dovydas ku- 
inspiracijos,  pakei- 
tęs kasdieninį savo kalbos ritmą, 
džiaugiasi savo žmona EBath-Sebah 
ir sveikina sugrįžusį pavasarį: 

— Koks gražus pasaulis, mano my- 
limoji, koks gražus pasaulis. 

— Kelkis, mieloji meile, atsiremk 

į mano petį, 

Aš praskleisiu nukarusius gluosnio 

plaukus, 

Ir mes žiūrėsime į slėnį. ) 

Jo rūmuose pasirodo Mefibosetas. 
Dovydo paragintas: “Kalbėk, o sū- 
nau mano mylimojo! Mano siela vir- 
pa. Ar įžeidė kas tave?" Mefibo- 
setas ilga bibline parobole atsklei- 
džia karaliaus nusikaltimą: 

Jeruzalėje gyveno du žmonės. Vie- 
nas buvo turtingas, kitas vargšas. 
Turtingasis turėjo daug įvairių gy- 
vulių, o vargšas — tik vieną avelę. 
Jiedu buvo kaimynai, ir vargšas nuo 
pakrypusio savo namo slenksčio be 
pavydo žiūrėdavo į praeinantį tur- 
tingąjį savo kaimyną. 

Vargšo avelė augo drauge su jo 
vaikais ir buvo jo sesuo. Ji turėjo 
ant kaklo kaspiną, ją prausė, kaip 
vaiką, ji gėrė iš vaikų dubens, ji 
vadinosi mergaitės vardu. 

Kartą atvyko pas turtingąji kelci- 
vis. Turtingasis pasišaukė tarną ir 
liepė suruošti svečiui puotą; “Paimk 
kaimyno avį, ir mes pasilinksminsi- 
me". Ir neturtingojo avelė buvo pa- 
aukota turtingojo svečio malonumui. 

Dovydui pasakius, kad žmogus, ku- 
ris tai padarė, yra vertas mirties, 
Mefibosetas tarė; “Tu esi ta- 
sai žmogus, ir piktais žodžiais, nie- 
kuo neisivaržydamas, pasmerkė Do- 
vydo nusikaltimą. Karaliui paklausus, 
kas jam atskleidė šią paslaptį, Me- 
fibosetas atsako: 


— Meilė, o Dovydai! Išmintingoji 
Meile, Vienintele, Amžinoji, Visur 
esanti, Visagalė! 


6. Vienumos prasmė 


Paskutiniai cituotiejį  Mefiboseto 
žodžiai atskleidžia gilią  vienumos 
prasmę. Jos mąstymuose žmogus 


savo dvasios gelmėmis susilieja su 
Tiesa ir Amžinybe, kuri “yra mei- 
le ir kurią mažai kas čia, tarp 
imnūsų, pažįsta". 

Metibosetui vienumoje atsiskleidžia 
ir Dievo sprendimai, ir nusidėjusiam 
Dovydui jis kalba pranašo žodžiais: 

— Kelkis, geradari. Amžinasis atlei- 
do tavo nuodėmę. Tu nemirsi. Ir 
Bath-Sebah, tavo žmona, nekaltoji 
tavo mintis, Bath-Sebah, tavo meilė, 
gyvens. Taip bus išgelbėta tavo rasė. 

— Bet tu buvai blogas sūnus, ir 
Tėvas siunčia tau tėvišką skaus- 
mą. Nuleisk galvą ir melskis, nes 
tavo skausmas įžengia į tavo namus. 

Dovydas, pranašiškų  Mefiboseto 
žodžių paveiktas, atgailoja, pasnin- 
kauja ir verkia, tačiau pirmasis jo 
ir Bath-Sebah sūnus miršta, ir gilus 
liūdesys apgaubia karaliaus rūmus. 

Mefibosetas, atlikęs savo misiją 
tarp Žmonių, ryžtasi grįžti į vienu- 


mą, iš kurios jis buvo atėjęs. Papū- 
tus pietų vėjui, pajunta jis Lode- 
baro ir senojo Makiro namų ilgesį, 


stiprėjančiais žodžiais tris kartus 
pabrėžia nepalyginamą vienumos 
vertę: 


— Dabar aš galiu sakyti, jog gyve- 
nau tarp Žmonių. Žinau, kaip tie 
myli, žinau, kaip jie verkia. Bet nie- 
kas nėra vertas Vienumos. 

— Ar nekeista? Mano širdis yra ar- 
timesnė kelio akmeniui negu Mano 
brolio širdžiai. Niekas nėra vertas 
Vienumos. 

— Aš myliu rytmetinį žmogaus pa- 
sveikinimą, ir verpėjos vakarinę dai- 
ną, ir vaiko juoką... Bet niekas 
nčra vertas Vienatvės tylos. — 

Jis palieka Dovydo rūmus ir grįž- 
ta į tylia vienumą, kurią taip mėgo 
Ie kontempliatyvi “Mephiboseth"' 
autoriaus dvasia, — to kūrinio, kupi- 
no gražios poezijos ir minties gel- 
mių, kurio epilogas, vykstąs Esimo 
vietovėje, paliečia gilų Žmogaus nu- 
sikaltimo ir Kūrėjo valios santykių 
klausimą. 

Pažymėtina, kad Mefiboseto vie- 
numos troškimas nėra vitalinis no- 
ras mizantropiškai pasitraukti iš 
žmonių tarpo. Jo vienatvės troški- 
Mas yra “nušviestas metafizinio il- 
gesio dvasia, susiejančia jį su trans- 
cendencija. Vienumoje jis nėra vie- 
nas, nes, jo paties žodžiais, “visoje 
erdvėje nėra vienumos. Net ir oras, 
kurį kvėpuojame, yra tėvo dvelki- 

ELENA TUMIENĖ — KARALIAI IR ŠVENTIEJI 


Jau vien knygos turinys ir eilėraš- 
čių antraštės rodo, kad Elenos Tu- 
mienės kūrybos pasaulis skirias nuo 
kitų moterų poečių; nuo įprasto 
kitoms subjektyvinio lyrizmo autorė 
pasuka į objektyvinį epiškumą, nuo 
tradicinio Neries-Tulauskaitės-Grigai- 
tytės pasaulio, kuriame poetės dai- 
nuoja lyg paukščiai — apie save ir 
savimi — Elena Tumienė krypsta į 
sritį, kuri sunkiai gali būti “dainuo- 
jama", bet greičiau "pasakojama". 
Senosios Lietuvos kunigaikštyčių 
portretai istoriniuose rėmuosa, kuni- 
go Lipniūno pamokslai Aušros Var- 
tuose (tikrai nemeluoti tiems, kurie 
yra juos girdėję), galų gale Joninių 
Nakties procesija su legendariniu 
Lizdeika, iš pasakų išsprūdusiais kau- 
kais ir laumėmis, su flegmatiškuoju 
Tolminkiemio klebinu ir ugningu 
Martynu Jankum — visa šitoji me- 
džiaga yra perdėm nauja ir šviežia 
mūsų poečių kūryboje. 

Nesvarstant šiuo tarpu klausimo, 
kurie iš tų istorinių fragmentų yra 
literatūriškai daugiau ir kurie ma- 
žiau vertingi, autorei priklauso visa 
pagarba už bandymą nupūsti šimt- 
mečių dulkes nuo mūsų istorinių 
personažų. Juo labiau, kad Lietuvos 
istorija, iš kurios per šventes ir mi- 
nėjimus vis “semiamės stiprybės“ — 
toji istorija mūsų rašytojų yra 
traktuojama kaip podukra: niekas 
nenori gaišinti laiko, besikasant po 
archyvų dulkes, ir niekas nejaučia 
reikalo investuoti metus kitus į epo- 
chos studiją, kad mūsų tremties li- 
teratūra (amžinai apsiribojusi lietu- 
višku kaimu) praturtėtų geru is- 
toriniu romanu. Istorija jau seniai 
yra palikta tik patriotinių minėjimų 


paskaitininkam... 
Istorinė tema rašytojui tai tas pats, 
kas granitas skulptoriui — kieta me- 


džiaga sąlygoja kūrėją ligi baisaus 
įtempimo laipsnio kovoje tarp me- 
džiagos apribojimo ir autoriaus vaiz- 
duotės. Nenuostabu todėl, kad '“Al- 
donos kraitis" pavyko autorei, lyg 
būtų atbaigta skulptūra. Tai istori- 
nis fragmentas, kurį pavyko perlie- 
dinti kūrybinėj ugny. Tačiau to pa- 
ties negalima pasakyti apie “Lūtauro 
žmoną". Istorinių faktų šaltas “fak- 
tiškumas" prasiveržia sakiniais, ku- 


rie daugiau dvelkia vadovėlių šaltu- 
Mu negu poezija: “Štai švystelėjo 
"Liūtaras juodam šarve ir išvedė 
karius į kovą žutbūtinę nors vakar 
dar be mūšio jis žadėjo užleisti 
miestair tevyne! Arba: Mai“ ji 
— kunigaikštienš taip planus pakeisti 
įkalbėjo." 

Niekas negali autorei pakeisti 
gimtųjų Klovainių (Viešnia iš šiau- 
res). Jai, kaip ir mums visiems, vi- 
sada liks svetimi “plieniniai karnava- 
lai", “pulsuojanti didžio miesto lim- 
fa", "aliejaus ir žibalo bokštai". Bet 
kai virš Los Angeles miesto nusi- 
leidžia pavasaris, kai “magnolijų žie- 
dai kaip baltos peteliškės miega", 
kai “rožės (jau tokia mada pavasa- 
rinė) apkarpo sau kasas" ir kai “iš- 
sidabina perliniais vėriniais itališkie- 
ji kiparisai" — valandėlei galima su 
autore užmerkt akis ir pajusti, kad 
ir virš jos gimtųjų Klovainių, ir 
virš pavasariškai išsipusčiusio Ame- 
rikos didmiesčio, ir virš kiekvieno 
tremtinio likimo, kurio “valia akmens 
take parklupo, budi tas pats Ka- 


ralius, kuris buvo užgimęs tvarte- 
ly ir nešiojo erškėčių karūną, ir 
apie kurį senelė kažkada paczakojo 


prie spragsinčios namų židinio ug- 
nies. 

Vienas iš įdomiausių gabalėlių 
rinkinyje ar nebus “Katarsis". For- 
mos atžvilgiu kiek gruoblėtas, tema- 
tiškai senas, kaip ir žmonijos siel- 
vartas, pirmuoju skaitymu lyg ir 
praslysta nepastebėtas. Bet kai prie 
jo grįžtama, — pasilieja sunki žo- 
džių srovė, desperatinis sielvartas, 
po to Rūpintojėlio vizija ir Jo “be- 
garsiai žodžiai" guodžia savo di- 
džiuoju paprastumu — kaip ir visa 
Evangelija — ir galų gale su aša- 
rų šaltiniu sugrįžtanti sielos ramy- 
bė, kurioje autorė vėl pastebi: “Au- 
re, žiūrėkit tik, juodoj nakty — cit- 
rinos geltonuoja ir aprikosai kvepia 
medumi — mažytis brolis kalibrėlis 
rado — lovelę po lapotu stogu avoka- 
do—ir aj žaliuoju sodo kilimu—-ra- 
miai į savo tremtinio namus grįžtu". 

Nesinorėtų knygos nagrinėti gry- 
nai formaliniu atžvilgiu. Tai kas, 
kad autorė dažnai laužo ritmą (nors 
geriau, kad to nebūtų), kad jaučia- 
ma, kaip ji atiduoda pirmenybę min- 
ties svoriui, o ne formos tobulumui. 
Svarbu yra tai, kad jos tematika 
didele dalim yra nauja ir drąsi, kad 
jos pasaulėvaizdis yra nemeluota ato- 
švaistė šviesios asmenybės, ir kad 
skaitytojas, užvertęs knygą, nesijau- 
čia paklydęs suveltų minčių džiung- 
lese, bet greičiau jam atrodo, lyg 
būtų perėjęs su autore per tą patį 
katarsį: 


“O kai ir vėlei sesę prie sukepusio 
asfalto 
Pargriuvusią lenkiuos pakelti, 
Aš drąsiai jai šnabždu: 
“O nebijok, brangi mes einame 
tikru keliu." 
V. B. 


KOVOS METAI DĖL SAVOSIOS SPAUDOS 


šiuo pavadinimu prieš kiek lai- 
ko pasirodė stamboka knyga, kurią 
išleido Lietuvių Bendruomenės čČi- 
kagos Apygarda, talkininkaujant Lie- 
tuviškos Knygos Klubui. Joje nagri- 
nėjamas spaudos draudimo laikotar- 
pis (1864-1904 m. ), kuris įdomus 
keliais atžvilgiais. Pirmiausia, tai yra 
beveik unikumas viso pasaulio istori- 
joje, kurio autoriumi buvo, tariant 
dabartinių Maskvos ideologų  Žo- 
džiais, “pažangiausia didžioji rusų 
tauta". Antra, iš to laikotarpio istori- 
jos lengviau galima suprasti, ką reiš- 
kia nors ir mažos tautos rezistenci- 
nė jėga, jeigu tokia tauta vieningai 
ryžtasi sutikti jai gresiantį mirties 
pavojų. Pagaliau, trečia ir gal svar- 
biausia, per tą 40 sunkios kovos me- 
tų lietuvių tauta atsikratė daug se- 
nų prietarų ir tradicijų ir išsiugdė 


naują asmeninės ir tautinės laisvės 
idealą, su kuriuo ji išėjo į gyvenimą 
1918 m. 


Nors daug kas yra nagrinėjęs 
vieną kitą problemą, susijusią su 
spaudos draudimo laikotarpiu (tiesa, 
daugiau literatūriniu ir kultūriniu 
žvilgsniu), tačiau ligi šiol trūko sis- 
temingo veikalo, kuris „apimtų maž- 
daug visas to laikotarpio problemas. 
Toks bandymas mėginamas šiuo lei- 
diniu. Įdomu pasižiūrėti, kaip tas 
bandymas leidinio redaktoriams ir au- 
toriams yra pasisekęs ?. 


Leidinio redaktoriais pasirašo 
kun. Vytautas Bagdanavičius, MIC, 
dr. Petras Jonikas ir Juozas švaistas- 
Balčiūnas. Sekantieji yra to leidi- 
nio autoriai: K. J. Avižonis, kun. V. 
J. Bagdanavičius, prof. Vaclovas Bir- 

žiška, K. J. Čeginskas, D. Lipčiūtė- 
Augienė, dr. J. Matusas, dr. J. Pruns- 
kis, J. Sangaila, Vyt. širvydas ir dr. 
V. Sruogienė. Taigi ir redagavimo ir 
rašymo atžvilgiu veikalas yra kolek- 
tyvinis tikra to žodžio prasme. Be 
abejo, kaip toks jis slepia savyje ir 
tam tikrus pliusus ir minusus. šiomis 
sąlygomis gal būtų sunkiai įmanoma 
vienam žmogui atlikti tą uždavinį, 
ir talka čia buvo reikalinga. Iš antros 
pusės, kaip sutelktiniam darbui, jam 
trūksta vientisumo ir išbaigtumo. 
Atskiri autoriai kartais tą patį daly- 
ką truputį kitaip nušneka. Pavyz- 
džiui, dr. J. Matusas spaudos lotyniš- 
komis raidėmis draudimo 'garbę' pri- 
skiria Muravjovui, tuo tarpu kiti au- 
toriai ( ir V. Biržiška) — general- 
gubernatoriui Kaufmanui. Tuo tarpu 
kai J. Matusas rašo, kad 'Muravjovas 
uždraudė lietuviams lotyniškąjį rai- 
dyną" (119 p.), J. Sangaila teigia, 
kad “pats Muravjovas įsakė spausdint 
vadovėlius pradžios mokykloms lotynų 
lenkų raidėmis (126p.). Gaila, kad 
pastarasis autorius nenurodo, iš kur 
jis tai paėmęs. Ar tai nėra klaida? 
Būtų galima ir daugiau tokių ne- 
sutarimų surasti. 


Suprantama, kad kaip sutelkti- 
niam veikalui, jam trūksta ir lygu- 
mo. Viena problema jame pusėtinai 
gerai iškvildyta, kita — vos tik pra- 
bėgomis paliesta. Tai be abejo ir pa- 
čių autorių ir gal dar daugiau re- 
daktorių  neapsižiūrėjimas. Atrodo, 
redaktoriai neišnaudojo visos savo ga- 
lios, kad leidinyje būtų daugiau sis- 
temos, ir kad svarbesniems klausi- 
mams būtų paskirta ir daugiau vie- 
tos. Straipsnių eilė pasirinkta ne vi- 
siškai logiška, pvz, V. Biržiškos 
straipsnis apie pastangas draudimui 
nugalėti padėtas prieš Sruogienės 
apie knygų platinimo organizaciją ir 
knygnešius. Nelabai aišku taip pat, 
ar verta iš viso į leidinį buvo dėti J. 
Sangailos (slapyvardis) straipsnį, ku- 
ris tik keliais puslapiais teliečia kal- 
bamąji laikotarpį (ir tai su daug klai- 
dų ir naivių teigimų. Prileisti, kad 
toks kalbininkas kaip Baudouin de 
Courtenay nemokėtų pasakyti porą 
lotyniškų žodžių, pavadindamas 
Mikuckį homo deličuente, arba kad 
Vladimiras Solovjovas kalbėtų dva- 
sini hanibalizmą, yra nei šis nei tas). 
Didžiojoje J. Sangailos straipsnio da- 
lyje kalbama apie sovietinės Rusijos 
pažiūras į kalbą aplamai ir į lie- 
tuvių kalbą ypač. Deja, ir čia daug 
netikslumų (komsargas!) ir, blogiau- 
sia, tas straipsnis rodo, kad jo auto- 
rius neseka literatūros; kaip kitaip 
būtų galima išaiškinti jo nežinoji- 
mą, kad III “LIETUVIŲ KALBOS 
ŽODYNO tomas jau seniai pasirodė. 
Aplamai, publicistinis ir propagandi- 
nis straipsnio tomas nelabai tinka į 
šiaipjau mokslišką rinkinį, 

Trumpoje recenzijoje būtų ne- 
imanoma paliesti visų problemų, ku- 
rios nagrinėjamos šiame rinkinyje. O 
kadangi visam veikalui, kaip sutelk- 
tiniam, trūksta vienos išbaigtos sis- 
temos, tad ir šiuo atžvilgiu recen- 
zento uždavinys darosi pusėetinai sun- 
kus. Į tam tikrą sintezę pretenduoja 
ypač du straipsniai: kun. V. J. Bag- 
danavičiaus “Svarbiausieji spaudos 
draudimo tarpsniai“ (9-25 p.) ir K. 
J. čeginsko “Lietuvių tautos atgimi- 
mo pradmenys' (77-112 p.). Pirma- 
sis bando suskirstyti visą spaudos 
draudimo gadynę į tris laikotarpius: 
(1) ligi Valančiaus mirties (1875), 
(2) ligi “Aušros pasirodymo (1883) 
ir (3) ligi spaudos draudimo panai- 
kinimo (1904). Visi, turbūt, sutiks, 
kad vysk. M. Valančius buvo toji cen- 
trinė figūra, kuri davė toną pirma- 
jam spaudos draudimo laikotarpiui ir 
kuri nustatė bendrą kovos prieš ru- 
sišką įtaką linkmę. Jis buvo ir pir- 
masis organizatorius to gražaus knyg- 
nešių laikotarpio, kuris taip pat be- 
veik neturi lygaus žmonijos civiliza- 


cijos istorijoje. Šia proga negalima ne - 


pagirti dr. V. Sruogienės, kuri taip 
rūpestingai parengė skyrių apie kny- 
gų platinimo organizaciją ir knyg- 
nešius (197-287 p.). 

Mažiau ryškus yra antrasis lai- 
kotarpis (1875-1883 m.), kuris pa- 
prastai buvo vadinamas priešaušriu. 
Kažin ar turi bet kokio pagrindo 
Kun. V. Bagdanavičiaus pastangos to 
laikotarpio centre pastatyti Antaną 
Baranauską. Atrodo, ir pats auto- 
rius tuo abejoja ir beveik kiekvieną 
pozityvų teigimą jo adresu čia pat at- 
miešia. Vienu atžvilgiu gal kun. V.B. 
ir per toli nueina šiuo atmiešimo ke- 
liu, tvirtindamas, kad “naujojo lietu- 
viško sąjūdžio visuomeninės ir filo- 
sofinės pažiūros Baranauskui buvo 
nepriimtinos' (20 p.).Iš Baranausko 
laiškų Weberiui (kurie buvo paskelb- 
ti “Archivum Philologicum“ 1931 m.) 
matyti, kaip giliai jis buvo suaugęs 
su lietuvybe (apie 1876 m.). Tik vė- 
liau, kad kartais lietuviškumas buvo 
tapdinamas su socialistinėmis, libera- 
linėmis ir laisvamaniškomis idėjomis, 
Baranauskas pasisakydavo prieš jas. 
Bet berods jau 1895 m. “Apžvalgoje" 
aispausdintam savo eilėraštyje apie 
giesmininko pasikalbėjimą su Lietuva 
jis Lietuvos lūpomis aiškiai išdėstė, 
kad gimsta nauja Lietuva ir kad seno 
niekas nesugrąžins. Pasikalbėjimas 
rašytas buvo 1859 m. 

Įdomus yra K. J. Čeginsko filo- 
sofinis-istorinis straipsnis apie lietu- 
vių tautos atgimimo pradmenis, ku- 
riame jis apžvelgia tuos pagrindinius 
pradmenis (kalbą, istoriją, demokra- 
tizmą, sąmonę) nuo pat 19 a. pra- 


džios. Be reikalo tik jis, kalbėdamas 


apie demokratizmą, P. šležui priski- 
ria žodžius, kurie iš tikrųjų maž- 


daug 30 m. anksčiau buvo parašyti 
M. Roemerio. Juoba, kad kitose vie- 
tose jis cituoja aną kapitalinį Roeme- 
rio veikalą. Abejotinas taip pat auto- 
riaus teigimas, kad “demokratines i- 
dėjas palaikė krikščionybė“ (107 p.). 
Vargšų ir baudžiauninkų užjauti- 
mas dar nėra demokratinės idėjos. 
Gaila, kad Čeginsko studija kažkaip 
staiga nutraukta Jokūbo (turbūt, 
Edvardo Jokūbo) Daukšos eilėraš- 
čiu, nepadarant gilesnių išvadų. 

Įdomus visais atžvilgiais garsiojo 
Muravjovo vaidmuo lietuvių tautinia- 
me aitgimime, kuris nei viename šio 
rinkinio straipsnyje nėra išsamiau 
nagrinėjamas ir kuris dar laukia nuo- 
dugnesnės studijos.Ligi šiol čia buvo 
dvi priešingos teorijos: vienai atsto- 
vavo minėtasis M. Roemeris, teigda- 
mas, kad visa jo politika baisiai pa- 
kenkė Lietuvai (atrodo, su tuo sutin- 
ka ir Čeginskas, 110 p.), kiti (Toto- 
raitis, Klimas, šležas) mato Murav- 
jovo veikloje ir tam tikros pozityvios 
reikšmės, nurodydami, kad jo kardo 
ašmenys buvo nukreipti pirmiausia 
prieš lenkų įtaką Lietuvoje. Nevel- 
tui jis buvo vadinamas totoriškuoju 
Gracchumi. Nesigilinant šiuo tarpu 
plačiau į tą klausimą, būtų galima 
ir Muravjovui pritaikyti tuos žodžius, 
kuriuos Goethe pasakė Mefistofelio 
adresu:'Ich bin der Geist, der stets 
das Boese will und stets das Gute 
schaft''. 

Išsamias ir naudingas apžvalgas, 
kas tuo metu dėjosi Amerikos lietu- 
vių tarpe knygų ir laikraščių lei- 
dimo srityje, davė Vytautas širvydas 
(pasinaudodamas Vaclovo Biržiškos 
rankraščiu) ir dr. J. Prunskis. D. Lip- 
čiūtės-Augienės straipsnis apie drau- 
džiamojo laikotarpio literatūrą per- 
daug jau schematinis ir nedrąsus. Ne- 
minėsime čia visais atžvilgiais gerų 
Vaclovo Biržiškos studijų, kurios jau 
anksčiau buvo spausdintos “Aiduose. 


Gerai, kad rinkinys aprūpintas 
pavardžių ir leidinių bei kūrinių 
rodyklėmis. 


Aplamai, leidėjai, redaktoriai ir 
autoriai verti padėkos už šio veikalo 
parengimą ir išleidimą. Jis turčtų 
rasti vietos visų mūsų bibliotekose. 


Vincas Trumpa 


e Pasaulio Lietuvių Bendruome- 
nės valdyba savo 1958 m. rugsėjo 
22-27 d. posėdy taip pasiskirstė 


pareigomis: pirm. — Jonas Matulio- 
n's, vicepirm. — Vytautas Meilus, 
zultūros tarybos pirm, — Juozas 
Kralikauskas, ižd. — dr. Juozas 


Sungaila, sekr. — Kęstutis Grigaitis. 
Valdyba PL Seime yra išrinkta pen- 
keriems metams. Ji nutarė parei- 
goms skirstytis kasmet. Valdybos 
adresas: Jonas Matulionis, 121 Beat- 
rice St., Toronto, Ont., Canada, 


A. BARONO “MENESIENA" 


Po “Sodo už horizonto“ atrodė, 
kad Aloyzas Baronas palieka temas 
apie klajoklišką ir permaininga gy- 
venimą II pasaulinio karo metais 
ir tuoj po jo. Tačiau su “Mėnesie- 
nos" romanu jis vėl sugrįžo į anks- 
tesnes temas, apie kurias mums pa- 
sakojo “Žvaigždėse ir Vėjuose", “De- 

esyse plaukiančiuose pažemiu" ir 
"Užgesusiame sniege". Taigi temati- 
kos atžvilgiu “Mėnesiena'"' neduoda 
nieko naujo, ko nebūtų buvę jo 
platesnės apimties romane “Užgesu- 
siame sniege“. 

Tačiau “Mėnesienoj' yra šio to 
naujo kitais atžvilgiais. Pirmiausia 
čia tų permainingų ir susipainioju- 
sių apinkybių, kurios visaip blaško 
žmones ir keičia jų gyvenimo ke- 
lius, yra mažiau. Nors ir 'Mėnesie- 
noj'"' jos turi didelės (keliems veikė- 
jams lemiančios) reikšmės, bet ne 
vien į jas autorius sutelkia savo dė- 
mesį. Todėl ir fabulos linija “Mėse- 
sienoj' paprastesnė, labiau įsirčežia 
į skaitytojo atmintį negu “"Užgesu- 
siame sniege". Naujajame romane ir 
keliamos problemos gilesnės, nes ja- 
me  sukeičiamos teisinių normų 
ir moralinių pareigų painiava, ky- 
lanti iš primykčių nuodėmių bei 
klaidų ir iš Žmogaus netikrumo že- 
miškos būties keliuose, nes karo ap- 
linkybės tą netikrumą ypač išryš- 
kina. Taigi “Mėnesienos' problemati- 
ka susijusi su ontologiniais ir reli- 
giniais pradais, yra reikšmingesnė 
negu 'Užgesusio sniego' problemati- 
ka, kuri sukosi apie tautines, psicho- 
logines ir moralines painiavas. 

Ir pagrindiniai veikėjai “Mėnesie- 
noj' yra pakilesnio intelektualinio ly- 
gio — jie Kauno lietuviai studentai, 
sportininkai ir sporto mėgėjai. Jų 
kalba ir veiksmai atrodo labiau in- 
dividualizuoti. A. Barono mėgstamais 
aforizmais bei paradoksais tekalba 
tik Jonas Luinys. Kad ir sportinin- 
kas, jis visų veikėjų tarpe yra in- 
telektuališkiausias. Jis savo gyveni- 
me vadovaujasi protu ir norėtų, kad 
ir jo pažįstami taip darytų. Bet 
žmonės šitaip dažnai nesielgia. Lui- 
nys tai mato. Todėl savo galvose- 
noj jis yra šiek tiek skeptiškas ir 
kartais net ciniškas. Tačiau jo gera 
širdis, linkusi padėti kiekvienam ar- 
timui, tą skepticizmą persveria. Tai- 
gi šitokiam iš esmės simpatingam 
ir intelektuališkam veikėjui (Luiniui) 
kalbėti aforizmais ir paradoksais vi- 
sai tinka. Tik šitą savaimingą vei- 
kėją nevicnoj vietoj pritemdo paties 
A. Barono aforistiški ir paradoksiš- 
ki išsireiškimai pasakojime ir vaiz- 
davime. 

Atrodo, kad iš penkių pagrindinių 
“MEnesienos" jaunų veikėjų (Abrai- 
čio, Luinio, Untulio, Lilijos ir Ire- 


nos) A. Baronui geriausiai yra nusi- 
sekusi Irena — negraži, kukli, bet 
draugiška ir švelni. Šis personažas 
pažymėtinas tuo, kad kuklaus, ty- 
laus ir lygaus charakterio žmogų, 
kokia yra Irena, kiekvienam rašyto- 
jui nelengva atvaizduoti. Ji gal ryš- 
kesnė už gražuolę Liliją Laužuty- 
tę, kuri yra čia pasyvi, čia užsispi- 
rianti ir šituo būdo nelygumu įga- 
linanti autorių pavartoti ryškesni 
teptuką. Dėl Irenos skaitytojas ga- 
letų suabejoti tik vieną momentą, 
būtent, kai ji sielvarte griebiasi gink- 
lo nusižudyti dėl to, kad jos vyras, 
Valius Abraitis, ją, niekuo nekaltą, 
pameta ir bėga paskui savo nelega- 
lų sūnų, kurį pagimdė Lilija. 
Silpniau už visus kitus sukurtas 
yra centrinis veikėjas, Valius Abrai- 
tis. Jis visai aiškus ir suprantamas 
iki pusės romano, kol jis vaizduoja- 
mas Liliją įsimylėjusiu klusniu spor- 
tininku Luinio komandoj Kaune ir 
paskui pabėgėliu Austrijoj iki to mo- 
mento, kai jis antru kartu susitin- 
ka Vokietijoj su beveik pamiršta Li- 
lija ir jos vaiku. Nuo tada tas eili- 
nis sportininkas neįtikimai lūžta, pa- 
sirodydamas skrupulingu filosofu, nors 
per pusę romano autorius nė karto 
nebuvo parodęs Abraityje nei jo fi- 
losofinių polinkių, nei jo skrupulin- 
gos sąžinės. Tiesa, ir pirmojoj ro- 
mano daly A. Baronas Valių vaiz- 
davo nesavarankišką, kuris veikė 
arba instinkto pastūmėtas (staigus 
seksualinis susirišimas su Lilija), ar- 
ba draugo Luinio patariamas ir vado- 
vaujamas (sporte, pabėgime iš Lie- 
tuvos, apsisprendime vesti drauge pa- 
bėgusią Ireną). Jis lieka nesavaran- 
kiškas ir antrojoj romano pusėj, ta- 
čiau šis jo nesavarankiškumas ir 
neapsisprendimas grindžiamas sąži- 
nės skrupulais ir svarstymais, ku- 
riais jis mėgina išspręsti savo pa- 
reigos ir aplinkybių supainioto gyve- 
nimo problemą. Bet šis dvasinės pri- 
gimties svyravimas yra išgautas 
staigiai pabudusiu pareigos jausmu 
savo nelogaliam sūnui, nors anksčiau 
Abraitis apie tėvo pareigas nebuvo 
nei rimtai kalbėjęs, nei galvojęs, 
nes jam terūpėjo tik turėti mylimą 
moterį. Kaip jauname sportininke ga- 
lėjo staigiai gimti ir išbujoti teviš- 
kos pareigos jausmas iki tokio laips- 
nio, kad priverstų jį pabėgti nuo ne- 
seniai vestos ir mylimos Žmonos ne- 
egalaus sūnaus gerovei, lieka visai 
neaišku. Iš tokios psichinės struk- 
tūros sportininko, kokį A. Baronas 
vaizdavo Abraitį iki antrojo susitiki- 
mo (Vokietijoj) su Lilija ir jos vai- 
ku, būtų galima laukti priešingų, 
jam natūralesnių ir lengvesnių re- 
akcijų-noro pabėgti nuo nelaukto ne- 
legalaus sūnaus ir jo motinos, nekan- 


kinti savo teisštos žmonos. Dėl to 
Abraičio sielvartavimas ir svyravi- 
mas antrojoje romano pusėj atrodo 
nepagrįstas. Tuo pačiulieka nepagrįs- 
tas ir jo pabėgimas nuo žmonos (Ire- 
nos), kurią jis myli ir kuriai neturi 
jokių priekaištų. Tas pabėgimas juo 
labiau nesuprantamas, kad Abraitis 
savo buvusiai trumpo laiko meilu- 
žei gražuolei nebejaučia jokio seksu- 
alinio patraukimo. Išgirdęs apie at- 
siradusią  Liliją, iš karto jis savo 
buvusią meilę pavadina kvailais pri- 
siminimais, nes “Viskas dingo. šian- 
dien tėra tik Irena. Geras ir pui- 
kus vaikas", sako autorius. “Lilija 
ne jam. Lilijos nebėra. Ji mirusi" 
(102 psl.). šitaip apsisprendusį Valių 
Abraitį Lilijos žinia apie gimusį sū- 
nų tiesiog priglušina. Ir tai supran- 
tama. Bet nebesuprantami po to ei- 
ną Valiaus žingsniai. Užuot glau- 
dęsis arčiau prie savo mylimos žmo- 
nos Irenos, kuri jo nutylėtą praei- 
ti su Lilija jam atleidžia, jis netru- 
kus nueina pas savo buvusią meilų- 
žę ir prie jos vaiko vežimėlio nu- 
srendžia: “Jis negali būti ba tėvo. 
Aš jo tėvas, ir Lilija mano žmona" 
(107 psl.). Valiaus pasiryžimo įvyk- 
dyti šį nutarimą net prieš Lilijos 
norą nebesupranta nė jo draugas Lui- 
nys. Bet autorius su šituo nepagrįs- 
tu Valiaus lūžiu arba “atsivertimu" 
lengvai susitvarko pasakydamas: 
“Nelaimė žmogų daro judriu ir pa- 
siutusiu" (115 psl.). šitaip, tiesa, kar- 
tais atsitinka gyvenime, bet ne li- 
teratūros kūriny, kur veikėjų būdo 
pakitimai turi būti iš anksto paruoš- 
ti. Deja, 'Mėnesienoj' to nepadaryta. 


Kalbant apie Abraičio staigų “at- 
sivertimą" arba lūžį, kyla taip pat 
klausimas, kodėl autorius šitaip pa- 
sielgia su tuo savo veikėju. Atsa- 
kymas į tai nėra vienas: kad Va- 
liaus, Irenos ir Lilijos gyvenimai la- 
biau susikomplikuotų, kad veikėjai 
turėtų apie ką filosofuoti, nes ki- 
taip (laikantis ligi tol vaizduoto 

Valiaus būdo) “Mėnesienos" roma- 
nas greit turėtų baigtis — Valius 
su Irena turėtų kur nors toliau 
išvažiuoti, Lilijos vaikui pažadėda- 
mi savo materialinę paramą, arba 
ji įsūnindami. Tačiau Albraičiui to- 
kia įsūnijimo galimybė neateina nė 
į galvą, nes jis užsispiria prie savo 
tezės: “Aš myliu abi moteris... Ire- 
ną — kad ji mano žmona, o Liliją — 
kad ji mano vaiko motina' (116psl.). 
Dėl to jis meta Ireną, kad galėtų 
gyventi su Lilija, kuri to nenori. 
Iš čia kyla visos tolimesnės kom- 
plikacijos ir su jomis susijusi filoso- 
fija. Dėl šito nenatūralaus sprendi- 
mo, atlikto autoriaus valia ir nesu- 
derinto su Valiaus ankstesniu gyve- 
nimu bei jo būdu, daugelis kitų 
vėlesnių svarstymų apie teisinių 
normų ir moralinių pareigų prieš- 

taravimą, apie vieno žmogaus (vai- 
ko) nužudymą, arba kito žmogaus 
(Irenos) savižudybę likusių gero- 
vei įgauna netikrą šviesą. Tiesa, šios 
romane svarstomos problemos nera 
netikros savy. Iš esmės jos tikros, 
reikšmingos ir autoriaus vaizdžiai 
formuluotos, bet jos yra dirbtinai su- 
keltos dėl Valiaus Abraičio lūžio, 
nepagrįsto psichologiškai. Ypač netik- 
rai skamba tie moralinės filosofijos 
svarstymai jo lūpose, kurios nieko 
panašaus nebuvo kalbėjusios pirmo- 
joj romano pusėj. Dėl tos pačios 
priežasties atrodo įtartinas ir Irenos 
mėginimas nusižudyti, nors, atskirai 
pačmus, jos, nekaltai vyro pamestos 
sielvartas ir savižudybės mintis (138- 
140 psl.) yra viena gražiausių vietų 
romane. 

Gaila, kad dėl Valiaus 'Meėnesienos" 
romanas yra suskilęs į dvi pusi, 
o antrojoj kai kurie epozodai (filo- 
sofiniai monologai ir dialogai) atro- 
do netikri. Jeigu autorius būtų vis- 
ką nuodugniai pergalvojęs, išlyginęs 
ir ištaisęs, tų aibių būtų galėjęs 


išvengti. Bet A. Baronas, atrodo, 
taisymo, lyginimo, perrašymo ne- 
mėgsta. Jei ne tai, kaipgi būtų 


galima aiškinti tuos improvizacinius 
juodraštinius pėdsakus, kurių sutin- 
kame ne viename A. Barono kūri- 
ny, neišskiriant nė 'Meėnesienos"' ? 
Jau nebekalbant apie Abraičio 1ū- 
žį, “Mėnesienoj" improvizacijos pėd- 
sakų matyti ir kitur. Sakysim, mer- 
gišiaus Untulio ir Lilijos meiliški 
santykiai romano pradžioj labiau iš- 
ryškinti (vaizduojamas beveik Lili- 
jos išprievartavimas), palyginus juos 
su tokios pat rūšies Abraičio ir Li- 
lijos santykiais, nors šiais atsiremia 
romano problematikos didžioji dalis. 
“Mėnesienos" autorius gana gerai 
improvizuoja gamtovaizdžių gabaliu- 
kus. Trumpais ekspresyviais posakiais 
jis sukuria dažnai įspūdingą lyrinę 
nuotaiką, nors ir sarkastiškai nu- 
spalvintą. Tačiau, neturėdamas kan- 
trybės apie viska pagalvoti ir iš- 
dalinti, jis tuose gamtovaizdžio ga- 
baliukuose taip pat kartais susipai- 
nioja. Antai, A. Baronas rašo: “Ru- 
duo artėja. Graudulys toks sklando 
uogenojuose ir eglių šakose" (150 
psl.). Tačiau po dvidešimt penkių 
puslapių jis, atrodo, pamiršta, ką 
buvo rašęs, nes: “Vasara laikosi, 
vasara išeina, vasara mojuoja visais 
savo sunešiotais margais ir žaliais 
kaspinais" (176 psl.). Jei net dabar 
vasaranenori išeiti (laikosi), tai kam 
tada buvo kalbėta apie graudulin- 
gą rudens nuotaiką su verksmingų 
gervių eskadrilėmis (150 psl.) ? 
Tuos gamtovaizdžio gabaliukus be- 
kurdamas, A. Baronas vartoja pamėg- 
tus paradoksiškus išsireiškimus. Tai 
gamtovaizdį suantropomorfina ir su- 
sieja su veikėjų nuotaikomis. Bet 
kadangi jis dažnai improvizuoja ir 

parašyto teksto, atrodo, neperžiūri, 
tie paradoksiški posakiai kartais 
vaizdą suskaldo. Pvz., A. Baronas 
rašo: “Lekia vieniši ir pilki debe- 


sys. Purtydamas už atlapų medžius 
lekia vėjas. Vėjas turi militariškų 
palinkimų. Vėjas galetų būti poli- 
cininku. Ir frontas lekia ir šoka 
per sugriuvusius tiltus' (89 psl.). Jei 
autorius būtų išbraukęs tuos du 
paradoksiškus sakinius apie vėjo mi- 
litariškas ir policininkiškas ypaty- 
bes, vėjo lėkimas ir karo fronto 
didelis judrumas būtų susilieję į 
vieną nuotaiką. Dabar ji tų dviejų 
sakinių buvo suskaldyta. Kitur tie 
paradoksai sulaiko veiksmą, kuris 
vaizdžiai būna aprašytas ir be jų. 
Antai: “Šviesiaplaukė stveria vieną 
stiklinę ir meta į Untulį. Stiklinė 
sudužta į prieangio stulpą, šukėmis 
ir pieno likučiais apiberdama Untu- 
li". Prie šitokio Kondensuoto vaizdo, 
atrodo, nieko nebegalima pridėti, o 
laukti, kas bus toliau. Bet autoriui 
to negana, ir jis pradeda samprotau- 
ti: “Kai moterys pyksta, prasideda 
spiritistiniai reiškiniai. Laksto indai 
ir daiktai. Spirtizmas moterų išra- 
dimas'"' (72 psl). Kam čia šitoks 
pasakotojo asmeninis įsikišimas rei- 
kalingas? Ar veiksmui sulaikyti? Ar 
paradoksui sukurti ? 

Tiesa, kad paradoksai ir aforizmai 
A. Baronui dažnai sekasi. Tačiau 
jie romane neturi būti nei tikslas 
sau, nei vaizdų skaldyti, nei pasako- 
jamo veiksmo sulaikyti, nei sudaryti 
atskirų epizodų. Jie tegali būti or- 
ganiškai įjungti į tekstą minčiai iš- 
ryškinti, vaizdo prasmei sustiprinti. 
šiam tikslui paradoksų ir aforizmų 
serijos visai nereikalingos. "Tačiau 
sukūręs vieną gerą aforizmą ar 
paradoksą, A. Baronas juo nepasiten- 
kina. Jis neretai suimprovizuoja jų 
visą seriją, kuri ir minties neišryš- 
kina ir tampa beveik tikslas savy, 
tuo skaldydama romano vienybę. An- 
tai, žiūrėdamas į Abraitį, susimąs- 
čiusį dėl Lietuvoj paliktos Lilijos ir 
dėl čia pat sedinčios Irenos, Lui- 
nys sau vienas samprotauja: “Paguo- 
dos jieškojimas, spąstų jieškojimas. 
Moteris — sielos daktaras, kuris vie- 
toj honoraro tave patį paima. Iš 
sterblės galvą sunku ištraukti. Pa- 
guodos virvelės stipriai riša. Šitokio- 
se aplinkybės2 reikia būti vienam. 
O gal ir ne. Sijonas kartais visas 
vertybes, kaip bomba, apverčia aukš- 
tyn kojomis. Sijonas turi didelės 
griaunamos galios. Sunku prasimuš- 
ti pro sijoną, kaip pro diviziją. Gal 
todel, kad apsupimas ir pralaimėji- 
mas linksmas“ (80 psl.). šituo Lui- 
nys nori pasakyti, kad karo aplin- 
kybėse susirišti su meile moteriai 
neverta. Tačiau šią mintį, atitinkan- 
čią Luinio būdą, paradoksų serija 
tik aptemdo. Ar ta mintis nebūtų 
ryškesnė, jei autorius būtų pasiten- 


kinęs dviem trim paradoksais? O 
tokių perkrautų, tik dar labiau pa- 


krikusių, paradoksų serijų (ilges- 
nių ir trumpesnių) 'Mėnesienoj' yra 
neviena. 


Pasisakant prieš išplėstas paradok- 
sų serijas, visai nereiškia, kad tuo 
būtų patariama paradoksinių posa- 
kių nevartoti. Ne. Sugebėjimas kur- 
ti aforizmus ir paradoksus yra dide- 
lė ir reta dovana, liudijanti ir in- 
tuicijos aštrumą ir vaizduotės gyvu- 
mą. Vartojami su saiku ir vietoj, 
jie pasakojimui ir dialogams sutei- 
kia blizgesio ir idėjinio svorio. Tai 
žinom iš teorijos, tai matom ir 
praktiškai toj pačioj “Meėnesienoj'. 
Pvz., kas gali nesidžiaugti šitokiu 
paradoksu: “Žmogus dažnai šoki į 
kvailumą, kaip į purvą. Gaila, kad 
niekas nedirba kaliošų, kurie ap- 
saugotų nuo kvailysčių. Kas nors 
milijonieriu pasidarytų". Tai tikrai 
puikus paradoksas, nes atitinka Lui- 
nio būdą ir jo momentinę nuotai- 
ką. Todėl negali neapgailestauti, kad 
A. Baronas šitokias brangias meni- 
nes priemones neretai švaisto be rei- 
kalo, tuo savo deimantus nupigin- 
damas. Argi jis nejaučia, kad dėl 
to jis gali būti apkaltintas manie- 
rizmu ir nerimtumu? 

To jis gali išvengti taisydamas, ly- 
gindamas, papildydamas savo improvi- 
zacijas, kol jos niekuo nebeatskleis 
buvusio juodraščio. Tam reikia atsi- 
dėjimo ir kantrybės, nes be jos di- 
deli kūriniai nesukuriami. Kantry- 
bės taisant ir lyginant juodraščius 
ir reikia linkėti A. Baronui, kad jis 
savo talento neišbarstytų gausiose 
improvizacijose. Geras daiktas kieky- 
be, bet kokybė kur kas brangesnė. 

Aloyzas Baronas, MEĖNESIENA, 
romanas, Chicago 1957, Karvelio lei- 
dinys, viršelis J. Pilipausko, 202 psl. 


J. Grinius 
* 


o Lietuvių Enciklopedijos XIV to- 
mas jau pasiekšč prenumeratorius. 
Jis apima raidę L iki “lietus", re- 
dagavo dr. J. Girnius. Antras L 
raidės tomas apims Lietuvą. Jį re- 
daguoja dr. V, Maciūnas. Medžiaga 
telkiama XVI tomui, kurį redaguoja 
dr. J. Puzinas. 

e Lietuvių istorijos draugija nu- 
tarė leisti neperiodinį istorijos ir pa- 
galbinių mokslų žurnalą “Tautos 
praeitis". Viena knyga sudarys apie 
200 — 250 psl. Per metus užsimota 
išleisti keturias tokias knygas, ku- 
rios sudarys vieną tomą, Vienos kny- 
gos kaina — 3 dol. Užsisakant iš 
karto visas — 10 dol, 

e Vladas šlaitas, gyvenąs Angli- 
joje, parucšė spaudai eilių rinkinį 
“Ant saulėgrąžos vamzdžio". Anks- 
čiau jis yra išleidęs rinkinį “Žmo- 
giškos psalmės", 

MOKSLAS 


PROF. E. FRAENKELIS 


1957 m. spalio 2 d. mirė daugeliui 
iš mūsų gerai pažį:tamas dr. Erns- 
tas Fraenkelis, buvęs anksčiau Kielio, 
vėliau Hamburgo universiteto ordi- 
narinis profesorius ir žymus vokie- 
čų kalbininkas, savo kalbotyriniuo- 
se potyriuose daug dėmesio kreipęs 
ir į lietuvių kalbą. 

E. Fraenkelis gimė 1881 m. spa- 
lio 16 d. Berlyne; čia pat jis lankė 
ir gimnaziją 1887-1899 m. 1899-1905 
m. studijavo lyginamąją indoeuropie- 
čų kalbotyrą, klacikinę filologiją ir 
filosofiją Berlyno ir Bonnos univer- 
sitetuose pas W. Schulzę, F. Sclmse- 
ną ir U. von Willamowitz-Mollendor- 
*ą, Filosofijos doktoratą įsigijo 1905 
m. Berlyne. Po to, 1906-1907-8 m., 
gilino baltų ir slavų kalbų studijas 
pas A. Leskieną Leipzige. 1909 m. 
gegužės mėn. tapo privatdocentu. 
1916 m. buvo išrinktas ekstraordina- 
riniu, o 1920 m. ordinariniu Kielio 
universiteto lyginamosios kalbotyros 
profesorium. Nacių laikais, nuo 1936 
m. sausio 1 d., buvo rasiniais sume- 
timais pašalintas iš universiteto, o 
1938-45 m. dėl tos pačios priežasties 
Vokietijoj buvo uždrausti spausd'nti 
ir jo raštai. Ypač kritiški buvo pac- 
kutiniai karo mėnesiai, kada jam 
grėsė koncentracijos stovykla; tik 
nelaimė, kuri jį tuomet ištiko, išgel- 
bėjo jį nuo patekimo ton žmonių 
naikinimo įstaigon. Po karo, 1945- 
53 m., jis vėl galėjo profesoriauti, 
tik ne Kielio, bet Hamburgo univer- 
sitete 1954 m. išėjo į pensiją ir 
1g mirties pasiliko Hamburge. 

E. Fraenkelio kaip mokslininko 
veikla yra labai plati ir turininga; 
vieną jos dalį sudaro klasikinių kal- 
bų, pirmoj vietoj graikų kalbos, po- 
tyria', o kita dalis daugiausia api- 
ma baltų kalbas, visų pirma lietu- 
vių kalbą. Pirmajai daliai priklauso 
šie jo svarbesni darbai: Griechische 
Denominativa in ihrer geschichlichen 
Entwicklung und Verbreitung (Goet- 
tingen, 1906); Geschichte der grie- 
chischen Nomina agentis auf -ter-, 
-tor-, -tes (-t-), I. ir II. (Strassburg, 
1910-12); Index der kretischen Dia- 
lektinschriften nebst kurzem Abriss 
der Laut-, Formen- und Wortbil- 
dunzslehre des kret'zchen Dialekts 


(Goettingen, 1915);  Inseriptiones 
Graecae ad ilustrandos dialectos se- 
lectae, ed. F. Solmsen, edit. 4. cu- 
ravit Ernestus Fraenkel (Leipzig, 
1930) Namenwesen (griechische und 


lateinische  Personennamen)—Pauly- 
Wissowas Realencyclopaedie des 
klass'schen Altertums, XVI 2,32 


(Stuttgart, 1935). Antrajai daliai pri- 
skirtini šie veikalai: Baltoslavica; 
Beitraege zur baltoslavischen Gram- 
matik und Syntax (Goettingen, 1922); 
Syntax der litauischen Kasus (Tau- 
ta ir Žod's, 1926, IV 126-186; 1928, 
V 1-169); Syntax der litauischen 
Postpositionen und  Praepositionen 
(Heidelberg, 1929); Die Erforschung 
des Litauischen des Wilnagebiets 
(Balticoslavica, 1936, II 14-107); Die 
baltische Sprachwiszenschaft in den 
Jahren 1938-1940 (— Annales Acad. 
scient. Fennicae, Helsinki, 1941, L 1); 


Sprachliche, besonders syntaktische 
Untersuchung des  kalvinistischen 
Katechismus des Melcher Pietkie- 


wicz von 1598 (Goettingen, 1947); 
Die baltischen Sprachen (Heidelberg, 
1950); Litauisches  etymologisches 
Woerterbuch (Heidelberg, 1955-57). 

šalia augščiau minėtų pagrindinių 
veikalų E. Fraenkelis yra parašęs 
dar daugybę straipsnių įvairiuose 
moksl niuose žurnaluose, pvz. Indo- 
germ. Forschungen, Zeitschrift fuer 
vergl. Sprachforschung, Zeitschrift 
fuer slav. Philologie, Archivum Phi- 
lologicum, Tauta ir Žodis, Studi Bal- 
tici ir kt, Du straipsnius jis yra pa- 
skelbęs ir Aiduo:e: vieną 1948 m. 
spalio mėn. 19 numeryje apie vokie- 
čių kalbininkus, tyrinėjusius lietuvių 
kalbą, ir kitą 1950 m. 9 numeryje 
apie lietuvių kalbos tyrinėtojus ne- 
vokiečius. 

E. Fraenkel's ne tik daug yra ra- 
šęs, bet studijų reikalais arba su pa- 
skaitomis yra lankęsis ir įvairiuose 
kraštuose. 1926 m. Kauno univercite- 
te skaitė apie indoeuropiečių protė- 
vynę ir jų kultūrą, o kalbotyros se- 
minare nagrinėjo Mažvydo katekiz- 
mo kalbą, 1928 m. rudenį tris mene- 
sius dirbo Kauno universiteto biblio- 
tekoj, studijuodamas Daukanto raš- 
tų kalbą. 1929 m. buvo nuvykęs į 
Latviją latvių kalbos žinioms pagi- 


linti. 1934 m. buvo atvykęs į Vilniaus 
kraštą tenykščių lietuvių tarmių stu- 
dijuoti, o 1936 m., pakartotinai at- 
vykęs į Vilnių, dirbo bibliotekoj ir 
skaitė paskaitas apie 1600 m. Mor- 
kūno postilę. 1952 m, Oslo tarptau- 
tiniame lingvistų kongrese skaitė 
apie baltų kalbotyrą. 1953 m. jis bu- 
vo nuvykęs ir į lingvistų kongresą 
Londone. 

Visuose E. Fraenkelio kalbotyri- 
niuose darbuose matyti plataus apsi- 
skaitymo, gausaus įvairių šaltinių 
pažinimo ir šiaip gilios erudicijos, 
Visa tai jis galėjo pasiekti tik savo 
begaliniu darbštumu, daugelio kalbų 
mokėjimu, apsčiomis pažintimis, pla- 
čiu akiračiu ir pagaliau savo turtin- 
gos bibliotekos turėjimu. 

Mums, lietuviams, ypač brangus 
yra E, Fraenkelio lituanistinis įnašas, 
jis yra pirmas iš kitataučių kalbinin- 
kų, kuris su dideliu atsidėjimu ir ne- 
paprastu palankumu lietuviams nag- 
rinėjo pačias svarbiąsias lietuvių kal- 
bos mokslo sritis arba atskiras pro- 
blemas gana pagrindžiai, numanin- 
gai, kaskart iškeldamas vis naujų 
minčių arba naujų svarstomojo daly- 
ko aspektų. Viena iš jo mėgiamiau- 
sių tyrinėjimo sričių buvo lietuvių 
kalbos sintaksės dalykai; pvz. jo ly- 
ginamcesios studijos apie lietuvių kal- 
bos linksnius ir prielinksnius bei po- 
linksnius yra pirmieji šios rūšies dar- 
bai, atskleidę didžius lietuvių kalbos 
turtus lyginamajai kalbotyrai. Kita 
jo mėgiama sritis buvo lietuvių kal- 
bos žodžių daryba, įvairūs kiti gra- 
matikos dalykai ir ypač žodžių kil- 
mė bei jų vėlesnės atmainos. Bet di- 
džiausias užsimojimas, kuris vaini- 
kuoja visus kitus jo darbus, buvo 
etimologinis lietuvių kalbcs žodynas. 
Tam didžiam darbui jis jau nuo se- 
niau ruošėsi; tik daugelio paruošia- 
mųjų darbų stoka, perilgas didžiojo 
lietuvių kalbos žodyno nepasirody- 
mas, sunkus pagrindinių dabartinės 
gyvosios lietuvių kalbos šaltinių pri- 
einamumas, ligšiolinis gausių etimo- 
lag. nių lietuvių kalbos problemų ne- 
išsprendimas ir kt. toli nudelsė tą 
jo pasiryžimą, ir tik 1955 m. tega- 
l6jo pasirodyti pirmasis jo šio mo- 
numentalinio veikalo sąsiuvinis. Iš 
viso prieš autoriaus mirtį tebuvo su- 
spėta išspausdinti tik 7 sąsiuvinius 
(ligi žodžio peckioti). 

šitas didžiai svarbus veikalas, eti- 
mologinis lietuvių kalbos žodynas, tu- 
rėjo būti paskutinis sintezinis E. 
Fraenkelio žodis, apimąs visus žy- 
mesniuosius jo ankstyvesnių baltis- 
tinių potyrių rezultatus, naujai nu- 
šviestus ir papildytus paskiausiais 
duomenimis. Ir autorius iš tikrųjų 
taip stengėsi padaryti: pirmoj vietoj 
jis duoda tokių žodžių etimologijas, 
kurių kilmė kitų kalbininkų ar jo 

PASAULIO LIETUVIŲ KONGRESO KONCERTAI 


Kadangi Lietuvių Bendruomenės 
tikslas yra palaikyti ir ir ugdyti lie- 
tuvišką kultūrą, tai ir seimo metu 
buvo suruošii du koncertai. Vienas 
buvo skirtas grynai instrumentalinei 
lietuviškai muzikai, gi kitas — VO- 
kalinei su simfoninio orkestro pri- 
tarimu. 

Kamerinio koncerto pirmoje daly- 
je Iz. Vasyliūnas pateikė publikai 
dvi sonatas smuikui. Koncerto pra- 
džioje veikusieji ventiliatoriai ne tik 
neleido išgirsti subtilesnių vietų, bet 
kartu nervino klausytojus, Taip Ba- 
naičio sonata ir nepasiekč klausyto- 
jų širdžių. Gruodžio sonatą Iz. Va- 


syliūnas atlko su temperamentu ir 
pagavo publiką. 

Kadangi. seimo koncertai buvo 
skirti reprezentuoti lietuvišką mu- 
z:ką, tai Iz. Vasyliūnui jo partneris, 
Vytenis Vasyliūnas, buvo per silp- 
nas, nes sonatose fortepijono parti- 
ja turi papildyti solistą ir prasiverž- 
ti cavo solinėmis vietomis. Tai Vy- 
teniui Vasyliūnui nepavyko pilnai. 
šiaip reiktų pasidžiaugti Vytenio 
Vasyliūno pasicktais rezultatais. 

Antrąją koncerto dalį atliko mū- 
sų geriausias pianistas Andr'us Kup- 
revičius. Jis paskambino K. M. čiur- 
lionio nokturną ir 6 etiudus; J. Gai- 


paties anksčiau buvo spręsta ir įti- 
kinamai arba įtikinamiau išspręsta; 
menkų, pasenusių aiškinimų jis be- 
veik nemini; daugelio žodžių etimo- 
logijų, kurių lig šiol dar niekas ne- 
įstengė susekti, dažnai ir jo žodyne 
nesutinkame, pvz. anderė “panašus į 
kraitę, su plėšomis iš šiaudų pintas 
indas (javams, miltams pilti)", bau- 
lus “ba'lus"?, guirė “tokia smulki žu- 
velė, gružlys, stekė ir kt.; negalė- 
damas pats duoti geresnės etimolo- 
gijos, jis kartais tik pakartoja kitų 
nuomones, nieko nuo savęs nepridė- 
damas, ir t.t. Bet ir taip atsargiai 
elgdamasis, jis visdėlto negalėjo v'- 
sų dalykų kaip reikiant, be jokių 
priekaištų išaiškinti, Pvz. d-ilė jam 
tėra “bildende Kunst, Kunstwerk'' (iš 
tikrųjų abi šos reikšmės tera tik 
visai vėelyvų laikų padaras), o senes- 
nės šio žodžio reikšmės “darbas, 
amatas, meistriškumas" jis visai ne- 
duoda, (plg. rus delo “darbas, daik- 
tas" ir kt.). Arba štai vėl platokai 
yra parašęs apie mantos k'lmę, bet 
iš tikrųjų nieko tikro apie tai nėra 
pasakęs. Visų pirma netikėtin>, kad 
liet. manta galėtų būti paskolinta iš 
latvių kalbos, nes šis žodis sut'nka- 
mas ne tik Žemaičiuose, bet ir toli- 
mojoj pietinėj bei rytinėj Lietuvos 
daly. Taip pat visai be reikalo jis 
kartoja ir ankstyve-nę J. Endzelyno 
nuomonę, kad liet., latvių manta ga- 
lėtų būti paskolinta iš vid. vok. žem. 
monthe “moneta", kuri savo kelių 
toliau yra kilusi iš lot. monėta (plg. 

sen. saksų munita, sen. vok. augšt. 
munizza ir kt.); vėliau šią etimolo- 
gją yra ir pats J. Endzelynas atme- 
tęs. Pagaliau visai neįtikina ir E. 
Fraenkelio minimoji paskutinė J. En- 
dzelyno etimologija, pagal kurią lat. 
manta galėjusi išriedėti iš tokių da- 
rinių kaip mantiba, mantigs, kurie 
salėię būti sudaryti iš vs. n4. man, 
panašiai kaip kad savtiba “savanaudi 
bė, savinauda'', savtigs "savanaudis" 
ir kt. esą atsiradę iš sav “sau; šioks 
dirbtinis lat. atikmens kilmės aiški- 
nimas visai nieko nepasako apie vi- 
soj Lietuvoj vartojamos mantos kil- 
me 

Tačiau, nepaisant kaikurių trūku- 
mų, E. Fraenkelio etimologinis liet. 
kalbos žodynas yra visdėlto labai 
naud ngas pirmas šios rūšies lituanis- 
tinis darbas: jame yra sukaupta daug 
mokslinės informacinės, dabar sun- 
kiai prieinamos medžiagos; duota ne- 
maža gerų etimologijų, ir gerokai iš- 
sijotos  ankstyvesnės klaidingos'os; 
taip pat šalia gausybės šaltinių pa- 
naudota daugybė įvairių kalbinių 
duomenų, kurie, ked ir nevisi vienodo 
gerumo, bū imies ems etimologiniams 
liet, kalbos tyrinėjimams bus labai 
pravartūs, nes visados yra lengviau 
ka nors pataisyti, negu ką iš naujo 
padaryti. Taici šiuo įpusėtu savo dar- 
bu E. Fr-cnkelis yra padaręs pas- 
kutinę, bet „ana žymią nauda Let. 
kalbos mokslui. Mes už tai jo nieka- 
dos neužmirš me 

Dr. Pr. Skardžius 


delio — Po lietaus, Verpėją ir Lie- 
tuvišką šokį; V1. Jakubėno Pasaką 
ir šokį iš baleto “Vaivos juosta“. 
Koncerto pabaigai pasirinko Br. 
Budriūno Nemunas laužia ledus (iš 
fortepijono sonatos “Mano tėvynė''). 
Kuprevičiaus men'nį pajėgumą pub- 
lika pajuto jau tik nuskambėjus pir- 
miesiems nokturno taktams. Jis su- 
gebėjo įsijausti į visokius stilius, iš- 
ryškinti kulminacines veikalų vietas 
ir parodyti techniką ir jėgą. 

Po paskutinio koncerto dalyko 
(Nemunas laužia ledus), kuriame 
Kuprevičius parodė puikią techniką, 
o taip pat ir jėgą, publka sukėlė 
audrą plojimų ne tik koncertantui, 
bet taip pat ir kūrinių autoriams. 

Šis koncertas davė progos išgirs- 
ti naujų ir retai girdimų instrumen- 
talinės muzikos kūr'nių ir pasigėrėti 
geru atlikimu. šiam koncertui galėjo 
tik būti geresnė ir didesnė salė; rei- 
kėjo ir geresnio fortepijono. 

R KA 


Vokalinės muzikos koncertas bu- 
vo skirtas kulminaciniu, baig'amuo- 
ju seimo dienotvarkės punktu (ne- 
skaitant pokylio) ir todėl buvo su- 
ruoštas Amerikcs garsiausio'e kon- 
certinėje salėje, Carnegie Hall. 

Didžiaucia šio koncerto programos 
dalis buvo užkrauta jungtin'am cho- 
rui, sudarytam iš Čiurlionio ir Dai- 
navos ansamblių ir Varpo ir Pirmyn 
chorų, Be to, chorui dar talkininka- 
vo solistai: Juzė Krištolaitytė, Aldo- 
na Stempužienė, Alg'rdas Brazis, 
Voldemaras šalna ir simfoninis or- 
kestras. 

Pirmasis dalykas buvo B. Markai- 
čio finalas iš religinės poemos “Kan- 
čios naktis". šį B. Markaičio kūrinį 
daugumas klausytojų girdėjo pirmą 
karta, gi ir pats autoriaus vardas 
nemažai publikos daliai buvo 'ėgirs- 
tas gal irgi pirm> karto, Malnu, 
kad neseniai pradėjęs reikštis kom- 
pozitorius B. Markaitis sukūrė dides- 
ni dalyką. Kaip paprastai, jauni 
kompozitoriai neišvengia kitų įtakos. 
Pastebima kiek kitų įtakos ir šiame 
veikale: ypač yra panašios nuotai- 
kos su Vl Jakubėno Mano pasaulis 
("Nulenkim zalvą...") ir B. Mar- 
kaičio (“Bet Kr'stus jau žengia...''). 

Toliau sekė Vl. Jakubėno poema 
— Mano pasaulis. Tai tikrai stambus 
chorinis veikalas su solistų kvarte- 
tu. Visos Jakubėno dainos įdomios, 
bet šioji yra stambiausia. Joje pa- 
naudota moderni harmonija. Reikia 
manyti, kad šis veikalas bus dažnai 
sirdimas mūsų didesniuose reprezen- 
taciniuose koncertuose, Tai yra vie- 
nas iš kūrinių, kuris parodo lietu- 
Viškos muz'kos savarankumą ir su- 
brendima. 

Šios koncerto dalies pabaiga atlik- 
ta St. šimkaus kantata — Atsisvei- 


kinimas su tėvyne. Tai ne pirmas 
šios kantatos atlikimas. Nuskambė- 
jo laisviau (harmonija nėra taip su- 
dėtinga, kaip kad kitų kūrinių); ne- 
buvo taip orkestro užslopinti solistai. 

Reikia džiaugtis, kad chorai buvo 
paruošti šiems sunkiems dalykams 
gerai; chorai skambėjo puikiai. Lai- 
ko stoka neleido pakankamai sure- 
petucti su simfoniniu orkestru. Alf. 
Mikulskiui pavyko gana patenkina- 
mai pravesti pirmąją koncerto dalį, 
nors protarpiais gana sunkokai jam 
sekėsi "sutramdyti" orkestrą. 

Šio koncerto antroji dalis buvo 
pradėta "Lietuviškos muzikos pyne", 
kurią vargonais solo atliko J. Žukas. 
Ši pynė komponuota ne koncertui ir 
iš viso netiko vokalinei muzikai skir- 
tam koncertui, Susidarė įspūdis, kad 
grojama sušaukti publikai į salę po 
pertraukos. Po pynės solistė J. 
Krikštolaitytė padainavo V1. Jakubė- 
no Gėlės 'š šieno; Valdemaras šal- 
na — St. šimkaus Pilu stiklelį; A1- 
dona Stempužienė — Br. Budriūno 
Mano protėvių žemė ir Algirdas Bra- 
zis — VI. Jakubėno Laisvųjų daina. 
Toliau moterų choras atliko ištrauką 
iš J. Karnavičiaus operos “Gražinos" 
— Užmigo girios tamsios. Po to se- 
kė J. Karnavičiaus Agnės daina iš 
operos “Radvila Perkūnas", kurią 
atliko solistė A. Stempužienė ir mo- 
teru choras. Sol. A. Brazis ir miš- 
rus choras išpildė Vaidilos dainą iš 
"Gražinos". Koncerto pabaigai jung- 
tinis choras atliko Br. Budriūno O, 
Nemune, J. Žilevičiaus Laisvės tėvy- 
nei numylėtai ir St. šimkaus Lietu- 
viais esame mes gime. 

Gaila, kad šios dalies dirigentas 
K. Steponapičius nebuvo pasiruošęs, 
nepajėgė valdyti orkestro, nes neži- 
nojo pačių pagrindinių orkestro di- 
rigavimo taisyklų. Dirigavimo ju- 
desiai vertė groti orkestrą per stip- 
riai; tik retkarčiais tebuvo galima 
pilnai išgirsti solistus ir net chorą. 
Taip pat dirigentas nebuvo išstudija- 
vęs atliekamų veikalų, nerodė cho- 
rui įstojimų. Choras dažnai nedrą- 
siai pradėdavo arba įstodavo ne vie- 
toje. Todėl susidarydavo dainose vi- 
siškai nauja harmonija, kuri išgąs- 
dindavo orkestrą ir dainininkus. Gi 
dirigentas, nors ir turėjo partitūrą, 
bet visiškai nesiorientavo, kaip išei- 
ti iš keblios padėties. Dirig. Stepo- 
navičiaus dainoms paimti tempai 
neatitiko dainų charakterio. Dainos 
buvo paverstos maršais. Klausytojai 
negavo to vaizdo, kurį turėjo gauti. 

Apskritai reikia džiaugtis, kad cho- 
rai buvo gerai paruošti. Reikia tikė- 
tis, kad naujieji veikalai bus dažnai 
girdimi koncertuose. Salė buvo pil- 
na publikos (apie 3,000), kuri ge- 
riau  nuskambėjusias vietas šiltai 
priėmė. Rastauskietis. 


BENEDIKTAS GAUHONSKAS,; 


ŠIO “AIDŲ" NUMERIO LEIDĖJAS 


KIUANĖ 
šio “Aidų" numerio leidėjas yra 
Ansonijos (Conn.) lietuvių parapi- 


jos klebonas kun. Benedikias Gau- 
ronskas, savo kunigystės 25 m. ju- 
billejaus proga paaukojęs kultūros 
žurnalui 500 dol. Čia yra malonu 
supažindinti skaitytojus su šio dva- 
sininko asmeniu, gyvenimu bei dar- 
bais. 

Kun. Benediktas Gauronskas yra 
gimęs 1890 m. rugpjūčio 8 d. Že- 
maitijoje — Avižlių kaime, Papilės 
parapijoje. Augant vienuolikos vai- 
kų šeimoje, sąlygos mokslui nebuvo 
palankios, nors anksti jautė linkimą 
kunigystėn. Būsimasis kunigas nuo 
jaunų dienų domėjosi lietuviškais raš- 
tais, rusų tada draudžiamais skai- 


tyti. Nepriteklių trukdomas, siekti 
mokslo, artimųjų patartas, išvyko 
į Jungtynes Amerikos Valstybes pas 
gimines su viltimi ten rasti palan- 
kesnes aplinkybes. Čia tenka pažy- 
mėti, kad jo kelias į V:es2 ir šiame 
krašte buvo toks pat sunkus, kaip 
ir daugelio kitų mūsų pasiryžėlių, 
kurie, dirbdami fabrikuose, pasiekė 
augštojo mokslo. 

Benediktas  Gauronskas pirmiau- 
sia apsigyveno Hartforde, tikėdama- 
sis galėsias lankyti mokyklą. Nera- 
dęs tinkamų sąlygų čia, pas gimi- 
nes, persikėlė į Philadelphiją, kur 
pradėjo lankyti vidurinę mokyklą 
(High School). Bet džiovos liga pri- 
vertė nutraukti mokslą ir grįžti į 

Hartfordą. Grįžimas buvo laimingas 
— čia jis sustiprėjęs baigė Hart- 
fordo aukštesniąją mokyklą ir švč. 
Trejybės kolegijoj mokėsi buhalte- 
rijos. Po to dirbo tarnautoju pašte 
ir banke. Susidėjęs santaupų ir ga- 
vęs paramos iš šalies, ryžosi siekti 
kunigystės. Tuo tikslu Niagara Falls 
mieste trejus metus studijavo filo- 
sofiją. Paskui įstojo į Baltimorės 
kunigų seminariją, kurią sekmingai 
baigęs, 1933 m. Hartforde buvo įš- 
ventintas kunigu. 


Pastoracijos srityje įš pradžios 
dirbo Waterbury (dviem atvejais), 
paskui Bridgeporte ir Hartforde, ei- 
damas ten vikaro pareigas lietuvių 
parapijose. Nuo 1948 m. yra Anso- 
nijos lietuvių šv. Antano parapijos 
klebonas, kuriai priklauso apie 250 
šeimų. Kun. Benediktas Gauronskas 
yra žinomas savo giliu lietuviškų 
nusiteikimu. Jau būdamas seminari- 
joje, jis lietuvių kalbos mokė drau- 
gus klierikus, kurie šiandien savo 
lietuviškumą laiko jo nuopelnu. Ju- 
biliatas dirbo Vyčių organizacijoje, 
steigdamas bei ugdydamas jų kuo- 
pas parapijose. Ansonijos parapija 
jo pastangomis yra gyva lietuvių 
bendruomenė, gausiomis aukomis re- 
mianti Lietuvos vadavimo pastan- 
gas (Altą), bendrą labdarybinę mū- 
sų veiklą (Balfą) ir visus kitus lie- 
tuviško gyvenimo reikalus. Kun. B. 
Gauronskas yra Connecticuto vals- 
tybėj Lietuvių Kunigų Vienybės, api- 
mančios 4 vyskupijas, pirmininkas. 
Prieš dvejus metus persikėlęs iš Eu- 
ropos, jo klebonijoje rado namus ir 
žymusis mūsų tautos veikėjas prel. 
Mykolas Krupavičius. 


Kai šį pavasarį, kun. Benediktui 
Gauronskui iškilmingai švenčiant 25 
metų kunigystės jubilejų, buvo pri- 
minta šia proga paremti kultūros 
žurnalą “Aidus", tai padaryti jis 
mielai sutiko. Jis paskyrė 500 do- 
lerių auką, tapdamas šų metų spa- 
lio mėnesio numerio leidėju ir tuo 
gražiai įamžindamas savo kunigys- 
tės sukaktį. Jubiliatas, pats labai 
sunkiose aplinkybėse siekęs mokslo, 
įžvelgė prasmę ateiti pagalbon ir 
vieninteliam mokslo, meno bei lite- 
ratūros žurnalui “Aidams", taip pat 
nepalankiose aplinkybė:e jau de- 
š'mtus metus žibančiam emigracijos 
prietemose. Pasiryžęs tokia žymia 
auka prisidėti prie žurnalo leidimo, 
kun. Benediktas Gaurconskas šiemet 
atsižadėjo savo kelionės į Europą, 
kurią buvo numatęs jubiliejaus pro- 
ga. Už tokį nuoširdumą jam yra di- 
džiai dėkingi “Aidų" leidėjai, redak- 
cija ir, be abejo, visa žurnalo skai- 
tytojų šeima. 

) L. A. 

e Pasaulio Lietuvių Bendruomenės 
valdyba, pradėdama savo darbą, 
spaudoje paskelbė atsišaukimą. Pir- 
miausia ji sveikina visus tautiečius, 
tiek esančius už tėvynės ribų, tiek 
pasilikusius komunistų priespaudoje. 
Pirmasis ir pagrindinis naujosios 
valdybos troškimas yra matyti lais- 
vą Lietuvą. Iškeliamos laisvėje gyve- 
nančiųjų pareigos kovoti už nepri- 
klausomybę.  Apgailestaujama šioje 
srityje  pašlijusi vienybė. Valdyba 
cavo siekimų eilėn stato ir vieningo 
laisvinimo fronto atstatymą. Pasau- 
lio Lietuvių Bendruomenės nariu ji 
laiko kiekvieną tautietį, pabrėžda- 
ma, kad organizacinis darbas jau 
yra baigtas, tačiau Bendruomenės 
mintis dar nevisų suvokta. Taip pat 
ir šalpos darbo koordinavimas lai- 
komas svarbiu uždaviniu. Sakoma, 
“kad lietuviška pagalbos ir solidaru- 
mo ranka turi pasiekti visus į vargą 
patekusius mūsų brolius, nežiūrint 
kokiame krašte jie gyventų". Valdy- 
ba kreipia ypatingą dėmesį į kultū- 
rinį lauką, turėdama mintyje “kny- 
gų ir muzikos veikalų leidimą, lie- 
tuviškų mokyklų globojimą bei joms 
programų paruošimą, premijų reika- 
lo sutvarkymą, stipendijoms 1ešų cr- 
ganizavimą ir t.t“' Pranešama, kad 
bus sudaryta Kultūros Taryba iš 
kultūrininkų, pedagogų, meno žino- 
vų, kuri duos patarimus valdybai. 


e Kongreso komisija, sudaryta 
Amerikos Balsui tirti, spalio 6 d. į 
Vejingtoną buvo sukvietusi tauty- 
bių atstovus. Iš lietuvių pusės šiuo 
klausimu pareiškimus padarė prel. 
Jonas Balkūnas, kaip atstovas ame- 
rikiečių, kilusių iš rytinės bei vidu- 
rinės Europos ir dr. Pijus Grigaitis, 
kaip Alto atstovas. Prel. J. Balkū- 
nas pateikė informacijų keturių tau- 
tybių vardu, būtent lietuvių, latvių, 
estų ir ukrainiečių. Mintis išdėstė 
žodžiu ir raštu. Prelaias pasisakė 
prieš Amerikos Balso programų nu- 
politinimo tendenciją, prieš vengimą 
kritikuoti sovietinę santvarką, prieš 
Amerikos Balso skyriaus uždarymą 
Miunchene, prieš lietuvių programos 
laiko apribojimus, prieš transliacijų 
plėtimą rusų kalba ir prieš uzbekų 
programos panaikinimą. Be to, iš- 
kėlė reikalą atvirai skelbti paverg- 
tiesiems Amerikos nusistatymą jų 
išlsisvinimo klausimu.  Apklausinė- 
jimas truko 40 minučių. Dienraš- 
čio “Naujienų redaktorius ir Alto 
sekretorius dr. Pijus Grigaitis ap- 
klausinėtojams labiausiai pažymėjo, 
kad lietuviams rusų kalba transliaci- 
jos yra visiškai nenaudingos. Tai 
priešo kalba, prieš kurią tiek am- 
žių kovota. Rusų kalbos programų 


taikymas ir Lietuvai tik nuteiktų 
žmones prieš Ameriką. Dr. Pijus 
Grigaitis patarė prie Amerikos Bal- 
so turėti kokį tarpininką, kuris pri- 
imtų iš šalies ateinančias pastabas 
bei sugestijas. Informacijos Centro 
direktorė M. Kižytė taip pat buvo 
liudijimų metu Vašingtone ir atvežė 
liudijimams medžiagos. 

e Kasmetiniai Santaros suvažiavi- 
mai J. Bačiūno Tabor Farmoje da- 
ro3i reikšmingas kultūrinis ir visuo- 
meninis įvykis ne t:k lietuviškosios 
studentijos, bet ir aplamai visuome- 
nės gyvenime. Savo atviru ir drą- 
siu pasaulinių ir lietuviškų proble- 
mų nagrinėjimu jie gal išsiskiria iš 
kitų panašių įvykių. 

Kaip paprastai, suvažiavimas su- 
sidėjo iš dvejų dalių. Pirmoji dalis 
buvo skiriama patiems santariečiams 
(rugsėjo 2-4 d.). Čia buvo nagrinė- 
jamos humanizmo (S. šimoliūnas), 
tautškumo (Z. Rekašius), liberaliz- 
mo (J. šmulkštys) temos. Ties kiek- 
viena tema išsivystė gyvos diskusi- 
jos, kurioms vadovavo V. Kavolis, 
ir kuriose aktyviai pasireiškė ir San- 
taros garbės filisteriai (rašytojas K. 
Ostrauskas ir istorikas V. Trumpa). 
Iš kai kurių jaunesnių buvo nusi- 
skundžiama, kad buvo bandoma pa- 
teikti per augšta ir sunkiai įkanda- 
ma medžiaga. Atskirai reikia pami- 
neėti A. Valeškos paskaitą apie lie- 
tuviško meno charakterį ir B. Railcs 
— apie publicistiką. 


Antroji dalis (rugsėjo 5-7 d.) bu- 
vo bendresnio pobūdžio. Joje daly- 
vavo ir nemažas būrys svečių (V. 


Rastenis, L. Šmulkštys, V. Alantas, 
A. Varnas, studentų ateitininkų at- 
stovai, šviesiečiai ir kt.). Čia buvo 
paminėtas Kazys Binkis su K. Ost- 
rausko paskaita ir poeto kūrinių 
skaitymu. Buvo pravestos diskusijos. 
bendraisiais literatūros, meno, muzi- 
kos ir spaudos klausimais (dalyvau- 
jant J. Kaupui, A. škėmai, K. Ost- 
rauskui, B. Railai ir J. Pivoriūnui ir 
moderuojant V. Trumpai. Buvo iš- 
kiausytcs 4 pagrindinės paskaitos: 
A. škėmos “Lietuvių literatūros mir- 
tis", V. Krivicko “Nacionalizmas va- 
kar ir šiandien", B. Railos “Mūsų 
pasėlio grūdas", ir R. Babicko apie 
džiazą. Šeštadienio vakare įvyko li- 
teratūros ir muzikos vakaras, daly- 
vaujant K. Ostrauskui, J. Kaupui, 
M. Katiliškiui, A. škėmai, D. Mon- 
girdaitei ir D. Audėnaitei, Po to se- 
Izė laužas su dainomis ir V. Rastenio 
pasaka. 

Į naują Santaros centro valdybą 
išrinkti: J. Lintakas (pirmininkas), 
A. Iljasevičius, L. Liškūnaitė, L. 
Narbutis ir V. Šmulkštys. 

AIDAI SKIRIA PREMIJA UŽ MOKSLO VEIKALĄ 


1. Kultūros žurnalas "Aidai", leidžiamas Pranciškonų, skiria premiją už 
lietuvių mokslo veikalą, išspausdintą atskira knyga ar periodinėje 
spaudoje 1957 ir 1958 metais. 


2. Premija, $500 sumoje, skiriama už humanistinių mokslų veikalą 
(teologijos, filosofijos, literatūros mokslų ir meno mokslo, istorijos, 
kalbotyros, geografijos, archeologijos, folkloro, visuomeninių moks- 
lų ir k.), parašytą lietuvių kalba. 


Premija nebus skaldoma tarp atskirų autorių. 


Autoriai arba leidėjai veikalus komisijai atsiunčia ligi 1959 metų 
vasario 1 dienos “Aidų" redakcijos adresu: A. Vaičiulaitis, 304 
Anacostia Rd., S. E., Washington 19, D. C. Pažymėti, kad tai siun- 
čiama premijos komisijai. 

5. Premijai galima siųsti ir suminėtų mokslų srities rankraščius. 


6. Premijos komisija bus paskelbta vėliau. 

